ส่วนที่ 1 ลักษณะการประกอบธุรกิจ

1.  ความเป็นมาและพัฒนาการที่สำคัญของบริษัทฯ

บริษัท ทาพาโก้ จำกัด (มหาชน) (“บริษัทฯ”) ได้จดทะเบียนก่อตั้งเป็นบริษัทจำกัด เมื่อวันที่ 3
เมษายน 2543 ด้วยทุนจดทะเบียน 20 ล้านบาท โดยมีวัตถุประสงค์เพื่อประกอบธุรกิจผลิต
ประกอบและจัดจำหน่ายชิ้นส่วนพลาสติกวิศวกรรม (Engineering Plastic Parts)
เพื่อใช้เป็นส่วนประกอบชิ้นส่วนพลาสติกของเครื่องใช้ไฟฟ้า อุปกรณ์อิเล็กทรอนิกส์
และเครื่องเสียงรถยนต์ โดยบริษัทฯจัดจำหน่ายสินค้าที่ผลิตได้ให้แก่ผู้ผลิตเครื่องใช้ไฟฟ้า
อุปกรณ์อิเล็กทรอนิกส์
และผู้ผลิตเครื่องเสียงรถยนต์ซึ่งมีฐานการผลิตอยู่ทั้งในประเทศไทยและต่างประเทศ ทั้งนี้
บริษัทฯได้รับการส่งเสริมการลงทุนจากคณะกรรมการส่งเสริมการลงทุน (BOI)
และได้รับการสนับสนุนทางด้านเทคโนโลยีการออกแบบผลิตภัณฑ์ ด้านเทคนิคในการผลิต
และการพัฒนาทางด้านการตลาดจากบริษัท พาร์ทเนอร์ อินดัสทรีส์ จำกัด (“PNI”)
จากประเทศญี่ปุ่น ซึ่งเป็นผู้ถือหุ้นของบริษัทฯ โดย PNI ถือหุ้นในสัดส่วนร้อยละ 4
ของทุนจดทะเบียนที่ชำระแล้วของบริษัทฯ ณ วันที่ 31 ตุลาคม 2547
และทั้งสองบริษัทมีกรรมการบางท่านร่วมกัน สัดส่วนการถือหุ้นของ PNI ได้ลดลงเหลือร้อยละ 3.13
หลังจากการเสนอขายหุ้นต่อประชาชนในระหว่างวันที่ 24-25 พฤศจิกายน 2547
กลุ่มผู้ถือหุ้นกลุ่มใหญ่ที่สุดของบริษัทฯ ในปัจจุบันคือกลุ่ม PNI ซึ่งประกอบด้วย PNI เอง
สมาชิกตระกูลนิโนมิยะซึ่งเป็นกลุ่มผู้ก่อตั้ง PNI และบริษัทฯ รวมถึงผู้บริหารและพนักงานบางท่านของ
PNI ซึ่งในปัจจุบันทำงานและพำนักอาศัยอยู่ในประเทศญี่ปุ่น ณ วันที่ 31 ตุลาคม 2556 กลุ่ม PNI
ถือหุ้นของบริษัทฯรวมกันทั้งสิ้น 20,253,640 หุ้น คิดเป็นร้อยละ 13.37
ของทุนจดทะเบียนที่ชำระแล้วของบริษัทฯ ณ วันดังกล่าว

ตารางที่ 1.1 การเปลี่ยนแปลงและพัฒนาการที่สำคัญของบริษัทฯ

+---------+------------------------------------------------------------+
| พ.ศ.    | พัฒนาการที่สำคัญ                                               |
+---------+------------------------------------------------------------+
| 2543    | -   บริษัทฯได้รับการจดทะเบียนก่อตั้งขึ้นในรูปของบริษัทจำกัด เมื่อวันที่ 3     |
|         |     เมษายน 2543 ในชื่อบริษัท ทาพาโก้ จำกัด ด้วยทุนจดทะเบียนเริ่มต้น 20 |
|         |     ล้านบาท                                                 |
|         |                                                            |
|         | -   บริษัทฯได้รับการส่งเสริมการลงทุนจากคณะกรรมการส่งเสริมการลงทุน    |
|         |     ตาม บัตรส่งเสริมการลงทุนเลขที่ 1398/2543 เมื่อวันที่ 20 กรกฏาคม   |
|         |     2543                                                   |
|         |                                                            |
|         | -   ในปีแรกของการดำเนินกิจการ                                 |
|         |     รายได้จากการขายส่วนใหญ่ของบริษัทฯมาจากผลิต                   |
|         | ภัณฑ์ชิ้นส่วนพลาสติกวิศวกรรมสำหรับเครื่องโทรสารซึ่งบริษัทฯจำหน่ายให้แก่บริษัท |
|         |     ชาร์ป (ประเทศไทย) จำกัด, Sharp (Malaysia) และ PNI        |
+---------+------------------------------------------------------------+
| 2544    | ●                                                          |
|         | บริษัท                                                       |
|         | ฯเริ่มมีรายได้จากการจำหน่ายชิ้นส่วนสำหรับวิทยุภายในรถยนต์เป็นครั้งแรกให้แก่ |
|         | YANO                                                       |
|         |                                                            |
|         | ●                                                          |
|         | บริษ                                                        |
|         | ัทฯเริ่มมีรายได้จากการจำหน่ายชิ้นส่วนพลาสติกวิศวกรรมสำหรับเครื่องพิมพ์ให้แก่ |
|         | Mitsubishi (Singapore)                                     |
+---------+------------------------------------------------------------+
| 2545    | -   บริษัทฯซื้อที่ดิน 8                                           |
|         |     ไร่ในนิคมอุตสาหกรรมปิ่นทองเพื่อใช้เป็นสถานที่ก่อสร้างโรงงานแห่งใหม่   |
|         |                                                            |
|         | -   บริษัทฯจดทะเบียนแปรสภาพเป็นบริษัทมหาชนจำกัด เมื่อวันที่ 13 กันยายน  |
|         |     2545 และเพิ่มทุนจดทะเบียนเป็น 60 ล้านบาท แบ่งเป็นหุ้นสามัญจำนวน   |
|         |     12 ล้านหุ้น มูลค่าที่ตราไว้หุ้นละ 5 บาท                          |
|         |     ซึ่งในปัจจุบันได้เรียกชำระเต็มมูลค่าแล้วทั้งจำนวน                   |
|         |                                                            |
|         | -   บริษัทฯได้รับการส่งเสริมการลงทุนจากคณะกรรมการส่งเสริมการลงทุน    |
|         |     ตามบัตรส่งเสริมการลงทุนเลขที่ 1670 (1) /2545 เมื่อวันที่ 31 ตุลาคม |
|         |     2545                                                   |
|         |                                                            |
|         | -   บริษัทฯได้ก่อตั้งบริษัทย่อยชื่อบริษัท ทาพาโก้ โมลด์ จำกัด (“TAPM”)     |
|         |     ขึ้นเมื่อวันที่ 11 ธันวาคม 2545                                |
|         |     เพื่อดำเนินธุรกิจผลิตแม่พิมพ์สำหรับฉีดขึ้นรูปพลาสติก (Mold Die)       |
|         |     โดยในปัจจุบัน บริษัทฯถือหุ้นในสัดส่วนร้อยละ 94.80                 |
|         |     ของทุนจดทะเบียนที่ชำระแล้วชอง TAPM                          |
|         |                                                            |
|         | -   บริษัทฯได้รับการรับรองคุณภาพตามมาตรฐานสากล ISO 9001:2000     |
|         |     ในเดือนธันวาคม 2545                                      |
|         |                                                            |
|         | -   บริษัท เจแปน เอเชีย อินเวสเมนท์ จำกัด (“JAIC”)               |
|         |     ซึ่งเป็นกองทุนที่จะเข้าไป                                     |
|         | ลงทุนในบริษัทขนาดเล็กและขนาดกลางซึ่งมีศักยภาพในการเจริญเติบโตทางธุรกิจ |
|         |     เข้ามาลงทุนและถือหุ้นในบริษัทฯ                                |
+---------+------------------------------------------------------------+
| 2546    | -   TAPM เริ่มมีรายได้ เมื่อวันที่ 28 กุมภาพันธ์ 2546                  |
|         |                                                            |
|         | -   TAPM ได้รับการส่งเสริมการลงทุนจากคณะกรรมการส่งเสริมการลงทุน    |
|         |     ตามบัตรส่งเสริมการลงทุนเลขที่ 1219(2) /2546 เมื่อวันที่ 5 มีนาคม   |
|         |     2546                                                   |
|         |                                                            |
|         | -   บริษัทฯเริ่มก่อสร้างโรงงานใหม่ในเดือนกันยายน 2546               |
+---------+------------------------------------------------------------+
| 2547    | -   บริษัทฯได้รับการรับรองคุณภาพตามมาตรฐานสากล ISO 14001         |
|         |     ในเดือนมกราคม 2547                                      |
|         |                                                            |
|         | -   บริษัทฯก่อสร้างโรงงานใหม่แล้วเสร็จในเดือนมีนาคม 2547            |
|         |                                                            |
|         |  และเริ่มมีการทยอยติดตั้งเครื่องจักรทั้งเครื่องจักรเก่าที่ย้ายมาจากโรงงานเดิม |
|         |     และเครื่องจักรใหม่ที่ซื้อมาเพิ่ม                                 |
|         |     จนกระทั่งการติดตั้งเครื่องจักรเสร็จสิ้นสมบูรณ์ในเดือนกันยายน          |
|         |     ในส่วนของโรงงานเก่า บริษัทฯได้ให้ TAPM                       |
|         |     เช                                                     |
|         | ่าช่วงต่อเพื่อใช้เป็นพื้นที่ในการดำเนินการผลิตแม่พิมพ์สำหรับฉีดขึ้นรูปพลาสติกของ |
|         |     TAPM                                                   |
|         |                                                            |
|         | -   บริษัทฯได้เพิ่มทุนจดทะเบียนจากเดิม 60 ล้านบาท เป็น 92 ล้านบาท     |
|         |     โดยการ                                                 |
|         |                                                            |
|         |     1.  เพิ่มทุนจดทะเบียนโดยการออกหุ้นสามัญเพิ่มทุนจำนวนทั้งสิ้น         |
|         |         4,000,000 หุ้น มูลค่าที่ตราไว้หุ้นละ 5 บาท                  |
|         |         เป็นจำนวนเงินรวมกันทั้งสิ้น 20 ล้านบาท                     |
|         |         เพื่อเสนอขายต่อประชาชนทั่วไป                            |
|         |         และนำบริษัทฯเข้าจดทะเบียนในตลาดหลักทรัพย์ใหม่              |
|         |                                                            |
|         |     2.  จ่ายหุ้นปันผลจำนวน 2,400,000 หุ้น มูลค่าที่ตราไว้หุ้นละ 5 บาท   |
|         |         เป็นจำนวนเงินรวมกันทั้งสิ้น 12 ล้านบาท ให้แก่ผู้ถือหุ้นเดิมในอัตรา  |
|         |         5 หุ้นเดิมต่อ 1 หุ้นใหม่                                  |
|         |                                                            |
|         | -   บริษัทได้เข้าจดทะเบียนในตลาดหลักทรัพย์ใหม่ (MAI) เมื่อวันที่ 2       |
|         |     ธันวาคม 2547                                            |
+---------+------------------------------------------------------------+
| 2548    | -   เพิ่มกำลังการผลิตจาก 600 ตันต่อปี เป็น 800 ตันต่อปี               |
|         |                                                            |
|         | -   ได้รับคำสั่งซื้อจากลูกค้ารายใหม่ เช่น Canon, Metco เป็นต้น         |
|         |                                                            |
|         | -   เพิ่มทุนจดทะเบียนบริษัทย่อย TAPM จาก 25 ล้านบาทเป็น 45 ล้านบาท   |
|         |     เพื่อรองรับคำสั่งซื้อที่เพิ่มขึ้น                                   |
+---------+------------------------------------------------------------+
| 2549    | -   เพิ่มกำลังการผลิตจาก 800 ตันต่อปี เป็น 1,000 ตันต่อปี             |
|         |                                                            |
|         | -   บริษัทย่อย TAPM ได้ซื้อที่ดินและอาคารเป็นกรรมสิทธิของบริษัท          |
|         |     และย้ายเข้าใช้ที่ดินและอาคารดังกล่าว                           |
|         |                                                            |
|         |    อันทำให้บริษัทและบริษัทย่อยยกเลิกสัญญาเช่าที่ดินและอาคารเดิมที่มีอยู่ทั้งหมด |
|         |                                                            |
|         | -   บริษัทฯ ได้รับคำสั่งซื้อเพิ่มมากขึ้นในส่วนของชิ้นส่วนเครื่องพิมพ์จากลูกค้า   |
|         |     Canon, Oki, Metco                                      |
+---------+------------------------------------------------------------+
| 2550    | -                                                          |
|         | บริษัทย่อยได้มีการลงทุนในเครื่องจักรเพิ่มเติมเพื่อการผลิตเฟืองความละเอียดสูง |
|         |     เพื่อให้สามารถเพิ่มยอดขายและอัตรากำไรขั้นต้นได้ มูลค่า 9.46 ล้านบาท |
|         |                                                            |
|         | -   บริษัทฯ ได้รับการส่งเสริมการลงทุนเพิ่มเติม (บัตรที่ 3)              |
|         |     สำหรับกำลังการผลิตเพิ่มเติมอีก 1,100 ตันต่อปี                    |
|         |                                                            |
|         | -   บริษัทย่อยได้รับการส่งเสริมการลงทุนเพิ่มเติม (บัตรที่ 2)             |
|         |     สำหรับกำลังการผลิตแม่พิมพ์เพิ่มเติมอีก 280 ชุดต่อปี                 |
+---------+------------------------------------------------------------+
| 2551    | -   บริษัทฯ ได้มีการลงทุนในเครื่องฉีดพลาสติกเพิ่มเติมอีก 4 เครื่อง        |
|         |     เพื่อทดแทนเครื่องจักรเดิมของบริษัทที่เริ่มมีการเสื่อมสภาพลง           |
|         |     เป็นเงินลงทุน 9.16 ล้านบาท                                 |
+---------+------------------------------------------------------------+
| 2552    | -   บริษัทฯ ได้มีการลงทุนในเครื่องฉีดพลาสติกเพิ่มเติมอีก 4 เครื่อง        |
|         |     เพื่อทดแทนเครื่องจักรเดิมของบริษัทที่เริ่มมีการเสื่อมสภาพลง           |
|         |     เป็นเงินลงทุน 11.17 ล้านบาท                                |
+---------+------------------------------------------------------------+
| 2553    | -   บริษัทฯ ได้มีการลงทุนในการสร้างโรงงานแห่งใหม่บนพื้นที่เดิมของบริษัทฯ  |
|         |     และลงทุนในเครื่องฉีดพลาสติกเพิ่มเติมอีก 4 เครื่อง                 |
|         |     รวมเป็นเงินลงทุนทั้งสิ้น 85.727 ล้านบาท                        |
|         |                                                            |
|         | -   บริษัทฯ ได้มีการออก Warrant อายุ 3 ปี จำนวน 45,999,985 หน่วย  |
|         |     โดยมีอัตราการแปลงสิทธิที่ 1:1 และราคาแปลงสิทธิ 2.30 บาท        |
+---------+------------------------------------------------------------+
| 2554    | -   บริษัทฯ ได้มีการลงทุนในเครื่องฉีดพลาสติกเพื่อการเพิ่มกำลังการผลิตอีก 5 |
|         |     เครื่อง รวมถึงการปรับปรุงอาคารโรงงาน รวมเป็นเงินลงทุนทั้งสิ้น 69.2 |
|         |     ล้านบาท                                                 |
|         |                                                            |
|         | -   ได้มีแปลงสิทธิ Tapac-W1 ทั้งสิ้น 226,400 หน่วย                  |
|         |     ทำให้ทุนจดทะเบียนเพิ่มขึ้นเป็น 92,226,400 บาท                  |
+---------+------------------------------------------------------------+
| 2555    | -   บริษัทฯ ได้มีการลงทุนในเครื่องฉีดพลาสติกเพื่อการเพิ่มกำลังการผลิตอีก   |
|         |     15 เครื่อง รวมเป็นเงินลงทุนทั้งสิ้น 61.56 ล้านบาท                |
|         |                                                            |
|         | -   ได้มีแปลงสิทธิ Tapac-W1 ทั้งสิ้น 3,460,000 หน่วย                |
|         |     ทำให้ทุนจดทะเบียนเพิ่มขึ้นเป็น 95,686,400 บาท                  |
|         |                                                            |
|         | -   บริษัทฯ ได้มีการทำสัญญาซื้อที่ดิน เขตอุตสาหกรรมกบินทร์บุรี เนื้อที่ 28 ไร่ |
|         |     เป็นเงิน 39 ล้านบาท เพื่อเป็นสำนักงานและโรงงานสาขาของบริษัท     |
+---------+------------------------------------------------------------+
| 2556    | -   ได้เริ่มก่อสร้างโรงงานแห่งใหม่ที่พื้นที่เขตอุตสาหกรรมกบินทร์บุรี         |
|         |     กำหนดเสร็จสิ้นในเดือนเมษายน 2557                           |
|         |                                                            |
|         | -   ได้มีการแปลงสิทธิ TAPAC-W1 ทั้งสิ้น 55,825,039 หน่วย            |
|         |     ทำให้ทุนจดทะเบียนเพิ่มขึ้นเป็น 151,511,439 บาท                 |
|         |                                                            |
|         | -   ได้รับการส่งเสริมการลงทุน                                   |
|         |     สำหรับโรงงานแห่งใหม่ที่เขตอุตสาหกรรมกบินทร์บุรี สำหรับกำลังการผลิต  |
|         |     1,000 ตันต่อไป                                           |
+---------+------------------------------------------------------------+
| 2557    | -   ได้ทำการก่อสร้างโรงงานแห่งใหม่ที่เขตอุตสาหกรรมกบินทร์บุรีเสร็จสิ้น    |
|         |     ติดตั้งเครื่องฉีด 30 Unit และเริ่มทำการผลิตในเดือนกรกฎาคม 2557   |
|         |                                                            |
|         | -   บริษัทฯ ได้มีการออก TAPAC-W2 อายุ 3 ปี จำนวน 75,755,674 หน่วย |
|         |     โดยมีอัตราการแปลงสิทธิที่ 1:1 และราคาแปลงสิทธิ 2.10 บาท        |
|         |     และเพิ่มทุนจดทะเบียนเป็น 227,267,158 บาท                    |
|         |     เพื่อรองรับการใช้สิทธิดังกล่าว โดยในปี 2557 ได้มีการใช้สิทธิทั้งสิ้น     |
|         |     25,000 หน่วย                                            |
+---------+------------------------------------------------------------+

1.  ภาพรวมการประกอบธุรกิจของบริษัทฯ

  บริษัทฯดำเนินธุรกิจเป็นผู้ผลิตและจัดจำหน่ายชิ้นส่วนพลาสติกวิศวกรรม (Engineering
  Plastic Parts) โดยการฉีดขึ้นรูป (Injection Molding) โดยบริษัทฯได้รับอนุญาตจาก
  PNI ให้เป็นผู้ผลิตและจัดจำหน่ายผลิตภัณฑ์ชิ้นส่วนพลาสติกวิศวกรรมทั้งที่มีสิทธิบัตร เช่น
  ชิ้นส่วนในการขับเคลื่อนกระดาษไปทางเดียวและป้องกันไม่ให้กระดาษเคลื่อนย้อนกลับ (One Way
  Clutch) และเทคโนโลยีของชิ้นส่วนผลิตภัณฑ์พลาสติกเพื่อให้มีแรงบิดในการหมุน 2
  ด้านไม่เท่ากัน (Two Way Limiter) และผลิตภัณฑ์ชิ้นส่วนพลาสติกวิศวกรรมไม่มีสิทธิบัตร เช่น
  เฟืองแบบธรรมดา (Flange Gear) และหน่วยขับเคลื่อนภายในเครื่องโทรสาร (Drive Unit
  for Facsimile) นอกจากนี้บริษัทฯยังได้รับการสนับสนุนทางด้านเทคนิคจาก PNI
  ทั้งในด้านการออกแบบเทคโนโลยีในการผลิตและตัวผลิตภัณฑ์ และด้านการพัฒนาตลาด โดย PNI
  จะเป็นผู้แนะนำลูกค้าให้มาซื้อสินค้าของบริษัทฯ
  ในส่วนที่เป็นลูกค้านอกประเทศญี่ปุ่นซึ่งหมายถึงประเทศไทย และทุกๆประเทศ ยกเว้นประเทศญี่ปุ่น
  ซึ่งบริษัทฯจะจัดจำหน่ายสินค้าผ่านทาง PNI

ในปัจจุบัน ลักษณะการดำเนินธุรกิจผลิตและจัดจำหน่ายชิ้นส่วนพลาสติกวิศวกรรมของบริษัทฯสามารถจำแนกได้เป็น 3 ประเภทใหญ่ ได้แก่

1.  การฉีดพลาสติกตามแบบหรือแม่พิมพ์ของลูกค้าซึ่งแบ่งลักษณะการให้บริการเป็น 2 กรณี ได้แก่

    -   กรณีที่ลูกค้ามีแม่พิมพ์เป็นของตนเอง
        ลูกค้าก็จะส่งแม่พิมพ์ของตนมาให้บริษัทฯเพื่อดำเนินการฉีดขึ้นรูปตัวชิ้นส่วนพลาสติก

    -   กรณีที่ลูกค้ามีแบบ (Design) แม่พิมพ์ที่เป็นของตนเอง (โดยที่ PNI
        ไม่ได้ร่วมกับลูกค้าในการออกแบบตัวแม่พิมพ์) แต่ยังไม่มีตัวแม่พิมพ์จริง ลูกค้าก็จะสั่งให้
        TAPM ดำเนินการผลิตแม่พิมพ์ตามแบบของลูกค้า ในกรณีที่ TAPM
        ไม่สามารถผลิตแม่พิมพ์ตามแบบของลูกค้าได้ PNI
        ก็จะดำเนินการจัดหาแม่พิมพ์ตามแบบที่ลูกค้าต้องการจากผู้ผลิตรายอื่น
        และจัดส่งแม่พิมพ์มาให้บริษัทฯดำเนินการฉีดขึ้นรูปตัวสินค้าต่อไป

2.  ในกรณีที่ PNI เข้าไปร่วมออกแบบตัวผลิตภัณฑ์ของลูกค้าซึ่ง PNI
    ก็จะร่วมกับลูกค้าในการออกแบบตัวแม่พิมพ์สำหรับการฉีดขึ้นรูปพลาสติกด้วย
    บริษัทฯก็อาจจะแนะนำให้ลูกค้าสั่งซื้อแม่พิมพ์จาก TAPM หรือ PNI
    อาจจะดำเนินการจัดหาแม่พิมพ์จากผู้ผลิตรายอื่นๆ ในกรณีที่ TAPM
    ไม่สามารถผลิตแม่พิมพ์ตามแบบที่ลูกค้าต้องการได้
    ซึ่งหลังจากที่ลูกค้าได้แม่พิมพ์ตามแบบที่ต้องการแล้ว
    ก็จะจัดส่งแม่พิมพ์มาให้บริษัทฯเพื่อดำเนินการฉีดขึ้นรูปสินค้าต่อไป

3.  การฉีดขึ้นรูปผลิตภัณฑ์พลาสติกที่มีสิทธิบัตรซึ่งอาจแบ่งได้เป็น 2 กรณี อันได้แก่
    ผลิตภัณฑ์ที่มีสิทธิบัตรซึ่ง PNI เคยดำเนินการผลิตมาก่อน ซึ่งบริษัทฯจะรับโอนแม่พิมพ์มาจาก
    PNI เพื่อมาดำเนินการผลิตเองต่อไป สำหรับผลิตภัณฑ์ที่มีสิทธิบัตรรุ่นใหม่ๆ
    หรือรุ่นเดิมที่แม่พิมพ์หมดอายุ ทางบริษัทฯจะสั่งให้ทาง PNI หรือ TAPM
    จัดหาแม่พิมพ์ให้บริษัทฯเพื่อมาดำเนินการฉีดขึ้นรูปพลาสติก

สัดส่วนของรายได้ของบริษัทฯจากลักษณะการให้บริการฉีดขึ้นรูปพลาสติกในแต่ละประเภทในช่วงปี
2555/2556 และช่วงปี 2556/2557 สามารถแสดงได้ดังตารางต่อไปนี้

สัดส่วนของรายได้ของบริษัทฯแบ่งตามลักษณะของการให้บริการฉีดขึ้นรูปพลาสติก

  ---------------------------------------------------- ----------------------- -----------------------
  ประเภทของการให้บริการฉีดขึ้นรูปพลาสติก                      สัดส่วนของรายได้ในช่วงปี     สัดส่วนของรายได้ในช่วงปี
                                                       2555/2556 (%)           2556/2557 (%)

  กลุ่มลูกค้ารับจ้างฉีดขึ้นรูปชิ้นส่วนพลาสติกตามแบบหรือแม่พิมพ์ของลูกค้า   34.29%                  34.76%

  กลุ่มลูกค้ารับจ้างฉีดขึ้นรูปชิ้นส่วนพลาสติกซึ่ง PNI                  57.68%                  57.53%
  เข้าไปมีส่วนร่วมในการออกแบบตัวผลิตภัณฑ์และแม่พิมพ์สำหรับฉีดขึ้นรูป                           

  กลุ่มลูกค้าการฉีดขึ้นรูปผลิตภัณฑ์พลาสติกที่มีสิทธิบัตร                 8.03%                   7.71%
  ---------------------------------------------------- ----------------------- -----------------------

  เนื่องจากการดำเนินธุรกิจผลิตและประกอบชิ้นส่วนพลาสติกวิศวกรรมมีความเกี่ยวข้องกับธุรกิจผลิตแม่พิมพ์สำหรับฉีดขึ้นรูปพลาสติกในแง่ของการให้การสนับสนุนทางด้านธุรกิจและเทคนิคซึ่งกันและกัน
  บริษัทฯจึงได้จัดตั้งบริษัท ทาพาโก้ โมลด์ จำกัด ซึ่งเป็นธุรกิจให้บริการทางด้านการออกแบบ ผลิต
  ซ่อมและปรับปรุงแม่พิมพ์ขึ้นในช่วงปลายปี 2545
  การที่บริษัทฯให้บริการทางด้านการผลิตชิ้นส่วนพลาสติกวิศวกรรม และบริษัท
  ทาพาโก้โมลด์ซึ่งเป็นบริษัทย่อยสามารถให้บริการเกี่ยวกับแม่พิมพ์สำหรับฉีดขึ้นรูปพลาสติกได้
  ทำให้กลุ่มบริษัทสามารถให้บริการแก่ลูกค้าได้แบบครบวงจรอันจะเป็นการช่วยอำนวยความสะดวกและเพิ่มมูลค่าในการให้บริการแก่ลูกค้าผู้ผลิตอุปกรณ์เครื่องใช้ไฟฟ้า
  อุปกรณ์อิเล็กทรอนิกส์และเครื่องเสียงรถยนต์ได้เป็นอย่างดี

การดำเนินธุรกิจของบริษัทย่อย 

บริษัท ทาพาโก้โมลด์ จำกัด (“TAPM”) ซึ่งเป็นบริษัทย่อยที่บริษัทฯถือหุ้นอยู่ในสัดส่วนร้อยละ 97.04
ของทุนจดทะเบียนที่ชำระแล้ว 45 ล้านบาท ดำเนินธุรกิจออกแบบ ผลิต
ซ่อมและปรับปรุงแม่พิมพ์สำหรับการฉีดขึ้นรูปชิ้นส่วนพลาสติก โดย TAPM ได้เริ่มดำเนินการผลิต
และมีรายได้ตั้งแต่เดือนกุมภาพันธ์ 2546 ในช่วงปี 2555/2556 และ ช่วง ปี 2556/2557 TAPM
มีรายได้จากการจำหน่ายสินค้าและให้บริการแก่บริษัทฯ และ PNI คิดเป็นร้อยละ 0.26 และ 0.00
ของรายได้จากการขายและให้บริการรวมของ TAPM ในแต่ละช่วงเวลา ตามลำดับ

ภาพรวมของโครงสร้างการถือหุ้นของกลุ่มบริษัทซึ่งประกอบด้วยบริษัทฯ, TAPM และ PNI
ได้แสดงไว้ดังแผนภาพดังต่อไปนี้

ภาพรวมของโครงสร้างการถือหุ้นของกลุ่มบริษัท

^(*)ปัจจุบัน กลุ่มผู้ถือหุ้นใหญ่ของบริษัทฯ คือ กลุ่ม PNI ซึ่งประกอบไปด้วย PNI เอง
สมาชิกครอบครัวนิโนมิยะซึ่งเป็นกลุ่มผู้ก่อตั้ง PNI และบริษัทฯ
รวมถึงผู้บริหารและพนักงานบางท่านของ PNI ซึ่งในปัจจุบันทำงานและพำนักอาศัยอยู่ในประเทศญี่ปุ่น
ณ วันที่ 31 ตุลาคม 2557 กลุ่ม PNI ถือหุ้นของบริษัทฯรวมกันทั้งสิ้น 12,493,610 หุ้น
คิดเป็นร้อยละ 8.247 ของทุนจดทะเบียนที่ชำระแล้วของบริษัทฯ รายชื่อของผู้ถือหุ้นจากกลุ่ม PNI
ได้แสดงไว้แล้วในส่วนที่ 2.8 โครงสร้างการถือหุ้น

รายละเอียดเกี่ยวกับบริษัท พาร์ทเนอร์ อินดัสทรีส์ จำกัด (“PNI”)
ซึ่งเป็นบริษัทที่มีความเกี่ยวข้องกับบริษัทฯโดยการมีกลุ่มผู้ถือหุ้นใหญ่และมีกรรมการร่วมกันมีดังต่อไปนี้

รายละเอียดทางธุรกิจเกี่ยวกับบริษัท พาร์ทเนอร์ อินดัสทรีส์ จำกัด (“PNI”)

(ณ 31 ตุลาคม 2557)

+-------------------+--------------------------------------------------+
| ชื่อบริษัท            | บริษัท พาร์ทเนอร์ อินดัสทรีส์ จำกัด (“PNI”) (Partner      |
|                   | Industries Co.,Ltd.)                             |
+-------------------+--------------------------------------------------+
| ที่ตั้ง               | เลขที่ 7-22-57 ฮิโยชิ เมืองโคโฮชุ จังหวัดโยโกฮามา        |
|                   | ประเทศญี่ปุ่น                                        |
+-------------------+--------------------------------------------------+
| วันที่จัดตั้งบริษัท       | 2 เมษายน 1975                                    |
+-------------------+--------------------------------------------------+
| มูลค่าที่ตราไว้ต่อหุ้น    | 500 เยน                                          |
+-------------------+--------------------------------------------------+
| ท                 | ประกอบด้วยหุ้นสามัญจำนวน 61,250 หุ้น มูลค่าที่ตราไว้หุ้นละ    |
| ุนจดทะเบียนที่ชำระแล้ว | 500 เยน รวมเป็นทุนจดทะเบียนที่ชำระแล้วทั้งสิ้น 33,025,000  |
|                   | เยน                                              |
+-------------------+--------------------------------------------------+
| ผู้ถือ               | ชื่อผู้ถือหุ้น จำนวนหุ้นที่ถือ สัดส่วนการถือหุ้น                  |
| หุ้นและสัดส่วนการถือหุ้น |                                                  |
|                   | นายฮิโรชิ นิโนมิยะ 27,050 44.16%                     |
|                   |                                                  |
|                   | นายไทอิจิ นิโนมิยะ 7,300 11.92 %                     |
|                   |                                                  |
|                   | สมาชิกอื่น ๆ ในครอบครัว                              |
|                   |                                                  |
|                   | นิโนมิยะ 8,300 13.55%                              |
|                   |                                                  |
|                   | ผู้ถือหุ้นอื่นๆ 18,650 30.45%                           |
|                   |                                                  |
|                   | รวม 61,250 100.00 %                              |
+-------------------+--------------------------------------------------+
| กรรมการ           | 1.  นายฮิโรชิ นิโนมิยะ                               |
|                   |                                                  |
|                   | 2.  น.ส.โทโมโกะ นิโนมิยะ                           |
|                   |                                                  |
|                   | 3.  นายทาเคฮิโกะ คาบาซาว่า                         |
+-------------------+--------------------------------------------------+
| กร                | นายฮิโรชิ นิโนมิยะ                                   |
| รมการผู้มีอำนายลงนาม |                                                  |
+-------------------+--------------------------------------------------+
| ประเภ             | ผลิตภัณฑ์พลาสติกสำหรับเครื่องโทรสาร เครื่องพิมพ์            |
| ทของสินค้าที่ผลิตและจำ | เครื่องเสียงรถยนต์และผลิตภัณฑ์พลาสติกอื่นๆ                 |
| หน่ายและการให้บริการ |                                                  |
+-------------------+--------------------------------------------------+
| ลูกค้ากลุ่มเป้าหมาย    | ผู้ผลิตเครื่องโทรสาร                                  |
|                   | เครื่องใช้ไฟฟ                                       |
|                   | ้าและอิเล็กทรอนิกส์และเครื่องเสียงรถยนต์ทั้งที่เป็นผู้ผลิตชั้นนำและ |
|                   | OEM                                              |
+-------------------+--------------------------------------------------+
| รายชื่อลูกค้าที่สำคัญ    | Sharp, Mitsubishi Chemical, Ricoh                |
|                   | ซึ่งมีฐานการผลิตอยู่ในประเทศญี่ปุ่น                        |
+-------------------+--------------------------------------------------+
| ยอดขาย 3          | 2012 2013 2014                                   |
| ปีย้อนหลัง^(*)       |                                                  |
|                   | ยอดขายรวม 306.37 274.75 259.71                   |
| (หน่วย: ล้านเยน)    |                                                  |
+-------------------+--------------------------------------------------+
| สัดส่วนของรายได     | 2012: 97:3                                       |
| ้จากการจำหน่ายสินค้าที่ |                                                  |
| PNI ผลิตเอง        | 2013: 98:2                                       |
| และที่ได้จากก        |                                                  |
| ารสั่งสินค้าจากบริษัทฯเ | 2014: 98:2                                       |
| พื่อนำไปผลิตและขายต่อ |                                                  |
| 3 ปีย้อนหลัง         |                                                  |
+-------------------+--------------------------------------------------+
| จำนวนพนักงาน       | 11 คน                                            |
+-------------------+--------------------------------------------------+
| บริษัทอื่นๆในกลุ่ม PNI  | ไม่มี                                              |
+-------------------+--------------------------------------------------+

^(*)หมายเหตุ: รอบระยะเวลาบัญชีของ PNI อยู่ระหว่าง 1 เมษายน-31 มีนาคม

ที่ผ่านมา กลุ่มบริษัท PNI มีนโยบายแบ่งแยกตลาด (Market Segmentation) สำหรับการผลิตและจัดจำหน่ายสินค้าประเภทชิ้นส่วนพลาสติกวิศวกรรมของทั้ง PNI และบริษัทฯ อย่างชัดเจน เพื่อไม่ให้ทั้งสองบริษัทแข่งขันกัน นโยบายดังกล่าวกำหนดให้บริษัทฯผลิตและจัดจำหน่ายสินค้าให้กับลูกค้าซึ่งมีฐานการผลิตอยู่ในประเทศไทย โดยถ้าหาก PNI ต้องการจำหน่ายสินค้าให้กับลูกค้าซึ่งอยู่ในประเทศไทย จะต้องได้รับความยินยอมและต้องจำหน่ายสินค้าผ่านทางบริษัทฯ เท่านั้น ในส่วนของ PNI จะผลิตและจัดจำหน่ายสินค้าให้กับลูกค้าซึ่งอยู่ในประเทศญี่ปุ่น ในกรณีที่บริษัทฯจะจำหน่ายสินค้าให้กับลูกค้าซึ่งอยู่ในประเทศญี่ปุ่น บริษัทฯต้องได้รับความยินยอมและต้องจำหน่ายสินค้าผ่านทาง PNI เท่านั้น ในส่วนตลาดอื่นๆที่ไม่ใช่ประเทศไทยหรือประเทศญี่ปุ่น กลุ่มบริษัท PNI มีนโยบายที่จะให้บริษัทฯดำเนินการผลิตและส่งสินค้าไปจำหน่ายยังตลาดดังกล่าว

ในส่วนของ TAPM จะให้บริการออกแบบ ผลิต ซ่อมและปรับปรุงแม่พิมพ์สำหรับฉีดขึ้นรูปพลาสติก
แก่ลูกค้าซึ่งประกอบด้วยลูกค้าที่เป็นบริษัทภายในกลุ่ม อันได้แก่ บริษัทฯ และ PNI
และลูกค้าภายนอกซึ่งเป็นบริษัทผู้ผลิตชิ้นส่วนพลาสติกวิศวกรรมอื่นๆ
และบริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์
ซึ่งบางรายก็ดำเนินการผลิตชิ้นส่วนพลาสติกสำหรับนำมาใช้ผลิตเป็นสินค้าสำเร็จรูปด้วยตนเอง

สำหรับการขยายธุรกิจในอนาคตนั้น ทางกลุ่มบริษัท PNI
มีนโยบายร่วมกันว่าจะให้คณะกรรมการของบริษัทฯเป็นผู้ดำเนินการพิจารณาความเหมาะสมและความเป็นไปได้ของการลงทุน
และถ้าหากคณะกรรมการของบริษัทฯเห็นว่าการลงทุนเพื่อขยายธุรกิจมีความเหมาะสม
ก็จะให้บริษัทฯเป็นผู้ดำเนินการลงทุนเอง

  โครงสร้างรายได้ของบริษัทฯและบริษัทย่อย

โครงสร้างรายได้ของบริษัทฯ และ TAPM ในช่วง 3 ปีที่ผ่านมา สามารถจำแนกได้ ดังต่อไปนี้

โครงสร้างรายได้ของบริษัทฯและ TAPM แยกตามประเภทธุรกิจ

  ------------------------------------------- ----------- -------- ----------- -------- ----------- --------
  ประเภทธุรกิจ                                  ช่วงปี                 ช่วงปี                 ช่วงปี        
                                              2554/2555            2555/2556            2556/2557   

                                              ล้านบาท      %        ล้านบาท      %        ล้านบาท      %

  รายได้จากการผลิตและจำหน่ายชิ้นส่วนพลาสติกวิศวกรรม   569.00      99.22    530.03      98.92    638.65      97.66
  (ผลิตและจัดจำหน่ายโดยบริษัทฯ) และแม่พิมพ์                                                                 
  (ผลิตและจำหน่ายโดย TAPM)                                                                            

  รายได้จากการให้บริการทางด้านแม่พิมพ์ (ให้บริการโดย   3.60        0.63     3.91        0.72     5.95        0.91
  TAPM)                                                                                             

  รายได้อื่นๆ (ทั้งของบริษัทฯ และ TAPM)              0.88        0.15     1.91        0.36     9.33        1.43

  รวม                                         573.48      100.00   535.84      100.00   653.93      100.00
  ------------------------------------------- ----------- -------- ----------- -------- ----------- --------

โครงสร้างรายได้ของบริษัทฯแยกตามสายผลิตภัณฑ์พลาสติกวิศวกรรม

  ------------------------- ----------- -------- ----------- -------- ----------- --------
  สายผลิตภัณฑ์พลาสติกวิศวกรรม    ช่วงปี                 ช่วงปี                 ช่วงปี        
                            2554/2555            2555/2556            2556/2557   

                            ล้านบาท      %        ล้านบาท      %        ล้านบาท      %

  ชิ้นส่วนเครื่องโทรสาร          31.77       6.02     24.48       5.19     31.94       5.56

  ชิ้นส่วนเครื่องพิมพ์             429.46      81.44    375.12      79.47    435.93      75.84

  ชิ้นส่วนผลิตภัณฑ์พลาสติกอื่นๆ      66.08       12.54    72.45       15.34    106.95      18.60

  รวม                       527.31      100.00   472.05      100.00   574.81      100.00
  ------------------------- ----------- -------- ----------- -------- ----------- --------

โครงสร้างรายได้จากการขายและการให้บริการของบริษัทฯและ TAPM แยกตามตลาด

  ----------------------------- ----------- -------- ----------- -------- ----------- --------
  ตลาด                          ช่วงปี                 ช่วงปี                 ช่วงปี        
                                2554/2555            2555/2556            2556/2557   

                                ล้านบาท      %        ล้านบาท      %        ล้านบาท      %

  ตลาดในประเทศ                  463.58      80.74    421.29      78.90    523.57      81.22

  ตลาดต่างประเทศ (ยกเว้นญี่ปุ่น)      107.72      18.76    110.38      20.67    118.35      18.36

  ตลาดต่างประเทศ (ตลาดญี่ปุ่น)       2.88        0.50     2.27        0.42     2.69        0.42

  รวม                           572.60      100.00   533.94      100.00   644.61      100.00
  ----------------------------- ----------- -------- ----------- -------- ----------- --------

^(*) รวมทั้งรายได้จากการจำหน่ายชิ้นส่วนพลาสติกวิศวกรรมของบริษัทฯ
และรายได้จากการให้บริการเกี่ยวกับแม่พิมพ์ของ TAPM

ทั้งนี้จะพบว่ารายได้ของบริษัทฯจากการจัดจำหน่ายชิ้นส่วนพลาสติกสำหรับเครื่องพิมพ์เพิ่มขึ้นอย่างต่อเนื่อง
อันเนื่องจากการที่ลูกค้ามีการเพิ่มสายการผลิตและประกอบผลิตภัณฑ์เครื่องพิมพ์ในประเทศไทยเพิ่มขึ้นอย่างมาก
รวมถึงการที่ลูกค้าในส่วนของเครื่องพิมพ์ได้มีการย้ายฐานการผลิตเข้ามาในไทยเพิ่มขึ้น
อย่างไรก็ตาม ในปี 2556/2257 บริษัทฯ ได้มีการรับคำสั่งซื้อในส่วนของชิ้นส่วนพลาสติกอื่น ๆ
ได้แก่ชิ้นส่วนยานยนต์ และชิ้นส่วนเครื่องใช้ไฟฟ้า, อิเลคทรอนิคส์อื่น ๆ เช่น
ชิ้นส่วนเครื่องปรับอากาศเพิ่มขึ้น

1.  เป้าหมายในการดำเนินธุรกิจ

บริษัทฯมีเป้าหมายในการดำเนินธุรกิจดังต่อไปนี้

-   มุ่งขยายฐานลูกค้าทั้งในประเทศและต่างประเทศอย่างต่อเนื่อง
    เพื่อลดความเสี่ยงจากการพึ่งพิงลูกค้าหลักจำนวนไม่กี่ราย
    นอกจากจะหาลูกค้าใหม่ซึ่งเป็นบริษัทผู้ผลิตเครื่องใช้ไฟฟ้า อุปกรณ์อิเล็กทรอนิกส์
    และชิ้นส่วนรถยนต์ซึ่งเป็นบริษัทญี่ปุ่นแล้ว บริษัทฯจะมุ่งขยายฐานลูกค้าไปยังบริษัทสัญชาติอื่น ๆ
    ที่มีฐานการผลิตในไทยและภูมิภาคอาเซี่ยน

-   มุ่งขยายสายผลิตภัณฑ์ใหม่ๆเพิ่มเติมโดยมุ่งเน้นไปยังชิ้นส่วนที่ใช้ในอุปกรณ์สำนักงาน
    เครื่องใช้ไฟฟ้า ชิ้นส่วนรถยนต์ และชิ้นส่วนของเล่นซึ่งยังมีศักยภาพในการเจริญเติบโตที่ดี

-   เพิ่มมูลค่าและคุณค่าของสินค้าและการให้บริการของบริษัทฯและ TAPM
    โดยการปรับปรุงกระบวนการผลิตและพัฒนาทักษะและฝีมือแรงงานอย่างต่อเนื่อง

-   พึ่งพิงความช่วยเหลือจาก PNI ให้น้อยที่สุดเท่าที่จะเป็นไปได้
    ทั้งในด้านความช่วยเหลือทางเทคนิคโดยบริษัทฯจะพัฒนาทักษะของแรงงานทั้งในด้านการออกแบบผลิตภัณฑ์
    การออกแบบกระบวนการผลิต และการผลิต อย่างต่อเนื่อง
    และด้านความช่วยเหลือทางการตลาดโดยบริษัทฯจะหาลูกค้ารายใหม่ด้วยตนเองมากขึ้น
    เพื่อที่ว่าหลังจากสัญญาการใช้ลิขสิทธิ์
    ความช่วยเหลือทางเทคนิคและที่ปรึกษาทางการตลาดหมดอายุลงในเดือนมกราคม 2557
    จะไม่มีความจำเป็นต้องต่อสัญญาทั้งหมดหรือบางส่วนออกไป

  การประกอบธุรกิจของแต่ละสายผลิตภัณฑ์

  ลักษณะของผลิตภัณฑ์หรือบริการ

  ผลิตภัณฑ์ของบริษัท ทาพาโก้ จำกัด (มหาชน) (“บริษัทฯ”) และบริษัท ทาพาโก้ โมลด์ จำกัด
  (“TAPM”) ซึ่งเป็นบริษัทย่อยที่บริษัทฯถือหุ้นอยู่ร้อยละ 97.04 ประกอบไปด้วย

  ผลิตภัณฑ์ชิ้นส่วนพลาสติกวิศวกรรม (Engineering Plastic Parts)

  ชิ้นส่วนพลาสติกวิศวกรรม (Engineering Plastic Parts)
  เป็นชิ้นส่วนพลาสติกที่ผลิตโดยใช้พลาสติกเกรดพิเศษซึ่งมีคุณสมบัติในด้านความแข็ง
  การทนความร้อน การทนการสึกกร่อน ไม่ติดไฟง่าย และมีการหล่อลื่นในตัวเองสูง
  ทำให้มีการนำพลาสติกประเภทดังกล่าวมาใช้แทนโลหะในการผลิตสินค้าหลายๆประเภทที่ต้องการความคงทนสูงอย่างแพร่หลาย
  และคาดว่าแนวโน้มดังกล่าวจะเพิ่มขึ้นอย่างต่อเนื่องในอนาคต
  บริษัทฯเป็นผู้ให้บริการผลิตและประกอบชิ้นส่วนพลาสติกวิศวกรรมเพื่อจัดจำหน่ายให้กับลูกค้าซึ่งเป็นบริษัทผู้ผลิตอุปกรณ์เครื่องใช้ไฟฟ้า
  อุปกรณ์อิเล็กทรอนิกส์ และเครื่องเสียงรถยนต์ ซึ่งตั้งฐานการผลิตอยู่ทั้งในประเทศไทย
  และในต่างประเทศ โดยหลังจากที่บริษัทฯได้รับคำสั่งซื้อจากลูกค้า
  บริษัทฯจะดำเนินการจัดซื้อเม็ดพลาสติกตามชนิด คุณภาพและแหล่งที่มาตามที่ลูกค้าต้องการ
  หลังจากได้รับวัตถุดิบแล้ว บริษัทฯจะดำเนินการฉีดขึ้นรูปพลาสติกตามแบบของผลิตภัณฑ์
  ตัดและตกแต่งสินค้าที่ผลิตได้ให้ได้รูปทรงและลักษณะตามที่ต้องการ
  ก่อนที่จะบรรจุหีบห่อสินค้าและจัดส่งให้ลูกค้าต่อไป นอกจากนี้
  บริษัทฯยังให้บริการประกอบชิ้นส่วนพลาสติกที่ผลิตได้กับวัตถุดิบและชิ้นส่วนประเภทอื่นๆ
  ก่อนที่จะจัดส่งสินค้าที่ผ่านการประกอบชิ้นส่วนในเบื้องต้นให้กับลูกค้า
  รวมถึงการให้บริการออกแบบกระบวนการผลิตสำหรับประกอบชิ้นส่วนพลาสติกเป็นชิ้นส่วนกึ่งสำเร็จรูป
  (Semi-Finished Parts)
  ก่อนจะส่งมอบสินค้าให้กับลูกค้าเพื่อนำไปผลิตเป็นสินค้าสำเร็จรูปในขั้นต่อไป
  ซึ่งจะช่วยลดต้นทุนและเพิ่มประสิทธิภาพของกระบวนการผลิตสินค้าของลูกค้าได้เป็นอย่างดี

  บริษัทฯเน้นการควบคุมคุณภาพของสินค้าโดยการตรวจสอบและควบคุมคุณภาพของสินค้าทั้งในระหว่างกระบวนการผลิต
  และในขั้นตอนสุดท้ายก่อนที่จะจัดส่งสินค้าให้ลูกค้า
  ทั้งนี้เพื่อให้เกิดความมั่นใจว่าสินค้าที่ผลิตได้มีคุณภาพดี และตรงกับความต้องการของลูกค้า
  ด้วยกระบวนการผลิตที่มีประสิทธิภาพ เครื่องจักรในการผลิตที่ทันสมัย
  แรงงานผลิตที่มีทักษะและความชำนาญสูง และกระบวนการตรวจสอบและควบคุมคุณภาพที่เข้มงวด
  สินค้าของบริษัทฯจึงได้รับการยอมรับเป็นอย่างดีจากลูกค้า
  บริษัทฯได้รับการรับรองมาตรฐานการปฎิบัติงานในกระบวนการผลิตตามมาตรฐาน ISO
  9001:2000
  ซึ่งเป็นมาตรฐานที่เน้นการปรับปรุงระบบการผลิตและระบบการบริหารภายในองค์การที่เกี่ยวข้องกับการบริหารการผลิตให้ได้มาตรฐานในระดับนานาชาติ
  ในเดือนธันวาคม 2545 และมาตรฐาน ISO 14001
  ซึ่งเป็นมาตรฐานที่เน้นการบริหารและจัดการปัญหาสิ่งแวดล้อมที่อาจเกิดขึ้นจากการดำเนินการผลิตให้อยู่ในระดับที่เหมาะสม
  และการประหยัดพลังงานและทรัพยากรธรรมชาติในกระบวนการผลิต

  ในปี 2557 บริษัทฯ ได้รับการรับรอง TS16949
  เพื่อเตรียมรองรับการผลิตชิ้นส่วนยานยนต์ซึ่งคาดว่าจะเพิ่มขึ้นอีกด้วย

  ในปัจจุบัน ผลิตภัณฑ์ชิ้นส่วนพลาสติกวิศวกรรมซึ่งบริษัทฯผลิตและจัดจำหน่าย แบ่งออกได้เป็น 3
  ประเภทใหญ่ ได้แก่

1.  ชิ้นส่วนพลาสติกสำหรับเครื่องโทรสาร ได้แก่
    ชิ้นส่วนที่ใช้สำหรับขับเคลื่อนกระดาษของเครื่องโทรสาร
    โดยประกอบสำเร็จเป็นชุดขับกระดาษในเครื่องโทรสาร (drive unit)
    โครงโทรศัพท์ที่ใช้ในเครื่องโทรสาร และโครงฐานเครื่องโทรสาร ,
    ชิ้นส่วนของเครื่องใช้สำนักงานเอนกประสงค์ (Multi Fuction)

2.  ชิ้นส่วนพลาสติกสำหรับเครื่องพิมพ์ และเครื่องถ่ายเอกสาร ได้แก่
    เฟืองที่ใช้ในการขับเคลื่อนลูกกลิ้งไวแสง (Photosensitive Drum)
    ในเครื่องพิมพ์เลเซอร์ขาวดำ เละ เลเซอร์สี,
    ชิ้นส่วนของเครื่องพิมพ์เลเซอร์และอิงค์เจ็ตและเครื่องพิมพ์ขนาดเล็กแบบพกพา เป็นต้น

3.  ชิ้นส่วนพลาสติกอื่นๆ ได้แก่ชิ้นส่วนขับเคลื่อนหัวเทปสำหรับเครื่องเสียงรถยนต์,
    ชิ้นส่วนเครื่องใช้ไฟฟ้าภายในบ้าน เช่น ตู้เย็น, เครื่องปรับอากาศ, หลอดไฟฟ้า, ปลั๊กไฟ
    และชิ้นส่วนรถยนต์ เป็นต้น

กระบวนการผลิตชิ้นส่วนพลาสติกของบริษัทฯแสดงได้ดังต่อไปนี้

[]ขั้นตอนการผลิตชิ้นส่วนพลาสติกของบริษัทฯ

  การให้บริการออกแบบ ผลิต ซ่อมแซมและปรับปรุงแม่พิมพ์สำหรับฉีดพลาสติก (Mold Design,
  Production, Repairment and Improvement)

  TAPM ซึ่งเป็นบริษัทย่อยของบริษัทฯดำเนินธุรกิจออกแบบ ผลิต
  ซ่อมแซมและปรับปรุงแม่พิมพ์สำหรับฉีดขึ้นรูปพลาสติก โดยที่ผ่านมา
  ได้รับการสนับสนุนและความช่วยเหลือในด้านการออกแบบและเทคนิคในการผลิตแม่พิมพ์จากบริษัท
  อาซากะ คานากาตะ จำกัด (“ASAKA”) และ PNI
  ซึ่งเป็นผู้เชี่ยวชาญในการให้คำปรึกษาเกี่ยวกับการออกแบบและผลิตแม่พิมพ์สำหรับฉีดขึ้นรูปพลาสติก
  จากประเทศญี่ปุ่น TAPM ได้นำเทคโนโลยีคอมพิวเตอร์มาช่วยในการออกแบบ (Computer
  Aided Design: CAD)
  และข้อมูลโครงแบบจะถูกส่งต่อมายังเครื่องผลิตแม่พิมพ์ควบคุมด้วยคอมพิวเตอร์ (Computer
  Aided Manufacturing: CAM) ทำให้แม่พิมพ์ที่ผลิตได้มีคุณภาพดี
  และไม่ผิดเพี้ยนจากแบบที่ต้องการ
  ซึ่งกระบวนการผลิตในส่วนนี้นอกจากจะทำให้ลูกค้าแม่พิมพ์มีความเชื่อมั่นในคุณภาพแม่พิมพ์ของ
  TAPM แล้ว
  ยังมีส่วนช่วยส่งเสริมให้ลูกค้ามีความเชื่อมั่นและพอใจในผลิตภัณฑ์ชิ้นส่วนพลาสติกวิศวกรรมอันเป็นผลิตภัณฑ์หลักของบริษัทฯ
  อีกด้วย ลูกค้าที่สำคัญของ TAPM ประกอบไปด้วย Canon, Oki Data, Ricoh เป็นต้น

  กระบวนการผลิตแม่พิมพ์สำหรับฉีดขึ้นรูปพลาสติกของ TAPM สามารถแสดงได้ ดังแผนภาพต่อไปนี้

ขั้นตอนการผลิตแม่พิมพ์สำหรับฉีดขึ้นรูปพลาสติก

[]

บัตรส่งเสริมการลงทุนจากคณะกรรมการส่งเสริมการลงทุน (BOI)

บริษัทฯ และบริษัทย่อย ได้รับการส่งเสริมการลงทุนจากคณะกรรมการส่งเสริมการลงทุน ดังนี้

1.  บัตรส่งเสริมการลงทุนเลขที่ 1398/2543 ลงวันที่ 20 กรกฎาคม พ.ศ. 2543
    รวมถึงที่ได้มีการแก้ไขเพิ่มเติมอีก 10 ฉบับ

  บริษัทฯได้รับการส่งเสริมการลงทุนตามพระราชบัญญัติส่งเสริมการลงทุน พ.ศ. 2520
  เพื่อการผลิตชิ้นส่วนพลาสติกสำหรับผลิตภัณฑ์ไฟฟ้าและอิเล็กทรอนิกส์ประเภท 6.12
  การผลิตผลิตภัณฑ์พลาสติกหรือเคลือบด้วยพลาสติกสำหรับขนาดของกิจการที่มีกำลังการผลิต
  ปีละประมาณ 280 ตัน (ประเภท 6.12
  เป็นหมายเลขของหมวดกิจการที่คณะกรรมการส่งเสริมการลงทุน (BOI)
  ให้การส่งเสริมการลงทุน ซึ่งแต่เดิมประเภท 6.12 เป็นหมวดที่ว่าด้วย
  “กิจการผลิตผลิตภัณฑ์พลาสติกหรือเคลือบด้วยพลาสติก”
  และคณะกรรมการส่งเสริมการลงทุนได้เปลี่ยนประเภทของกิจการผลิตผลิตภัณฑ์พลาสติกหรือเคลือบด้วยพลาสติกเป็นประเภท
  6.9 ตั้งแต่ปี 2545 เป็นต้นมา) โดยได้รับสิทธิและประโยชน์ ดังนี้

-   ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุนเป็นเวลา
    7 ปี ซึ่งการยกเว้นดังกล่าวได้หมดอายุในเดือนพฤษภาคม 2550 โดยในปี 2554 ที่ผ่านมา
    บริษัทมีภาระภาษีจากการสิ้นสุดสิทธิดังกล่าวเป็นมูลค่า 0.51 ล้านบาท

-   ให้ได้รับยกเว้นอากรขาเข้าสำหรับแม่พิมพ์รวมทั้งชิ้นส่วนและอุปกรณ์ต่างๆ ถึงวันที่ 31 ธันวาคม
    2552

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก

-   ได้รับอนุญาตให้หักค่าใช้จ่ายจากรายได้ในการคำนวณภาษีเงินได้นิติบุคคลเป็นจำนวนร้อยละ 5
    ของรายได้ที่เพิ่มขึ้นจากการส่งออกจากปีก่อนเป็นระยะเวลา 10 ปี
    นับแต่วันที่มีรายได้จากการประกอบกิจการส่งเสริมนั้น
    ซึ่งการยกเว้นดังกล่าวจะหมดอายุลงในเดือนกรกฎาคม 2554

2.  บัตรส่งเสริมการลงทุนเลขที่ 1670 (1) /2545 ลงวันที่ 31 ตุลาคม 2545

  บริษัทฯได้รับการส่งเสริมการลงทุนตามพระราชบัญญัติส่งเสริมการลงทุน พ.ศ. 2520
  เพื่อการผลิตชิ้นส่วนพลาสติกสำหรับผลิตภัณฑ์ไฟฟ้าและอิเล็กทรอนิกส์ประเภท 6.9
  การผลิตผลิตภัณฑ์พลาสติกหรือเคลือบด้วยพลาสติก สำหรับขนาดของกิจการที่มีกำลังการผลิต
  ปีละประมาณ 460 ตัน โดยได้รับสิทธิและประโยชน์ ดังนี้

-   ได้รับอนุญาตให้มีกำลังผลิตชิ้นส่วนพลาสติกสำหรับผลิตภัณฑ์ไฟฟ้าและอิเล็กทรอนิกส์เพิ่มอีก 460
    ตัน

-   ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมการลงทุนเป็นเวลา
    7 ปี นับตั้งแต่วันแรกที่มีรายได้จากการประกอบกิจการส่งเสริมนั้น (ส่วนของโรงงานใหม่)
    ซึ่งการยกเว้นดังกล่าวได้หมดอายุในเดือนตุลาคม 2554

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออก

-   ได้รับลดหย่อนอากรขาเข้า สำหรับเครื่องจักรกึ่งหนึ่งตามที่คณะกรรมการพิจารณาอนุมัติ เว้นแต่
    รายการเครื่องจักรที่มีอากรขาเข้าต่ำกว่าร้อยละสิบจะไม่ได้รับลดหย่อน

  นอกจากนี้ TAPM ยังได้รับการส่งเสริมการลงทุนจากคณะกรรมการส่งเสริมการลงทุน เช่นกัน
  ซึ่งมีรายละเอียด ดังนี้

3.  TAPM บัตรส่งเสริมการลงทุนเลขที่ 1219(2) /2546 ลงวันที่ 5 มีนาคม พ.ศ. 2546

  TAPM ได้รับส่งเสริมการลงทุนตามพระราชบัญญัติส่งเสริมการลงทุน พ.ศ. 2520
  เพื่อการผลิตแม่พิมพ์ฉีดพลาสติก (Plastic Injection Mold) ประเภท 4.2
  กิจการผลิตเครื่องจักร และอุปกรณ์ (ประเภท 4.2
  เป็นหมายเลขของหมวดกิจการที่คณะกรรมการส่งเสริมการลงทุน (BOI)
  ให้การส่งเสริมการลงทุน ซึ่งประเภท 4.2
  เป็นการให้การส่งเสริมในกิจการผลิตเครื่องจักรและอุปกรณ์) โดยได้รับสิทธิและประโยชน์ ดังนี้

-   ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนึ้เข้ามาอยู่ในประเทศไทยได้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติสำหรับเครื่องจักรที่ผลิตตั้งแต่ปี
    พ.ศ. 2535

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
    นับแต่วันที่มีรายได้จากการประกอบกิจการ ซึ่งการยกเว้นดังกล่าวได้หมดอายุลงในเดือนมีนาคม
    2554

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลตามมาตรา 31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับแต่วันนำเข้าเป็นครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมการนำเข้าเพื่อส่งออกไปเป็นระยะเวลาหนึ่งปี
    นับตั้งแต่วันที่นำเข้าเป็นครั้งแรก

  4 บัตรส่งเสริมเลขที่ 1061(2)/2551 ลงวันที่ 18 มกราคม 2551

  ได้รับการส่งเสริมในประเภท 6.9 กิจการผลิตผลิตภัณฑ์พลาสติกหรือเคลือบด้วยพลาสติก
  สำหรับชิ้นส่วนพลาสติกสำหรับอุตสาหกรรมต่าง ๆ สำหรับกำลังผลิตปีละประมาณ 205,000,000
  ชิ้น (1,100 ตัน) โดยได้รับสิทธิและประโยชน์ดังนี้

-   ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนึ้เข้ามาอยู่ในประเทศไทยได้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 7 ปี
    นับแต่วันที่มีรายได้จากการประกอบกิจการ และเป็นมูลค่าไม่เกิน 288,700,000 บาท
    โดยสิทธิดังกล่าวจะหมดอายุในเดือนสิงหาคม 2558

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลตามมาตรา 31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับแต่วันนำเข้าเป็นครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมการนำเข้าเพื่อส่งออกไปเป็นระยะเวลาห้าปี
    นับตั้งแต่วันที่นำเข้าเป็นครั้งแรก

  5 TAPM บัตรส่งเสริมเลขที่ 1070(2)/2550 ลงวันที่ 29 มกราคม 2551

  ได้รับการส่งเสริมในประเภท 4.2 กิจการผลิตเครื่องจักรและอุปกรณ์
  สำหรับแม่พิมพ์และการซ่อมแซมแม่พิมพ์ที่ผลิตเองสำหรับกำลังผลิตปีละประมาณ 300 ชุด
  โดยได้รับสิทธิและประโยชน์ดังนี้

-   ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนึ้เข้ามาอยู่ในประเทศไทยได้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
    นับแต่วันที่มีรายได้จากการประกอบกิจการ และเป็นมูลค่าไม่เกิน 85,000,000 บาท
    ซึ่งปัจจุบัน ยังไม่ได้เริ่มใช้สิทธิดังกล่าว

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลตามมาตรา 31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาหนึ่งปี
    นับแต่วันนำเข้าเป็นครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมการนำเข้าเพื่อส่งออกไปเป็นระยะเวลาหนึ่งปี
    นับตั้งแต่วันที่นำเข้าเป็นครั้งแรก

  6. บัตรส่งเสริมเลขที่ 1575(2)/2556 ลงวันที่ 25 เมษายน 2556

  ได้รับการส่งเสริมในประเภท 6.9 กิจการผลิตผลิตภัณฑ์พลาสติกหรือเคลือบด้วยพลาสติก
  สำหรับชิ้นส่วนพลาสติกสำหรับอุตสาหกรรมต่าง ๆ สำหรับกำลังผลิตปีละประมาณ 185,000,000
  ชิ้น (1,000 ตัน) สำหรับโรงงานแห่งใหม่ที่เขตอุตสาหกรรมกบินทร์บุรี
  โดยได้รับสิทธิและประโยชน์ดังนี้

-   ได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนึ้เข้ามาอยู่ในประเทศไทยได้

-   ให้ได้รับยกเว้นอากรขาเข้าสำหรับเครื่องจักรตามที่คณะกรรมการส่งเสริมการลงทุนพิจารณาอนุมัติ

-   ให้ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุน ไม่รวมค่าที่ดินและทุนหมุนเวียนมีกำหนดเวลา 8 ปี
    นับแต่วันที่มีรายได้จากการประกอบกิจการ และเป็นมูลค่าไม่เกิน ร้อยละ 100 ของเงินลงทุน
    ไม่รวมค่าที่ดินและเงินทุนหมุนเวียน โดยบริษัทเริ่มมีรายได้จากบัตรส่งเสริมดังกล่าว
    ในเดือนกรกฎาคม 2557

-   ให้ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับยกเว้นภาษีเงินได้นิติบุคคลตามมาตรา 31
    ไปรวมคำนวณเพื่อเสียภาษีเงินได้ตลอดระยะเวลาที่ผู้ได้รับการส่งเสริมได้รับยกเว้นภาษีเงินได้นิติบุคคลนั้น

-   ให้ได้รับยกเว้นอากรขาเข้าสำหรับวัตถุดิบและวัสดุจำเป็นที่ต้องนำเข้าจากต่างประเทศเพื่อใช้ในการผลิตเพื่อการส่งออกเป็นระยะเวลาห้าปี
    นับแต่วันนำเข้าเป็นครั้งแรก

-   ให้ได้รับยกเว้นอากรขาเข้าสำหรับของที่ผู้ได้รับการส่งเสริมการนำเข้าเพื่อส่งออกไปเป็นระยะเวลาห้าปี
    นับตั้งแต่วันที่นำเข้าเป็นครั้งแรก

  การตลาดและภาวะการแข่งขัน

  ลักษณะการตลาด

  หลังจากที่บริษัทฯได้รับคำสั่งซื้อจากลูกค้า บริษัทฯจะดำเนินการผลิตสินค้าตามคำสั่งซื้อ
  และจัดส่งสินค้าให้ลูกค้าทั้งในประเทศและต่างประเทศโดยตรง
  บริษัทฯได้แบ่งกลุ่มตลาดที่สำคัญของบริษัทฯ ได้เป็น 3 กลุ่มใหญ่ ได้แก่ ตลาดในประเทศไทย
  ตลาดในประเทศญี่ปุ่น และตลาดต่างประเทศอื่นๆที่ไม่ใช่ญี่ปุ่น โดยในช่วง 3 ปีที่ผ่านมา
  สัดส่วนของรายได้จากการขายของบริษัทฯจากแต่ละตลาดสามารถแสดงได้ดังต่อไปนี้

สัดส่วนของรายได้จากการขายของบริษัทฯจากแต่ละตลาดตั้งแต่ช่วงปี 2554/2555 – 2556/2557

+------------------------+--------+-----+--------+-----+--------+-----+
| ตลาด                   | ช่วงปี   |     | ช่วงปี   |     | ช่วงปี   |     |
|                        | 255    |     | 255    |     | 255    |     |
|                        | 4/2555 |     | 5/2556 |     | 6/2557 |     |
+------------------------+--------+-----+--------+-----+--------+-----+
|                        | รายได้  | %   | รายได้  | %   | รายได้  | %   |
|                        |        |     |        |     |        |     |
|                        | (ล     |     | (ล     |     | (ล     |     |
|                        | ้านบาท) |     | ้านบาท) |     | ้านบาท) |     |
+------------------------+--------+-----+--------+-----+--------+-----+
| ตลาดไทย                | 421.44 | 79  | 369.35 | 78  | 458.58 | 79  |
|                        |        | .92 |        | .25 |        | .78 |
+------------------------+--------+-----+--------+-----+--------+-----+
| ตลาดญี่ปุ่น                | 2.46   | 0   | 2.27   | 0   | 2.69   | 0   |
|                        |        | .47 |        | .48 |        | .47 |
+------------------------+--------+-----+--------+-----+--------+-----+
| ตลาดต่างประเทศอื่นๆ       | 103.41 | 19  | 100.43 | 21  | 113.54 | 19  |
|                        |        | .61 |        | .27 |        | .75 |
+------------------------+--------+-----+--------+-----+--------+-----+
| รวม                    | 527.31 | 100 | 472.05 | 100 | 574.81 | 100 |
|                        |        | .00 |        | .00 |        | .00 |
+------------------------+--------+-----+--------+-----+--------+-----+

1)  ตลาดในประเทศ

  บริษัทฯจำหน่ายผลิตภัณฑ์ชิ้นส่วนพลาสติกที่ผลิตได้โดยตรงให้กับผู้ผลิตในอุตสาหกรรมต่อเนื่องที่มีฐานการผลิตในประเทศไทย
  กล่าวคือเป็นบริษัทผู้ผลิตเครื่องใช้ไฟฟ้า อุปกรณ์อิเล็กทรอนิกส์
  และเครื่องเสียงรถยนต์ซึ่งเน้นการผลิตเพื่อการส่งออกเป็นหลัก
  ลูกค้าในประเทศของบริษัทฯส่วนใหญ่เป็นบริษัทญี่ปุ่นที่ย้ายฐานการผลิตมายังประเทศไทย
  ซึ่งมีความได้เปรียบในเรื่องของค่าแรงที่ถูกกว่าเมื่อเทียบกับในญี่ปุ่น อย่างไรก็ตาม
  บริษัทฯได้เริ่มขยายฐานลูกค้าไปยังกลุ่มลูกค้าสัญชาติอื่นๆที่เข้ามาทำธุรกิจในประเทศไทย เช่น
  ไต้หวันและเกาหลีใต้ สำหรับตลาดในประเทศไทยนี้ ถ้าหาก PNI ต้องการส่งสินค้ามาขาย
  จะต้องได้รับความยินยอมจากบริษัทฯ ก่อน และ PNI ต้องขายสินค้าผ่านทางบริษัทฯ เท่านั้น
  ตัวอย่างของลูกค้าที่สำคัญในกลุ่มนี้ได้แก่OKI, Canon และ Ricoh
  ซึ่งเป็นลูกค้าที่ได้รับการแนะนำมาโดย PNI
  ซึ่งเป็นไปตามสัญญาการให้ความช่วยเหลือทางการตลาด
  ในส่วนของลูกค้าที่บริษัทฯหามาได้เองประกอบไปด้วย Control Component, Siam Keeper
  และ Thai Toyo Denso, Nihon Plast เป็นต้น

2)  ตลาดต่างประเทศ (ยกเว้นประเทศญี่ปุ่น)

  ในการจำหน่ายผลิตภัณฑ์ไปยังตลาดต่างประเทศ
  บริษัทฯเน้นการจำหน่ายสินค้าให้กับลูกค้าที่เป็นบริษัทผู้ผลิตเครื่องใช้ไฟฟ้า อุปกรณ์อิเล็กทรอนิกส์
  และเครื่องเสียงรถยนต์จากประเทศญี่ปุ่นซึ่งเข้าไปลงทุนในประเทศต่างๆในภูมิภาคเอเชีย ได้แก่
  สิงคโปร์ มาเลเซีย จีน ฮ่องกง และภูมิภาคอื่น ได้แก่ สหรัฐอเมริกา นอกจากนี้
  บริษัทฯได้เริ่มขยายฐานลูกค้าไปยังบริษัทสัญชาติอื่นๆที่เข้ามาลงทุนในภูมิภาคเอเชีย เช่น
  บริษัทผู้ผลิตเครื่องใช้ไฟฟ้า และอุปกรณ์อิเล็กทรอนิกส์ของเกาหลีใต้
  สำหรับตลาดต่างประเทศซึ่งไม่ใช่ตลาดญี่ปุ่นนั้น กลุ่มบริษัท PNI
  มีนโยบายที่จะให้บริษัทฯดำเนินการผลิตและส่งสินค้าไปจำหน่ายยังตลาดประเภทนี้
  ตัวอย่างของลูกค้าที่สำคัญในกลุ่มนี้ได้แก่ Mitsubishi Chemical (Singapore), Fiji
  Electric, Sanyo Electric เป็นต้น
  อนึ่งลูกค้าที่มีฐานการผลิตอยู่ในต่างประเทศเป็นลูกค้าที่ได้รับการแนะนำมาโดย PNI ทั้งหมด

3)  ตลาดญี่ปุ่น

  บริษัทฯดำเนินการจำหน่ายสินค้าให้กับลูกค้าในประเทศญี่ปุ่นผ่านทาง PNI
  ทั้งนี้เป็นไปตามนโยบายการแบ่งแยกตลาดซึ่งกำหนดไว้ว่า PNI
  จะผลิตและจัดจำหน่ายสินค้าให้กับลูกค้าในประเทศญี่ปุ่น
  และถ้าหากบริษัทฯจะจำหน่ายสินค้าในประเทศญี่ปุ่นต้องได้รับความยินยอมและขายสินค้าผ่านทาง
  PNI เท่านั้น ทั้งนี้เพื่อให้เป็นไปตามสัญญาการใช้ลิขสิทธิ์
  ความช่วยเหลือทางเทคนิคและที่ปรึกษาทางการตลาดซึ่งบริษัทฯได้ทำกับ PNI เมื่อวันที่ 1
  สิงหาคม 2546 และมีผลบังคับใช้เป็นเวลา 5 ปี จนกระทั่งถึงวันที่ 31 กรกฏาคม 2551
  และสัญญาดังกล่าวได้รับการต่ออายุออกไปอีก 3 ปี 6 เดือน และ 1 ปี ตามลำดับ สิ้นสุด 31
  มกราคม 2558

  กลยุทธ์ทางการตลาด

  ด้านผลิตภัณฑ์

  บริษัทฯเน้นการผลิตสินค้าที่มีคุณภาพสูง มีขนาดแม่นยำ และมีความละเอียดสูง
  ผลิตภัณฑ์ของบริษัทฯถูกนำไปใช้ทดแทนชิ้นส่วนที่ผลิตจากวัสดุอื่น
  ซึ่งทำให้ลูกค้ามีต้นทุนด้านชิ้นส่วนผลิตภัณฑ์ต่ำลง นอกจากนี้บริษัทฯยังได้รับการสนับสนุนจาก PNI
  ในด้านการออกแบบผลิตภัณฑ์ ซึ่งทำให้สินค้าที่ผลิตได้สามารถใช้งานได้อย่างเหมาะสม
  และหลากหลาย เหมาะกับความต้องการของตลาดที่มีการเปลี่ยนแปลงที่ค่อนข้างเร็ว เช่น
  การออกแบบชิ้นส่วนที่จะสามารถรับคำสั่งในการป้อนกระดาษหลายขนาด หลายชนิด
  และหลากหลายวิธีการใช้งานในเครื่องโทรสาร ในด้านคุณภาพ
  บริษัทฯสามารถผลิตชิ้นส่วนที่ได้ขนาดมาตรฐาน มีความละเอียดสูง และมีสัดส่วนของของเสียน้อย
  เนื่องจากบริษัทฯมีระบบตรวจสอบและควบคุมคุณภาพภายในที่ดี

  อนึ่ง บริษัทฯได้ดำเนินการผลิตผลิตภัณฑ์ที่มีสิทธิบัตรของ PNI
  ซึ่งสามารถทดแทนชิ้นส่วนที่ใช้เทคโนโลยีเดิม โดยผลิตภัณฑ์ของบริษัทฯที่มีสิทธิบัตร ได้แก่
  One-Way-Clutch
  ซึ่งเป็นชิ้นส่วนในการขับเคลื่อนกระดาษไปทางเดียวและป้องกันไม่ให้กระดาษเคลื่อนย้อนกลับ และ
  Two-Way-Limiter ซึ่งเป็นเทคโนโลยีของชิ้นส่วนผลิตภัณฑ์พลาสติกเพื่อให้มีแรงบิดในการหมุน 2
  ด้านไม่เท่ากัน โดยเทคโนโลยีนี้สามารถนำไปผลิตชิ้นส่วนต่าง ๆ ได้แก่
  ชุดขับเคลื่อนกระดาษในเครื่องถ่ายเอกสาร เครื่องโทรสาร และเครื่องพิมพ์
  ซึ่งเทคโนโลยีดังกล่าวจะช่วยควบคุมลูกกลิ้งแต่ละตัวในการขับกระดาษ (Feed)
  ให้มีความสัมพันธ์กัน โดยกระดาษจะไม่เกิดการติดกัน (paper jam) ในเครื่องถ่ายเอกสาร
  เป็นต้น

  นอกจากนี้
  บริษัทฯยังเริ่มให้บริการออกแบบกระบวนการผลิตสำหรับสินค้าซึ่งต้องมีการนำชิ้นส่วนพลาสติกหลายประเภทและหลายขนาดมาประกอบเข้าด้วยกัน
  เพื่อให้ได้สินค้ากึ่งสำเร็จรูป (Semi-Finished Parts) ก่อนที่จะจัดส่งสินค้านั้นให้กับลูกค้า
  เพื่อนำไปผลิตต่อเป็นสินค้าสำเร็จรูป

  ด้านราคา

  ในการกำหนดราคาสำหรับผลิตภัณฑ์ที่ไม่มีสิทธิบัตร
  บริษัทฯจะกำหนดราคาในระดับที่ใกล้เคียงกับคู่แข่ง โดยจะอาศัยคุณภาพผลิตภัณฑ์
  และการออกแบบผลิตภัณฑ์เป็นจุดขาย
  การกำหนดราคาสำหรับผลิตภัณฑ์ที่มีสิทธิบัตรจะใช้เกณฑ์ต้นทุนบวกส่วนอัตรากำไรที่ต้องการ
  ทั้งนี้อัตรากำไรที่ต้องการจะถูกกำหนดโดยอุปสงค์และอุปทานของตลาด
  เนื่องจากลูกค้าของบริษัทฯเป็นผู้ประกอบการในอุตสาหกรรมเครื่องใช้ไฟฟ้า
  และอุปกรณ์อิเล็กทรอนิกส์ การกำหนดราคาสินค้าจึงต้องมีความยืดหยุ่น
  ทั้งนี้ขึ้นอยู่กับปัจจัยหลายอย่าง ได้แก่ ความสัมพันธ์กับลูกค้า ปริมาณการสั่งซื้อ
  และกำลังการผลิตที่มีอยู่ในขณะนั้น อย่างไรก็ตาม
  บริษัทฯได้กำหนดราคาสินค้าเป็นสกุลเงินบาทเมื่อจำหน่ายสินค้าให้กับลูกค้าในประเทศไทย
  และเป็นสกุลเงินเยนเมื่อจำหน่ายสินค้าให้กับลูกค้าในประเทศญี่ปุ่น
  ส่วนบริษัทลูกค้าที่ไม่ได้ตั้งอยู่ในไทยและญี่ปุ่นจะกำหนดราคาขายเป็นสกุลเงินเหรียญสหรัฐ ที่ผ่านมา
  ผลิตภัณฑ์ที่มีสิทธิบัตรจะมีอัตราส่วนกำไร (Profit Margin) มากกว่าผลิตภัณฑ์ที่ไม่มีสิทธิบัตร
  เนื่องจากบริษัทฯ
  สามารถกำหนดราคาขายสำหรับผลิตภัณฑ์ที่มีสิทธิบัตรได้สูงกว่าผลิตภัณฑ์ที่ไม่มีสิทธิบัตร

  ด้านช่องทางการจัดจำหน่าย

  ที่ผ่านมา บริษัทฯจะใช้ช่องทางการจัดจำหน่ายในลักษณะเป็นการติดต่อขายตรงไปสู่ลูกค้า
  โดยแบ่งกลุ่มลูกค้าเป็น 2 กลุ่ม ดังต่อไปนี้

-   กลุ่มลูกค้าบริษัทสัญชาติญี่ปุ่น:
    ลูกค้าที่เป็นบริษัทสัญชาติญี่ปุ่นเกือบทั้งหมดเป็นลูกค้าที่ได้รับการแนะนำมาโดย PNI
    ซึ่งเป็นไปตามสัญญาความช่วยเหลือทางการตลาด
    โดยจะมีลูกค้าบริษัทสัญชาติญี่ปุ่นบางส่วนซึ่งบริษัทฯหามาได้เอง ในช่วงปี 2556/2557
    สัดส่วนของ รายได้จากการจำหน่ายสินค้าให้แก่บริษัทสัญชาติญี่ปุ่นคิดเป็น 95.30 %
    ของรายได้จากการขายรวมของบริษัทฯ

-   กลุ่มลูกค้าบริษัทสัญชาติอื่นๆ :
    ลูกค้าที่เป็นบริษัทสัญชาติอื่นๆทั้งหมดเป็นลูกค้าที่ได้รับการแนะนำมาโดย PNI ในช่วงปี
    2555/2556 รายได้จากการจำหน่ายสินค้าให้แก่บริษัทสัญชาติอื่นๆคิดเป็น 4.70%
    ของรายได้จากการขายรวมของบริษัทฯ ซึ่งได้แก่ลูกค้าสัญชาติไทย คือบริษัท Cal Comp

  อนึ่ง ในการจำหน่ายสินค้าให้แก่ลูกค้าที่เป็นบริษัทที่ PNI
  แนะนำมาให้ทั้งที่มีฐานการผลิตอยู่ในประเทศไทยและฐานการผลิตอยู่ในประเทศอื่นๆซึ่งไม่ใช่ญี่ปุ่น
  บริษัทฯจะดำเนินการติดต่อกับลูกค้าเองทั้งหมด โดย PNI
  จะไม่เข้ามาเกี่ยวข้องกับขั้นตอนการสั่งซื้อสินค้าหรือเก็บเงินไม่ว่าขั้นตอนใดๆทั้งสิ้น

  ในช่วงปี 2543/2544
  บริษัทฯจัดจำหน่ายสินค้าที่ผลิตได้ส่วนใหญ่ให้แก่ลูกค้าซึ่งมีฐานการผลิตอยู่ในประเทศไทย
  อย่างไรก็ตาม ในช่วงปี 2544/2545 – 2547/2548
  สัดส่วนของรายได้จากการส่งออกต่อรายได้รวมของบริษัทฯเพิ่มมากขึ้น
  เนื่องจากบริษัทฯมีนโยบายที่จะขยายฐานลูกค้าไปยังบริษัทผู้ผลิตเครื่องใช้ไฟฟ้า
  อุปกรณ์อิเล็กทรอนิกส์ และเครื่องเสียงรถยนต์ของญี่ปุ่นซึ่งมีฐานการผลิตอยู่นอกประเทศไทยด้วย
  อย่างไรก็ตามนับตั้งแต่ปี 2548/2549
  สัดส่วนรายได้จากการขายสินค้าในประเทศได้เพิ่มสูงขึ้นอันเนื่องมาจากการที่สายการผลิตของลูกค้าในประเทศเพิ่มมากขึ้นและบริษัทฯ
  ทำการตลาดสำหรับสินค้าที่เป็นผลิตภัณฑ์กึ่งสำเร็จรูปสำหรับลูกค้าในประเทศเพิ่มมากขึ้น
  สำหรับชิ้นส่วนพลาสติกที่บริษัทฯจัดจำหน่ายในประเทศ
  จะถูกนำไปประกอบเป็นผลิตภัณฑ์เครื่องใช้ไฟฟ้า
  อุปกรณ์อิเล็กทรอนิกส์และเครื่องเสียงรถยนต์เพื่อส่งออกโดยส่วนใหญ่ (Indirect Export)
  ส่วนสินค้าที่ส่งออกไปยังตลาดต่างประเทศ ส่วนใหญ่จะถูกส่งไปขายให้ผู้ผลิตเครื่องใช้ไฟฟ้า
  อุปกรณ์อิเล็กทรอนิกส์ และเครื่องเสียงรถยนต์ของญี่ปุ่นซึ่งมีฐานการผลิตอยู่ในมาเลเซีย สิงคโปร์
  ฮ่องกง จีน ฯลฯ ซึ่งจะดำเนินการผลิตสินค้าเพื่อจำหน่ายในท้องถิ่น
  และผลิตเพื่อส่งออกไปขายในตลาดต่างประเทศ เช่นกัน

  ตารางดังต่อไปนี้ แสดงสัดส่วนรายได้จากการขายของบริษัทฯ และบริษัทย่อย สำหรับช่วงปี
  2554/2555, 2555/2556 และสำหรับช่วงปี 2556/2557

รายได้จากการขายของบริษัทฯ และบริษัทย่อย สำหรับช่วงปี 2554/2555, 2555/2556
และสำหรับช่วงปี2556/2557

  ----------------------------- ----------- -------- ----------- -------- ----------- --------
  ตลาด                          ช่วงปี                 ช่วงปี                 ช่วงปี        
                                2554/2555            2555/2556            2556/2557   

                                ล้านบาท      %        ล้านบาท      %        ล้านบาท      %

  ตลาดในประเทศ                  463.58      80.74    421.29      78.90    523.57      81.22

  ตลาดต่างประเทศ (ยกเว้นญี่ปุ่น)      107.72      18.76    110.38      20.67    118.35      18.36

  ตลาดต่างประเทศ (ตลาดญี่ปุ่น)       2.88        0.50     2.27        0.42     2.69        0.42

  รวม                           572.60      100.00   533.94      100.00   644.61      100.00
  ----------------------------- ----------- -------- ----------- -------- ----------- --------

^(*) รวมทั้งรายได้จากการจำหน่ายชิ้นส่วนพลาสติกวิศวกรรมของบริษัทฯ
และรายได้จากการให้บริการเกี่ยวกับแม่พิมพ์ของบริษัทย่อย

ตลอดเวลาที่ผ่านมา บริษัทฯมุ่งเน้นการสร้างความสัมพันธ์ที่ดีในระยะยาวกับลูกค้า
โดยบริษัทฯได้จัดให้เจ้าหน้าที่ทางการตลาดและการขายของบริษัทฯดูแลและรับทราบข้อมูลของลูกค้าแต่ละรายที่เกี่ยวกับความต้องการใช้ผลิตภัณฑ์ชิ้นส่วนพลาสติก
เพื่อที่บริษัทฯจะได้ให้บริการที่ดีและเป็นที่พอใจของลูกค้าแต่ละรายได้อย่างมีประสิทธิภาพและประสิทธิผล
นอกจากนี้ บริษัทฯยังมุ่งเน้นที่จะพัฒนาคุณภาพสินค้าอย่างต่อเนื่อง
พัฒนาประสิทธิภาพและเทคโนโลยีในการผลิตให้สอดคล้องกับความต้องการของลูกค้า
เพื่อให้ได้สินค้าที่มีคุณภาพตรงกับความต้องการของลูกค้า ในราคาที่แข่งขันได้ในตลาด

นอกจากนี้ เพื่อเป็นการสร้างมูลค่าเพิ่มในการให้บริการแก่ลูกค้าของบริษัทฯ TAPM
ซึ่งเป็นบริษัทย่อยของบริษัทฯยังให้บริการออกแบบ ผลิต
ซ่อมและปรับปรุงแม่พิมพ์สำหรับการฉีดขึ้นรูปพลาสติก
ซึ่งจะช่วยส่งเสริมให้บริษัทฯสามารถให้บริการแก่ลูกค้าได้อย่างครบวงจร
ในระดับต้นทุนที่เหมาะสมและแข่งขันได้

ลักษณะและลูกค้ากลุ่มเป้าหมายของบริษัทฯ

ลูกค้าโดยส่วนใหญ่ของบริษัทฯเป็นผู้ประกอบการในอุตสาหกรรมเครื่องใช้ไฟฟ้า อุปกรณ์อิเล็กทรอนิกส์
และเครื่องเสียงรถยนต์จากประเทศญี่ปุ่นซึ่งได้ย้ายฐานการผลิตมายังประเทศไทยและภูมิภาคเอเชียตะวันออกเฉียงใต้
เนื่องจากค่าแรงงานในการผลิตจะถูกกว่าในประเทศญี่ปุ่นมาก
ซึ่งบริษัทฯได้จำแนกลูกค้าตามลักษณะผลิตภัณฑ์ ได้ 3 กลุ่มใหญ่ อันได้แก่

1.  ลูกค้ากลุ่มชิ้นส่วนพลาสติกสำหรับเครื่องโทรสาร ซึ่งประกอบไปด้วย Sharp, NEC, Thai
    Stalite, World Electric และ Cal Comp เป็นต้น โดยในช่วงปี 2555/2556
    และในช่วงปี 2556/2557 ที่ผ่านมา
    สัดส่วนของรายได้จากสายผลิตภัณฑ์ประเภทนี้ต่อรายได้จากการขายรวมของบริษัทฯ
    คิดเป็นร้อยละ 5.19 และ 5.56 ตามลำดับ

2.  ลูกค้ากลุ่มชิ้นส่วนพลาสติกสำหรับเครื่องพิมพ์และเครื่องถ่ายเอกสาร ซึ่งประกอบไปด้วย OKI,
    Canon, Mitsubishi, Simotech, และ Ricoh เป็นต้น โดยในช่วงปี 2555/2556
    และในช่วงปี 2556/2557 ที่ผ่านมา
    สัดส่วนของรายได้จากสายผลิตภัณฑ์ประเภทนี้ต่อรายได้จากการขายรวมของบริษัทฯคิดเป็นร้อยละ
    79.47 และ 75.84 ตามลำดับ

3.  ลูกค้ากลุ่มชิ้นส่วนพลาสติกประเภทอื่นๆ
    ได้แก่ชิ้นส่วนชุดขับเคลื่อนหัวเทปสำหรับเครื่องเสียงรถยนต์ สำหรับลูกค้า Yano
    และชิ้นส่วนสำหรับเครื่องใช้ไฟฟ้าอื่น ๆ และชิ้นส่วนรถยนต์ ลูกค้าได้แก่ Control
    Component, Siam Keeper, Hitachi และ Nihon Plast, Denso เป็นต้น
    ซึ่งในช่วงปี 2555/2556 และในช่วงปี 2556/2557 ที่ผ่านมา
    สัดส่วนของรายได้จากสายผลิตภัณฑ์ประเภทนี้ต่อรายได้จากการขายรวมของบริษัทฯคิดเป็นร้อยละ
    15.35 และ 18.60 ตามลำดับ

  สำหรับตลาดและลูกค้าที่สำคัญของ TAPM สามารถจำแนกได้เป็น 2 กลุ่มใหญ่ คือ
  กลุ่มลูกค้าซึ่งเป็นบริษัทภายในกลุ่ม ซึ่งประกอบด้วย บริษัทฯ และ PNI
  ซึ่งจะสั่งซื้อแม่พิมพ์ฉีดขึ้นรูปพลาสติกเพื่อมาใช้ในการดำเนินการผลิตสินค้าตามคำสั่งซื้อของลูกค้า
  และกลุ่มลูกค้าภายนอกซึ่งอาจแบ่งได้เป็นบริษัทผู้ให้บริการผลิตชิ้นส่วนพลาสติกซึ่งจะจำหน่ายสินค้าที่ผลิตได้ให้กับบริษัทผู้ผลิตสินค้าเครื่องใช้ไฟฟ้า
  อุปกรณ์อิเล็กทรอนิกส์ และเครื่องเสียงรถยนต์ อีกทอดหนึ่ง
  และบริษัทผู้ผลิตสินค้าสำเร็จรูปทั้งสามประเภท
  ซึ่งมีหน่วยงานดำเนินการผลิตชิ้นส่วนพลาสติกวิศวกรรมเพื่อป้อนโรงงานของตนเอง
  ซึ่งลูกค้าทั้งสองประเภทนี้ไม่มีความชำนาญและประสบการณ์ในการออกแบบและผลิตแม่พิมพ์สำหรับฉีดขึ้นรูปพลาสติก
  ทำให้จำเป็นต้องสั่งซื้อสินค้าจาก TAPM และผู้ผลิตแม่พิมพ์สำหรับฉีดขึ้นรูปพลาสติกรายอื่นๆ

  ภาวะอุตสาหกรรมและการแข่งขัน

  โครงสร้างอุตสาหกรรม

  ผลิตภัณฑ์ชิ้นส่วนพลาสติกที่บริษัทฯผลิตและจัดจำหน่ายให้กับลูกค้าเป็นชิ้นส่วนพลาสติกเพื่อการพาณิชย์
  ซึ่งอุตสาหกรรมผลิตพลาสติกประเภทนี้เป็นอุตสาหกรรมสนับสนุน (Supporting Industry)
  ที่สำคัญ
  เนื่องจากชิ้นส่วนพลาสติกประเภทดังกล่าวจะนำไปประกอบเป็นสินค้าสำเร็จรูปและจัดจำหน่ายให้กับผู้บริโภคในขั้นสุดท้าย
  ในปัจจุบัน ธุรกิจการผลิตชิ้นส่วนพลาสติกแบบฉีดขึ้นรูป (Injection Molding)
  ซึ่งเป็นชิ้นส่วนพลาสติกเพื่อการพาณิชย์เป็นอุตสาหกรรมที่มีการเจริญเติบโตอย่างรวดเร็ว
  เนื่องจากเป็นที่นิยมใช้อุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์ และรถยนต์ ดังนั้น
  จะเห็นได้ว่าอุตสาหกรรมหลักที่มีความเกี่ยวข้องกับการประกอบธุรกิจของบริษัทฯ ได้แก่
  อุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์ และรถยนต์

  ภาพรวมของอุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์ และรถยนต์
  และอุตสาหกรรมที่เกี่ยวข้อง

  อุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์
  และรถยนต์เป็นอุตสาหกรรมต่อเนื่องที่นำชิ้นส่วนพลาสติกวิศวกรรมไปเพิ่มมูลค่า
  เนื่องจากพลาสติกวิศวกรรมมีคุณสมบัติหลายประการที่สามารถนำไปทดแทนชิ้นส่วนโลหะต่างๆ ได้
  เช่น การขึ้นรูปได้ง่ายและรวดเร็วโดยใช้พลังงานต่ำเมื่อเทียบกับการขึ้นรูปจากวัสดุอื่น เช่น
  โลหะ พลาสติกมีน้ำหนักเบากว่าเซรามิค แก้ว และโลหะทุกชนิด
  มีความเป็นฉนวนไฟฟ้าและฉนวนความร้อนที่ดี ไม่เป็นสนิม ทนต่อกรด ด่าง สารเคมี
  และสภาพแวดล้อมได้ดี

  ลักษณะทั่วไปของอุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์
  และรถยนต์คือมีพัฒนาการทางเทคโนโลยีที่ค่อนข้างรวดเร็ว
  มีการออกผลิตภัณฑ์ใหม่ๆที่ไม่เคยมีมาก่อน
  หรือมีการพัฒนาผลิตภัณฑ์ให้มีคุณภาพดีขึ้นกว่าเดิมในขณะที่ราคาลดลง
  ซึ่งส่งผลให้ผลิตภัณฑ์ของทั้งสามอุตสาหกรรมสามารถตอบสนองความต้องการ
  และมีความเกี่ยวข้องกับชีวิตประจำวันของมนุษย์มากยิ่งขึ้น
  ส่งผลให้เกิดการขยายตัวของตลาดอย่างรวดเร็วและต่อเนื่อง

  กระบวนการผลิตของอุตสาหกรรมผลิตเครื่องใช้ไฟฟ้า อุปกรณ์อิเล็กทรอนิกส์
  และรถยนต์ประกอบด้วยขั้นตอนการผลิตหลายขั้นตอนเริ่มตั้งแต่การนำวัตถุดิบมาขึ้นรูปและประกอบเป็นชิ้นส่วนต่างๆ
  จนถึงการประกอบเป็นสินค้าสำเร็จรูปเพื่อนำไปทดสอบและจัดส่งให้ลูกค้าต่อไป
  ซึ่งขั้นตอนการผลิตดังกล่าวนี้จะมีความแตกต่างกันอย่างมากในด้านสัดส่วนต้นทุนต่อแรงงานและระดับของเทคโนโลยี
  จึงทำให้ผู้ประกอบการในอุตสาหกรรมเหล่านี้สามารถจัดแบ่งขั้นตอนการผลิตไปตามแหล่งผลิตต่างๆตามความเหมาะสมของแต่ละแหล่งผลิตนั้นๆ
  เพื่อให้เกิดประโยชน์สูงสุดต่อผู้ประกอบการเอง
  โดยแหล่งผลิตในประเทศที่มีเทคโนโลยีต่ำจะเน้นการผลิตในกระบวนการที่ใช้แรงงานค่อนข้างมาก
  และประเทศที่มีการพัฒนาเทคโนโลยีสูงจะผลิตชิ้นส่วนที่เน้นการใช้ทุนและเทคโนโลยีในระดับสูง
  และจะเน้นงานด้านการวิจัยและพัฒนาผลิตภัณฑ์แทน จึงกล่าวได้ว่าอุตสาหกรรมผลิตเครื่องใช้ไฟฟ้า
  อุปกรณ์อิเล็กทรอนิกส์
  และชิ้นส่วนสำหรับเครื่องเสียงรถยนต์เป็นอุตสาหกรรมที่มีการแบ่งงานกันทำระหว่างประเทศต่างๆ
  อย่างค่อนข้างชัดเจน
  โดยลักษณะการแบ่งงานกันทำในลักษณะนี้จะทำให้บริษัทใหญ่ที่มีเครือข่ายในหลายๆ
  ประเทศได้เปรียบและสามารถควบคุมผลิตภัณฑ์หลักที่สำคัญ
  โดยจะไปตั้งสาขาหรือร่วมทุนกับผู้ประกอบการท้องถิ่น (Joint Venture)
  หรือให้ผู้รับช่วงการผลิตรับช่วงผลิตชิ้นส่วนบางชิ้น (Subcontracting)

  ประเทศญี่ปุ่นซึ่งในอดีตเคยเป็นแหล่งผลิตเครื่องใช้ไฟฟ้า อุปกรณ์อิเล็กทรอนิกส์
  และรถยนต์ที่สำคัญสำหรับตลาดโลกได้ลดการผลิตในประเทศของตนลง
  และย้ายฐานการผลิตไปนอกประเทศ
  เนื่องจากต้องการลดแรงกดดันทางการค้าระหว่างประเทศคู่ค้าและลดต้นทุนของผลิตภัณฑ์ให้สามารถแข่งขันได้
  ผลที่ตามมาจากการย้ายฐานการผลิตเป็นปัจจัยสนับสนุนที่เอื้ออำนวยต่อการขยายตัวอย่างรวดเร็วของอุตสาหกรรมผลิตชิ้นส่วนเครื่องใช้ไฟฟ้า
  อุปกรณ์อิเล็กทรอนิกส์
  และชิ้นส่วนรถยนต์ของหลายๆประเทศในเอเซียซึ่งมีความได้เปรียบในเรื่องของค่าแรงที่ถูกกว่าในญี่ปุ่นเป็นอย่างมาก

  นอกจากนี้แล้ว
  ผู้ประกอบการจากประเทศญี่ปุ่นยังมีลักษณะการประกอบธุรกิจที่เป็นเอกลักษณ์ประจำชาติ
  คือลักษณะการรวมตัวเป็นกลุ่มที่มีความสัมพันธ์กันอย่างเหนียวแน่นที่จะเกื้อหนุนธุรกิจซึ่งกันและกัน
  และจะให้ความสำคัญอย่างมากกับความสัมพันธ์ดั้งเดิมที่มีต่อกัน
  เนื่องจากมีความเชื่อถือในคุณภาพและบริการของผู้ประกอบการรายนั้นๆ
  และเนื่องจากการคำนึงถึงความสำคัญของชิ้นส่วนที่มีคุณภาพและได้มาตรฐานในการที่จะนำไปประกอบเป็นสินค้าสำเร็จรูปให้ได้คุณภาพตามต้องการ
  ดังนั้นแม้จะมีการย้ายฐานการผลิตมายังประเทศต่างๆ ในภูมิภาคเอเชียเพิ่มมากขึ้น
  ก็ยังคงมีการใช้ชิ้นส่วนและวัตถุดิบในการผลิตที่ได้มาจากผู้ผลิตที่เคยเกื้อหนุนกันมา
  หรือมีความสัมพันธ์กันมาก่อนเสมอ

  แนวโน้มการเจริญเติบโตของอุตสาหกรรมผลิตชิ้นส่วนพลาสติกวิศวกรรม

  ความต้องการชิ้นส่วนพลาสติกวิศวกรรมโดยรวมมีแนวโน้มขยายตัวตามการขยายตัวของอุตสาหกรรมต่อเนื่อง
  อันได้แก่ อุตสาหกรรมเครื่องใช้ไฟฟ้า อุตสาหกรรมอุปกรณ์อิเล็กทรอนิกส์
  และอุตสาหกรรมผลิตรถยนต์
  โดยในระยะสั้นคาดว่าทั้งสามอุตสาหกรรมจะมีแนวโน้มขยายตัวอย่างต่อเนื่อง
  อย่างไรก็ตามการเปิดเสรีทางการค้าตามข้อตกลง AFTA และ WTO
  จะทำให้อัตราอากรนำเข้าของวัตถุดิบ ชิ้นส่วนผลิตภัณฑ์
  ตลอดจนสินค้าสำเร็จรูปต่างทยอยลดลงจนแต่ละประเทศสมาชิกมีอัตราอากรเดียวกัน
  ซึ่งจะทำให้เกิดทั้งผลดีและผลเสียแก่อุตสาหกรรมทั้งสาม กล่าวคือ ภายใต้การเปิดเสรีทางการค้า
  ต้นทุนวัตถุดิบของผู้ประกอบการที่มีความจำเป็นต้องนำเข้าจากต่างประเทศจะลดลง
  มีแหล่งวัตถุดิบมากขึ้น และสามารถหาแหล่งการผลิตวัตถุดิบสำรองได้
  หากแหล่งใดแหล่งหนึ่งมีปัญหาการผลิตหรือการส่งมอบ
  นอกจากนี้การลดลงของอัตราอากรขาเข้าของชิ้นส่วนผลิตภัณฑ์ในต่างประเทศก็เป็นโอกาสให้ผู้ประกอบการสามารถนำผลิตภัณฑ์ของตนไปแข่งขันในตลาดต่างประเทศได้มากขึ้น
  ในทางตรงกันข้ามการเปิดเสรีทางการค้าภายใต้ข้อตกลง AFTA และ WTO
  ก็มีผลทำให้อัตราอากรขาเข้าของชิ้นส่วนและผลิตภัณฑ์สำเร็จรูปลดลงเช่นกัน
  และทำให้ชิ้นส่วนผลิตภัณฑ์จากประเทศต่างๆ มีโอกาสเข้ามาแข่งขันกับสินค้าที่ผลิตในประเทศได้

  สำหรับธุรกิจผลิตแม่พิมพ์สำหรับฉีดขึ้นรูปพลาสติกนั้น
  เนื่องจากลูกค้าในส่วนของอุตสาหกรรมยานยนต์ เครื่องใช้ไฟฟ้า
  และอุปกรณ์อิเล็กทรอนิกส์เริ่มมีกำลังซื้อมากขึ้น ผู้ผลิตจึงต้องผลิตสินค้าตัวใหม่ๆ
  ออกมาแข่งขันในตลาดที่กำลังขยายตัวกันอย่างเต็มที่
  แม่พิมพ์ฉีดพลาสติกเป็นต้นแบบที่สำคัญในการผลิตชิ้นงานของสินค้าตัวใหม่
  จึงทำให้เกิดความต้องการแม่พิมพ์ฉีดพลาสติกสูง เทียบเป็นมูลค่าประมาณ 10,000 ล้านบาทต่อปี
  ในขณะที่อุตสาหกรรมแม่พิมพ์ในประเทศไทยสามารถสนองความต้องการแม่พิมพ์สำหรับอุตสาหกรรมยานยนต์และเครื่องใช้ไฟฟ้าที่ทันสมัยได้ไม่เกิน
  80% ที่เหลือยังต้องนำเข้าจากต่างประเทศ หรือบริษัทแม่ในต่างประเทศ

  ภาวะการแข่งขันในอุตสาหกรรมผลิตชิ้นส่วนพลาสติกวิศวกรรม

  อุตสาหกรรมผลิตชิ้นส่วนพลาสติกวิศวกรรมสำหรับเครื่องใช้ไฟฟ้า อุปกรณ์อิเล็กทรอนิกส์
  และเครื่องเสียงรถยนต์เป็นอุตสาหกรรมที่มีการแข่งขันอยู่ในระดับที่ไม่รุนแรงนัก
  เนื่องจากสาเหตุดังต่อไปนี้

-   มีจำนวนผู้ผลิตชิ้นส่วนพลาสติกวิศวกรรมรายใหญ่ในประเทศประมาณ 5 ราย
    โดยแต่ละรายมีความถนัดในการผลิตสินค้าที่แตกต่างกัน เช่น
    บริษัทฯมีความชำนาญในการผลิตชิ้นส่วนพลาสติกวิศวกรรมสำหรับเครื่องโทรสารและเครื่องพิมพ์
    ในขณะที่คู่แข่งขันรายอื่นๆมีความถนัดในการผลิตชิ้นส่วนพลาสติกวิศวกรรมสำหรับเครื่องเสียงภายในรถยนต์
    อุปกรณ์ประกอบคอมพิวเตอร์และเครื่องปรับอากาศ
    ความแตกต่างอีกประการหนึ่งระหว่างบริษัทฯและคู่แข่งขันรายอื่นๆคือการที่แต่ละบริษัทฯมีกลุ่มลูกค้าที่แตกต่างกัน
    เช่น ลูกค้าที่สำคัญของบริษัทฯคือ Mitsubishi Chemical, Oki Data และ Canon
    ในขณะที่บริษัทคู่แข่งขันอื่นๆจะเน้นผลิตเพื่อป้อนสินค้าให้กับผู้ผลิตเครื่องใช้ไฟฟ้าและอิเล็กทรอนิกส์รายอื่นๆ
    เช่น Sony, NEC เป็นต้น
    การที่แต่ละบริษัทมีกลุ่มลูกค้าที่แตกต่างกันทำให้การแข่งขันทางด้านราคาเพื่อแย่งชิงลูกค้าในอุตสาหกรรมนี้มีไม่มากนัก
    กลยุทธ์ทางการตลาดที่ใช้โดยทั่วไปมักเน้นด้านคุณภาพและการส่งมอบที่ตรงเวลา
    ตลอดจนอาศัยความสัมพันธ์เกื้อหนุนซึ่งกันและกันของชาวญี่ปุ่นซื่งจะให้ความสำคัญอย่างมากกับความสัมพันธ์ดั้งเดิมที่มีต่อกันเพื่อดึงดูดใจให้ลูกค้าที่มีอยู่สั่งซื้อสินค้าจากผู้ผลิตแต่ละรายเพิ่มมากขึ้น

-   เมื่อเปรียบเทียบกับธุรกิจฉีดขึ้นรูปชิ้นส่วนพลาสติกสำหรับใช้เป็นกรอบภายนอก (Cover)
    ของเครื่องใช้ไฟฟ้าและอุปกรณ์อิเล็กทรอนิกส์
    การเข้ามาสู่ธุรกิจผลิตชิ้นส่วนพลาสติกวิศวกรรมของผู้ประกอบการรายใหม่เป็นเรื่องที่ทำได้ค่อนข้างยากกว่า
    เนื่องจากการดำเนินธุรกิจผลิตชิ้นส่วนพลาสติกวิศวกรรมให้ประสบความสำเร็จต้องอาศัยเทคโนโลยีและความชำนาญในด้านการควบคุมและตรวจสอบความละเอียด
    (Preciseness Control and Check)
    ของตัวชิ้นส่วนพลาสติกซึ่งเป็นเทคนิคที่ต้องอาศัยระยะเวลาในการเรียนรู้และฝึกฝนที่ค่อนข้างนาน
    ในขณะที่การดำเนินธุรกิจผลิตชิ้นส่วนพลาสติกที่เป็นกรอบภายนอกไม่จำเป็นต้องใช้เทคนิคการตรวจสอบและควบคุมความละเอียดมากนัก

-   มีแนวโน้มการนำพลาสติกวิศวกรรมมาทดแทนวัสดุชนิดอื่น เช่น โลหะเพิ่มมากขึ้น
    เนื่องจากพลาสติกเป็นวัสดุมีคุณสมบัติพิเศษ ได้แก่ การขึ้นรูปง่ายกว่าและน้ำหนักเบากว่าโลหะ
    มีความเป็นฉนวนไฟฟ้า สามารถทนกรดและอุณหภูมิได้สูง เป็นต้น

-   เป็นอุตสาหกรรมที่ต้องอาศัยทักษะและความชำนาญในการผลิต
    เพื่อให้เกิดประสิทธิภาพในการผลิต และมีการสูญเสียน้อยที่สุด เพื่อลดต้นทุนการผลิต

-   ประเทศผู้ผลิตรายอื่นที่สำคัญ ได้แก่ ประเทศญี่ปุ่น ไต้หวัน เกาหลี สหรัฐอเมริกา
    และประเทศในแถบยุโรป ล้วนแต่เป็นประเทศที่มีระดับเทคโนโลยีสูง
    แต่เนื่องจากค่าจ้างแรงงานสูง
    จึงทำให้ไม่เหมาะสมกับอุตสาหกรรมประเภทนี้ที่จำเป็นต้องอาศัยแรงงานจำนวนมาก

-   ในการดำเนินธุรกิจผลิตชิ้นส่วนพลาสติกวิศวกรรม
    ต้นทุนค่าแรงไม่ถือว่าเป็นต้นทุนการผลิตที่สำคัญ โดยต้นทุนดังกล่าวคิดเป็นสัดส่วนประมาณ 15 %
    ของต้นทุนการผลิตรวมเท่านั้น
    ลูกค้าส่วนใหญ่โดยเฉพาะบริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์ชั้นนำของโลกจากญี่ปุ่นจะให้ความสำคัญทางด้านคุณภาพและความละเอียดของสินค้า
    ความสามารถในการผลิตแบบครบวงจร
    และความสามารถทางเทคนิคที่เกี่ยวข้องอื่นๆของผู้ผลิตแต่ละรายเป็นหลัก
    โดยราคาสินค้าเป็นปัจจัยที่ได้รับการพิจารณาในอันดับรองลงมา ดังนั้น
    การแข่งขันทางด้านราคาจากผู้ผลิตชิ้นส่วนพลาสติกวิศวกรรมในประเทศอินโดนีเซีย เวียดนาม
    และฟิลิปปินส์ที่มีความได้เปรียบเหนือผู้ผลิตในประเทศไทยในเรื่องของค่าแรงที่ถูกกว่าจึงไม่มีผลกระทบต่อผู้ประกอบการที่มีฐานการผลิตอยู่ในประเทศไทยมากนัก
    เนื่องจากฝีมือ
    ความชำนาญและเทคนิคในการผลิตชิ้นส่วนพลาสติกความละเอียดสูงของผู้ประกอบการในประเทศเหล่านี้ยังต่ำกว่าของไทยมาก
    ในส่วนของการแข่งขันจากสินค้าซึ่งผลิตในประเทศจีนซึ่งมีความได้เปรียบเหนือไทยในเรื่องของค่าแรงที่ถูกกว่านั้น
    แม้ว่าทักษะและความชำนาญในการผลิตชิ้นส่วนพลาสติกวิศวกรรมของแรงงานจีนได้พัฒนาขึ้นมามากในช่วงหลัง
    การแข่งขันจากจีนก็มิได้มีผลกระทบต่อผู้ประกอบการซึ่งมีฐานการผลิตในไทยมากนัก
    เนื่องจากผู้ผลิตในประเทศจีนเน้นที่จะผลิตเพื่อป้อนตลาดท้องถิ่นของตนมากกว่าที่จะผลิตเพื่อการส่งออก

  ในส่วนของบริษัทฯนั้น ที่ผ่านมาบริษัทฯ สามารถแข่งขันกับบริษัทคู่แข่งขันได้อย่างดี เนื่องจาก

-   บริษัทฯได้รับการสนับสนุนทางด้านเทคโนโลยีการผลิต การออกแบบผลิตภัณฑ์
    และการพัฒนาตลาดจาก PNI
    ทั้งยังได้รับการสนับสนุนด้านหน่วยงานวิจัยและพัฒนาออกแบบผลิตภัณฑ์ใหม่ๆ
    ทำให้สามารถจำหน่ายผลิตภัณฑ์ที่เหมาะกับความต้องการของลูกค้าได้เป็นอย่างดี

-   บริษัทฯมีผู้บริหาร และผู้ถือหุ้นรายใหญ่สัญชาติญี่ปุ่น
    ทำให้บริษัทฯมีความสัมพันธ์อันดีกับลูกค้าสัญชาติญี่ปุ่น
    ซึ่งเป็นกลุ่มผู้ผลิตผลิตภัณฑ์เครื่องใช้ไฟฟ้าและอิเล็กทรอนิกส์รายใหญ่ของโลก

-   นโยบายในการผลิตของบริษัทฯที่เน้นการตรวจสอบและควบคุมคุณภาพของสินค้าตั้งแต่การจัดซื้อวัตถุดิบ
    กระบวนการผลิต และก่อนที่จะจัดส่งสินค้าให้ลูกค้า
    ซึ่งทำให้ลูกค้ามีความเชื่อมั่นและพึงพอใจในคุณภาพของสินค้า

-   บริษัทฯเน้นการควบคุมต้นทุนและค่าใช้จ่ายในการผลิต
    โดยการเพิ่มผลิตผลของการผลิตและลดปริมาณของเสียจากการผลิตให้ต่ำที่สุด
    ทำให้ต้นทุนการผลิตของบริษัทฯใกล้เคียงกับคู่แข่งขัน

-   บริษัทฯเน้นการบริหารงานอย่างมีประสิทธิภาพ
    โดยมีการกำหนดนโยบายและกลยุทธ์การบริหารจากคณะกรรมการบริษัท
    เพื่อใช้ในการเพิ่มประสิทธิภาพในการบริหารงานและกำหนดแนวทางการตลาด
    โดยมีการนำระบบต่างๆเข้ามาใช้ในการบริหารการผลิตและการบริหารงานทั่วไป เช่น ISO
    9001:2000, TS16949 และ ISO 14001

  สำหรับอุตสาหกรรมผลิตแม่พิมพ์สำหรับฉีดขึ้นรูปพลาสติกนั้น ในปัจจุบัน
  ระดับการแข่งขันไม่สูงมากนักเนื่องจากความต้องการใช้แม่พิมพ์ฉีดขึ้นรูปพลาสติกยังสูงกว่าปริมาณที่ผลิตได้ในประเทศมาก
  การผลิตแม่พิมพ์คุณภาพสูงอยู่ที่การสร้างความน่าเชื่อถือของผู้ให้บริการเป็นสำคัญ
  ดังนั้นราคาจึงไม่ใช่ปัจจัยสำคัญในการแข่งขัน นอกจากนี้
  บริษัทในประเทศซึ่งสามารถให้บริการผลิตแม่พิมพ์สำหรับฉีดขึ้นรูปพลาสติกวิศวกรรมในปัจจุบันจะมีฐานลูกค้าเป็นของตนเอง
  และลูกค้าของผู้ผลิตเหล่านั้นก็มักจะไม่หันไปซื้อสินค้าหรือใช้บริการของผู้ผลิตรายอื่น
  เนื่องจากเกรงว่าผู้ผลิตรายใหม่จะไม่สามารถให้บริการได้ดีเหมือนกับที่ผู้ผลิตรายเดิมให้

  การแข่งขันในธุรกิจแม่พิมพ์สำหรับฉีดขึ้นรูปพลาสติกส่วนใหญ่จะเป็นการแข่งขันจากผู้ผลิตจากต่างประเทศ
  ซึ่งในปัจจุบันประเทศที่มีเทคโนโลยีในการผลิตแม่พิมพ์ในระดับสูง ได้แก่ ญี่ปุ่น เกาหลีใต้
  และไต้หวัน อย่างไรก็ตาม TAPM
  ก็สามารถแข่งขันกับบริษัทคู่แข่งจากทั้งสามประเทศได้เป็นอย่างดี เนื่องจาก TAPM
  มีข้อได้เปรียบเหนือคู่แข่งเหล่านี้ทั้งในแง่ของค่าแรงในการผลิตและต้นทุนวัตถุดิบในประเทศไทยซึ่งถูกกว่าในทั้งสามประเทศมาก
  ทำให้แม่พิมพ์ที่ผลิตได้ในประเทศไทยมีราคาที่ต่ำกว่าที่ผลิตในต่างประเทศ ในด้านของคุณภาพสินค้า
  แม่พิมพ์ฉีดขึ้นรูปพลาสติกที่ TAPM ผลิตได้ก็มีคุณภาพใกล้เคียงกับสินค้าที่ผลิตในต่างประเทศ
  เนื่องจาก TAPM ได้รับการสนับสนุนทางด้านการออกแบบและเทคโนโลยีในการผลิตจาก ASAKA
  และ PNI ซึ่งเป็นผู้เชี่ยวชาญทางด้านการออกแบบและผลิตแม่พิมพ์จากประเทศญี่ปุ่น
  ประกอบกับช่างเทคนิคและแรงงานในการผลิตของ TAPM
  ก็มีความรู้ความสามารถและประสบการณ์ในการออกแบบและผลิตแม่พิมพ์ที่สะสมมายาวนาน
  นอกจากนี้ บริษัทผู้ผลิตแม่พิมพ์ในญี่ปุ่น เกาหลีใต้
  และไต้หวันโดยส่วนใหญ่จะเป็นกิจการแบบครอบครัว
  ซึ่งมีขนาดเล็กและไม่มีประสบการณ์ในการส่งสินค้าไปจำหน่ายในต่างประเทศ
  ทำให้การแข่งขันจากต่างประเทศไม่รุนแรงมากนัก

  การจัดหาผลิตภัณฑ์หรือบริการ

รายละเอียดของโรงงาน

  ปัจจุบัน บริษัทฯมีโรงงานผลิตอยู่ที่ 789/40 นิคมอุตสาหกรรมปิ่นทอง หมู่ที่ 1 ตำบลหนองขาม
  อำเภอศรีราชา จังหวัดชลบุรี 20230 โดยบริษัทฯมีกำลังการผลิตและอัตราการใช้กำลังการผลิต
  ในช่วงปี2554/2555 – 2556/2557ดังต่อไปนี้

  กำลังการผลิตและปริมาณการผลิตผลิตภัณฑ์พลาสติกวิศวกรรมของบริษัทฯ

+-----------------------------+-----------+-------------+-------------+
| กำลังการผลิตพลาสติกวิศวกรรม     | ณ 31      | ณ 31        | ณ 31        |
|                             |           |             |             |
|                             | ตุลาคม     | ตุลาคม 2556  | ตุลาคม 2557  |
|                             | 2555      |             |             |
+-----------------------------+-----------+-------------+-------------+
| กำลังการผลิต (ตันต่อปี)          | 1,800     | 1,800       | 2,300       |
+-----------------------------+-----------+-------------+-------------+
| ปริมาณการผลิต (ตันต่อปี)         | 1,550     | 1,500       | 1,800       |
+-----------------------------+-----------+-------------+-------------+
| อัตราการใช้กำลังการผลิต (%)     | 86        | 83          | 78          |
+-----------------------------+-----------+-------------+-------------+
| จำนวนกะที่ผลิตต่อวัน             | 2         | 2           | 2           |
+-----------------------------+-----------+-------------+-------------+
| จำนวนเครื่องฉีดเม็ดพลาสติก       | 116       | 116         | 146         |
| (ที่อยู่ในสภาพพร้อมใช้งาน)        |           |             |             |
+-----------------------------+-----------+-------------+-------------+

  กำลังการผลิตและปริมาณการผลิตแม่พิมพ์สำหรับฉีดขึ้นรูปพลาสติกของ TAPM

+--------------------------+-------------+-------------+--------------+
| กำลังการผ                 | ณ 31        | ณ 31        | ณ 31         |
| ลิตแม่พิมพ์สำหรับฉีดขึ้นรูปพลาสติก |             |             |              |
|                          | ตุลาคม 2555  | ตุลาคม 2556  | ตุลาคม 2557   |
+--------------------------+-------------+-------------+--------------+
| กำลังการผลิต (ชุดต่อปี)       | 180         | 180         | 200          |
+--------------------------+-------------+-------------+--------------+
| ปริมาณการผลิต (ชุดต่อปี)      | 131         | 170         | 187          |
+--------------------------+-------------+-------------+--------------+
| อัตราการใช้กำลังการผลิต (%)  | 70          | 94          | 94           |
+--------------------------+-------------+-------------+--------------+
| จำนวนกะที่ผลิตต่อวัน          | 1           | 1           | 1            |
+--------------------------+-------------+-------------+--------------+
| จำนวนเครื่องจักรหลัก         | 21          | 24          | 26           |
+--------------------------+-------------+-------------+--------------+

ผลกระทบจากการที่ไฟฟ้าตกหรือดับต่อกระบวนการผลิตของบริษัทฯ และมาตรการในการแก้ไข

  เมื่อไฟฟ้าภายในนิคมอุตสาหกรรมปิ่นทองตกหรือดับ
  เครื่องจักรที่อาจได้รับความเสียหายคือเครื่องฉีดพลาสติก
  และเพื่อป้องกันความเสียหายของเครื่องฉีดพลาสติกจากการที่มอเตอร์ไหม้จากการที่กระแสไฟตกหรือดับ
  จึงได้มีการติดตั้งระบบการตัดกระแสไฟเมื่อกระแสไฟที่เข้าไม่ครบหรือไม่เสถียร อนึ่ง
  เมื่อกระแสไฟตกหรือดับ 1 ครั้ง จะมีการสูญเสียเวลาในการรอให้อุณหภูมิฉีดขึ้นถึงระดับปกติและ
  เริ่มเดินเครื่องจักรใหม่ประมาณครึ่งชั่วโมงต่อเครื่อง
  (อาจยาวนานกว่านี้หากกระแสไฟดับเกินกว่า 2 ชั่วโมง
  และพลาสติกเหลวในระบบเกิดการแข็งตัว ทำให้ต้องกำจัดพลาสติกที่ค้างอยู่ในกระบอกฉีด
  (Cylinder))

  ที่ผ่านมา บริษัทฯและบริษัทอื่นๆที่ตั้งอยู่ในนิคมอุตสาหกรรมได้มีการพูดคุยกับการไฟฟ้าภูมิภาค
  ศรีราชาและนิคมอุตสาหกรรมปิ่นทองเพื่อให้ตั้งสถานีไฟฟ้าย่อยเพื่อลดปัญหาดังกล่าว
  ซึ่งได้ดำเนินการเสร็จสิ้นเรียบร้อยแล้ว

  นโยบายการผลิต

  เนื่องจากบริษัทฯมีเครื่องฉีดพลาสติกหลายขนาด
  และมีประเภทและสีของวัตถุดิบหลากหลายประเภท บริษัทฯ
  จึงมีนโยบายการผลิตโดยให้ฝ่ายวางแผนการผลิตใช้ข้อมูลการผลิตในอดีตที่ผ่านมาเพื่อให้ทราบถึงความเหมาะสมของเครื่องฉีดกับผลิตภัณฑ์ในแต่ละงาน
  และวางแผนการผลิตโดยกำหนดเครื่องจักรและประเภทของวัตถุดิบให้เกิดความต่อเนื่องเพื่อให้ลดการสูญเสียเวลาในการเปลี่ยนรุ่นผลิตภัณฑ์หรือเปลี่ยนประเภทหรือสีของวัตถุดิบ
  รวมถึงการบริหารสินค้าคงคลังโดยอาศัยข้อมูลคาดการณ์การสั่งซื้อในอนาคตจากข้อมูลของฝ่ายการตลาดเพื่อให้เกิดประสิทธิภาพสูงสุดในกระบวนการการผลิต

  กระบวนการผลิตของบริษัทฯ

1.  กระบวนการฉีดพลาสติกขึ้นรูป (Injection Molding)

  กระบวนการผลิตจะเริ่มจากการกำหนดและออกแบบความแข็งแรงและคุณสมบัติทางกายภาพของชิ้นส่วนพลาสติกวิศวกรรม
  แล้วจึงเลือกใช้เม็ดพลาสติกให้เหมาะสม
  และก่อนเริ่มต้นการฉีดพลาสติกจะต้องติดตั้งแม่พิมพ์ซึ่งออกแบบมาเพื่อผลิตชิ้นส่วนนั้นๆ
  หลังจากนั้นจึงใส่เม็ดพลาสติกลงไปในเครื่องฉีดซึ่งจะทำการหลอมเม็ดพลาสติกและฉีดด้วยแรงดันสูงไปยังแม่พิมพ์
  พลาสติกจะถูกหล่อให้ได้ขนาดตามแม่พิมพ์
  เมื่อเสร็จกระบวนการฉีดจะมีเครื่องมือกลขนย้ายชิ้นส่วนดังกล่าวไปบรรจุหีบห่อ ต่อไป

  เครื่องฉีดเม็ดพลาสติกของบริษัทฯเป็นเครื่องฉีดแบบสกรู
  ซึ่งเป็นระบบควบคุมอัตโนมัติทำให้สามารถควบคุมระดับความละเอียดของชิ้นงานได้แม่นยำและสม่ำเสมอ
  นอกจากนี้เครื่องฉีดพลาสติกยังมีขนาดแรงดันแตกต่างกัน ตั้งแต่ 30 ตันถึง 450 ตัน
  ซึ่งจะทำให้สามารถฉีดผลิตภัณฑ์ได้หลากหลายขนาด สำหรับระบบการควบคุมแรงดัน บริษัทฯ
  ใช้เครื่องจักรที่มีระบบควบคุมแรงดัน 2 ประเภท ดังต่อไปนี้

-   ระบบควบคุมแรงดันโดยใช้ระบบไฮโดรลิค

-   ระบบควบคุมแรงดันโดยใช้ระบบมอเตอร์ไฟฟ้า

  ทั้งนี้เครื่องจักรที่มีการควบคุมแรงดันด้วยระบบมอเตอร์ไฟฟ้าจะสามารถควบคุมความสม่ำเสมอของแรงดันได้ดีกว่าเครื่องจักรที่มีการควบคุมแรงดันด้วยระบบไฮโดรลิค
  ส่งผลให้สามารถผลิตชิ้นส่วนที่มีความละเอียดได้ดีกว่า โดยเครื่องจักรที่บริษัทซื้อเข้ามาภายหลังปี
  2002 เป็นแบบควบคุมแรงดันโดยใช้ระบบมอเตอร์ไฟฟ้าทั้งสิ้น

  นอกจากนี้ บริษัทฯยังได้ออกแบบ และพัฒนาเครื่องมือกลที่ใช้ในการจับและเคลื่อนย้ายชิ้นงาน
  ทำให้ผลิตภัณฑ์มีสัดส่วนความเสียหายต่ำ ทั้งยังทำให้ชิ้นงานมีขนาดเที่ยงตรงและแม่นยำสูง
  อีกทั้งยังช่วยลดต้นทุนการผลิตเนื่องจากใช้แรงงานน้อยลง

  สำหรับการควบคุมคุณภาพเบื้องต้น
  บริษัทฯได้จัดให้มีพนักงานตรวจสอบสภาพของชิ้นงานในเบื้องต้นก่อนการบรรจุ เพื่อให้มีสี ขนาด
  รูปร่าง เป็นไปตามมาตรฐานที่ลูกค้าต้องการ

2.  กระบวนการประกอบ (Assembly)

  บริษัทฯจำหน่ายชิ้นส่วนบางประเภทเป็นชิ้นส่วนประกอบสำเร็จ (Assembly Part) ดังนั้น
  บริษัทฯจึงจัดให้มีหน่วยงานเฉพาะในการประกอบชิ้นส่วนโดยนำชิ้นส่วนที่ผ่านกระบวนการฉีดแล้วมาประกอบเป็นชิ้นส่วนประกอบสำเร็จตามที่ได้ออกแบบไว้โดยได้จัดให้มีอุปกรณ์ยึดจับ
  (Jig and Fixture)
  ที่ถูกออกแบบมาให้เหมาะกับการประกอบชิ้นส่วนพลาสติกรวมถึงมีการจัดทำคู่มือวิธีการปฏิบัติงาน
  และเวลามาตรฐาน และการฝึกอบรมให้พนักงานสามารถปฏิบัติงานได้อย่างถูกต้อง

3.  การควบคุมคุณภาพ (Quality Control)

  บริษัทฯจัดให้มีหน่วยงานในการทดสอบประสิทธิภาพการทำงานของชิ้นส่วนที่ประกอบขึ้น
  โดยใช้เครื่องมืออิเล็กทรอนิกส์ทำการทดสอบว่าชิ้นส่วนนั้นๆสามารถทำงานได้ตามที่ต้องการ
  และเป็นไปตามมาตรฐานที่กำหนดหรือไม่ก่อนการบรรจุผลิตภัณฑ์

4.  การรับรองคุณภาพ และวิศวกรรม (Quality Assurance and Engineering)

  เนื่องจากผลิตภัณฑ์ของบริษัทฯเป็นผลิตภัณฑ์ที่มีความละเอียดสูง
  ดังนั้นบริษัทฯจึงจัดให้มีเครื่องมือทดสอบทางกลศาสตร์และไฟฟ้าเพื่อใช้รับรองคุณภาพผลิตภัณฑ์ก่อนส่งมอบให้ลูกค้า
  รวมถึงการฝึกอบรมพนักงานในการใช้เครื่องมือดังกล่าว

  เครื่องจักรบางส่วนของบริษัทฯเป็นเครื่องจักรที่ใช้ระบบคอมพิวเตอร์ควบคุม
  ดังนั้นบริษัทฯจึงได้จัดเตรียมเครื่องมือและฝึกอบรมพนักงานในส่วนของการซ่อมบำรุง
  ให้สามารถแก้ไขปัญหาทางด้านเครื่องจักรได้ รวมถึงการทำการซ่อมบำรุงเพื่อป้องกันการเสียหาย
  (Preventive Maintenance)

  การจัดหาวัตถุดิบ

  วัตถุดิบหลักที่ใช้ในการผลิตประมาณร้อยละ 98
  ของมูลค่าวัตถุดิบสามารถจัดหาได้จากแหล่งภายในประเทศโดยแบ่งได้เป็น 2 ประเภท คือ

1)  เม็ดพลาสติก ได้แก่ โพลีอาเซตัล, โพลีคาร์บอเนต ABS, Polyphenylene-Ether (PPE)
    และโพลีสไตลีนความหนาแน่นสูง (HI-PS)
    ซึ่งนำมาใช้ในการฉีดขึ้นรูปเป็นชิ้นงานพลาสติกวิศวกรรม
    โดยเม็ดพลาสติกที่ใช้ในการผลิตส่วนใหญ่มาจากแหล่งภายในประเทศ
    ที่เหลือเป็นส่วนที่ต้องนำเข้าจากต่างประเทศอันเนื่องมาจากคุณสมบัติของเม็ดพลาสติกบางประเภทที่ลูกค้าต้องการไม่ได้ผลิตในประเทศ
    ทำให้บริษัทฯต้องสั่งซื้อผ่านตัวแทนทั้งในประเทศและต่างประเทศ
    ในอดีตบริษัทฯใช้เม็ดพลาสติกชนิดโพลีอาเซตัล และโพลีคาร์บอเนต ในสัดส่วน 40 : 40
    ของเม็ดพลาสติกรวม
    แต่ปัจจุบันบริษัทฯเริ่มผลิตโครงฐานเครื่องโทรสารหรือเครื่องพิมพ์ที่มีขนาดใหญ่
    ทำให้มีการใช้เม็ดพลาสติกชนิด ABS, PPE, PET และ HI-PS เพิ่มขึ้น โดยในปี
    2556/2557 เม็ดพลาสติกประเภทหลัก ๆ ที่บริษัทฯ
    ใช้งานมีราคาค่อนข้างคงที่เมื่อเทียบกับราคาปีก่อน

  ในช่วงที่ผ่านมา บริษัทฯจึงมีนโยบายที่จะเก็บสต็อกวัตถุดิบประเภทเม็ดพลาสติก
  และชิ้นงานระหว่างกระบวนการผลิตไว้เป็นสินค้าคงคลังในปริมาณที่เพียงพอที่จะใช้ผลิตสินค้าได้ประมาณ
  1 เดือน อย่างไรก็ตาม
  ผู้บริหารของบริษัทฯมีนโยบายที่จะให้การบริหารวัตถุดิบและสินค้าสำเร็จรูปของบริษัทฯเป็นแบบยืดหยุ่น
  ซึ่งมิได้กำหนดปริมาณการสำรองไว้อย่างตายตัว
  แต่จะให้ฝ่ายจัดซื้อของบริษัทฯติดตามข้อมูลการเคลื่อนไหวสภาวะตลาดอย่างใกล้ชิดจากแหล่งต่างๆ
  ไม่ว่าจะเป็นข้อมูลการซื้อขายในตลาด งานวิจัยต่างๆ การพูดคุยกับผู้จัดหาวัตถุดิบ ฯลฯ
  และร่วมกับหน่วยงานผลิตและการตลาด
  เพื่อวางแผนและกำหนดนโยบายการจัดซื้อวัตถุดิบให้เหมาะสมกับภาวะตลาดในแต่ละขณะ
  ทั้งนี้ผู้บริหารของบริษัทฯเชื่อว่านโยบายการเก็บสต็อกวัตถุดิบและสินค้าคงเหลือแบบยืดหยุ่นจะช่วยลดต้นทุนในการจัดเก็บสินค้าไปได้มาก
  ซึ่งจะเป็นปัจจัยหนึ่งที่ช่วยเพิ่มอัตราการทำกำไรของบริษัทฯ

  ที่ผ่านมา เมื่อราคาวัตถุดิบที่สำคัญ เช่น เม็ดพลาสติกขยับตัวสูงขึ้น
  บริษัทฯไม่สามารถปรับขึ้นราคาสินค้าได้ทันที อย่างไรก็ตาม
  หากทางผู้บริหารของบริษัทฯเห็นว่าต้นทุนวัตถุดิบประเภทเม็ดพลาสติกเพิ่มขึ้นจนอาจจะมีผลกระทบต่ออัตราการทำกำไรอย่างมีนัยสำคัญ
  บริษัทฯก็สามารถเจรจากับลูกค้าเพื่อขอปรับขึ้นราคาสินค้าได้ระดับหนึ่ง

2)  ชิ้นส่วนเพื่อใช้ในการประกอบอื่นๆ เช่น ชิ้นส่วนโลหะปั๊มขึ้นรูป แผ่นสักหลาด สปริง
    และชิ้นส่วนย่อยอื่นๆ โดยเกือบทั้งหมดจะใช้วัตถุดิบที่ผลิตในประเทศ
    ในกรณีที่วัตถุดิบดังกล่าวไม่ได้ผลิตในประเทศหรือ มีคุณภาพไม่ได้มาตรฐาน
    บริษัทฯจะสั่งซื้อจากต่างประเทศซึ่งเป็นสัดส่วนที่น้อยมาก
    บริษัทฯสามารถจำแนกสัดส่วนการสั่งซื้อวัตถุดิบต่างๆ ในช่วงที่ผ่านมา ได้ดังนี้

สัดส่วนการสั่งซื้อวัตถุดิบประเภทต่างๆ ของบริษัทฯในช่วงปี 2554/2555-2556/2557

+---------------------+------+------+------+------+------+--------+
| ประเภทวัตถุดิบ         | ช่วงปี |      | ช่วงปี |      | ช่วงปี |        |
|                     | 2    |      | 2    |      | 2    |        |
|                     | 554/ |      | 555/ |      | 556/ |        |
|                     | 2555 |      | 2556 |      | 2557 |        |
+---------------------+------+------+------+------+------+--------+
|                     | จ    | ร้อยล | จ    | ร้อยล | จ    | ร้อ     |
|                     | ำนวน | ะของ | ำนวน | ะของ | ำนวน | ยละของ |
|                     |      |      |      |      |      |        |
|                     | (ล้าน | ยอด  | (ล้าน | ยอด  | (ล้าน | ย      |
|                     | บาท) | สั่งซื้อ | บาท) | สั่งซื้อ | บาท) | อดสั่งซื้อ |
|                     |      |      |      |      |      |        |
|                     |      | (เ   |      | (เ   |      | (เฉลี่ย) |
|                     |      | ฉลี่ย) |      | ฉลี่ย) |      |        |
+---------------------+------+------+------+------+------+--------+
| เม็ดพลาสติก           | 19   | 8    | 16   | 8    | 20   | 86.71  |
|                     | 0.59 | 4.26 | 4.59 | 4.64 | 8.03 |        |
+---------------------+------+------+------+------+------+--------+
| ชิ้นส่วนโลหะขึ้นรูป       | 2    | 1    | 2    | 1    | 2    | 11.43  |
|                     | 8.87 | 2.76 | 4.24 | 2.47 | 7.43 |        |
+---------------------+------+------+------+------+------+--------+
| แผ่นสักหลาด           | 0.21 | 0.09 | 0.10 | 0.05 | 0.10 | 0.04   |
+---------------------+------+------+------+------+------+--------+
| สปริง                | 3.06 | 1.35 | 2.64 | 1.36 | 1.36 | 0.57   |
+---------------------+------+------+------+------+------+--------+
| ชิ้นส่วนย่อยอื่นๆ         | 3.47 | 1.53 | 2.89 | 1.48 | 3.00 | 1.25   |
+---------------------+------+------+------+------+------+--------+
| รวม                 | 22   | 10   | 19   | 10   | 23   | 100.00 |
|                     | 6.20 | 0.00 | 4.46 | 0.00 | 9.92 |        |
+---------------------+------+------+------+------+------+--------+

  ผู้จำหน่ายวัตถุดิบ

  เม็ดพลาสติก

  การจัดหาวัตถุดิบของบริษัทฯ แบ่งได้เป็น 2 แหล่ง คือ

1)  การจัดหาเม็ดพลาสติกจากแหล่งภายในประเทศ:
    เนื่องจากเม็ดพลาสติกที่บริษัทฯสั่งซื้อนั้นมีหลากหลายชนิดซึ่งเป็นไปตามความต้องการของลูกค้า
    จึงทำให้การสั่งซื้อเม็ดพลาสติกแต่ละประเภทอยู่ในปริมาณที่ไม่สูงมากนัก
    บริษัทฯจึงสั่งซื้อเม็ดพลาสติกจากแหล่งภายในประเทศ
    ซึ่งจะสั่งซื้อผ่านตัวแทนการตลาดของผู้จัดจำหน่ายเม็ดพลาสติก
    โดยบริษัทฯจะมีการสอบถามราคาจากหลายบริษัทฯเพื่อเปรียบเทียบราคา
    การสั่งซื้อวัตถุดิบแต่ละประเภทจะสั่งซื้อจากบริษัท อิโตชู (ไทยแลนด์) จำกัด บริษัท โซจิซึ
    จำกัด บริษัท ยูนิค จำกัด, บริษัท มิตรสยาม จำกัด เป็นต้น
    ซึ่งบริษัทฯจะเลือกซื้อเม็ดพลาสติกจากผู้จัดจำหน่ายรายใดจะขึ้นอยู่กับว่าใครสามารถเสนอราคาขายเม็ดพลาสติกที่เหมาะสมที่สุดให้แก่บริษัทฯ

2)  การจัดหาเม็ดพลาสติกจากแหล่งต่างประเทศ:
    วัตถุดิบที่สั่งซื้อจากต่างประเทศจะเป็นวัตถุดิบที่ไม่มีการผลิตในประเทศไทย
    โดยบริษัทฯจะสั่งซื้อผ่านตัวแทนจำหน่ายเม็ดพลาสติกในประเทศ คือ บริษัท นางาเซะ
    (ไทยแลนด์) จำกัด และบริษัทโพลี พลาสติก จำกัด เป็นต้น

  วัตถุดิบอื่น

  ในการจัดหาวัตถุดิบอื่นที่ไม่ใช่เม็ดพลาสติกเช่น ชิ้นส่วนโลหะขึ้นรูป แผ่นสักหลาด สปริง
  บริษัทฯจะสั่งซื้อจากผู้ผลิตโดยตรงซึ่งเป็นผู้ผลิตในประเทศ
  ซึ่งบริษัทฯจะสั่งซื้อสินค้าจากผู้จัดจำหน่ายรายใดขึ้นอยู่กับว่าผู้ขายรายใดสามารถเสนอราคาขายที่เหมาะสมที่สุดให้แก่บริษัทฯ

  สำหรับวัตถุดิบหลักที่ใช้ในการผลิตแม่พิมพ์สำหรับฉีดขึ้นรูปพลาสติกจะเป็นเหล็กคุณภาพดีซึ่งสามารถทนทานต่อความร้อนและแรงเสียดสีได้ดี
  โดย TAPM จะสั่งซื้อเหล็กประเภทดังกล่าวจากผู้ผลิตภายในประเทศโดยส่วนใหญ่

ผลกระทบต่อสิ่งแวดล้อม

  เนื่องจากตัววัตถุดิบประเภทเม็ดพลาสติกสามารถนำกลับมาใช้ซ้ำได้
  จึงมีผลประทบกับสิ่งแวดล้อมน้อยมาก นอกจากนี้บริษัทฯยังไม่มีกระบวนการใด ๆ
  ที่ก่อให้เกิดเสียง, กลิ่น, ควัน หรือน้ำเสีย ซึ่งส่งผลกระทบต่อสิ่งแวดล้อมและชุมชน
  ในช่วงที่ผ่านมา
  บริษัทฯมีภาระค่าใช้จ่ายในการกำจัดเม็ดพลาสติกที่ไม่สามารถนำกลับมาใช้ใหม่ได้แล้ว
  (Non-Recyclable Substances) และขยะอุตสาหกรรมต่าง ๆ ดังต่อไปนี้

  ----------------------- ----------------------- -----------------------
  ช่วงปี 2554/2555          ช่วงปี 2555/2556          ช่วงปี 2556/2557

  50,000 บาท              50,000 บาท              50,000 บาท
  ----------------------- ----------------------- -----------------------

  ที่ผ่านมา บริษัทฯ
  มีนโยบายที่จะควบคุมดูแลการดำเนินการของบริษัทฯให้เป็นไปตามกฎหมายและข้อกำหนดทางด้านสิ่งแวดล้อม
  เช่น การดำเนินการกับขยะอุตสาหกรรมและขยะอันตราย (เช่นน้ำมันไฮดรอริกส์)
  โดยการบำบัดโดยผู้รับบำบัดที่ได้รับอนุญาตจากกระทรวงอุตสาหกรรม

  งานที่ยังไม่ส่งมอบ

- ไม่มี -

  ปัจจัยความเสี่ยง

ก่อนตัดสินใจลงทุนในหุ้นสามัญของบริษัทฯ
นักลงทุนควรใช้วิจารณญาณอย่างรอบคอบในการพิจารณาปัจจัยความเสี่ยงในข้อนี้
รวมถึงข้อมูลอื่นๆที่ปรากฎในเอกสารนี้ นอกจากนี้
ปัจจัยความเสี่ยงที่ระบุไว้ในหัวข้อนี้มิได้เป็นปัจจัยความเสี่ยงทั้งหมดที่อาจมีอยู่ซึ่งอาจมีผลกระทบต่อหุ้นสามัญของบริษัทฯ
ดังนั้น ปัจจัยความเสี่ยงอื่นๆ ที่บริษัทฯมิอาจทราบในขณะนี้
หรือที่บริษัทฯเห็นว่าเป็นปัจจัยความเสี่ยงที่ไม่เป็นสาระสำคัญในปัจจุบันอาจเป็นปัจจัยความเสี่ยงที่มีผลกระทบต่อการดำเนินธุรกิจของบริษัทฯในอนาคต

1.  ความเสี่ยงจากการพึ่งพิงลูกค้าหลักจำนวนน้อยราย

  ปัจจุบัน ฐานลูกค้าของบริษัทฯยังค่อนข้างจำกัดอยู่ในกลุ่มบริษัทผู้ผลิตเครื่องใช้ไฟฟ้า
  อุปกรณ์อิเล็กทรอนิกส์ ชิ้นส่วนรถยนต์ และเครื่องใช้ไฟฟ้าและอิเลคทรอนิกส์อื่น ๆ สัญชาติญี่ปุ่น
  ซึ่งบริษัทฯมีสายสัมพันธ์กับบริษัทผู้ผลิตเหล่านี้มาอย่างต่อเนื่อง
  รายได้ส่วนใหญ่ของบริษัทฯมาจากกลุ่มลูกค้าหลักจำนวนไม่มากรายนัก ดังจะเห็นได้จากในช่วงปี
  2556/2557 ที่ผ่านมา บริษัทฯมีรายได้จากการขายสินค้าให้แก่ลูกค้ารายใหญ่ของบริษัทฯ 5
  อันดับแรก โดย 4 จาก 5 รายได้รับการแนะนำมาโดยบริษัท พาร์ทเนอร์ อินดัสทรีส์ จำกัด
  (“PNI”) ซึ่งเป็นผู้ถือหุ้นรายหนึ่งจากกลุ่ม PNI ซึ่งเป็นกลุ่มผู้ถือหุ้นรายใหญ่ของบริษัทฯ[1]
  ตามสัญญาการให้ความช่วยเหลือทางการตลาด คิดเป็นร้อยละ 77.64
  ของรายได้ตามงบการเงินเฉพาะของของบริษัทฯ ในช่วงเวลาดังกล่าว ซึ่ง 4 ใน 5
  รายเป็นลูกค้ารายเดิม จาก 5 อันดับแรกของปีก่อน และ4 จาก 5
  รายเป็นผู้ผลิตชิ้นส่วนด้านเครื่องพิมพ์และ 1 รายเป็นชิ้นส่วนยานยนต์

  แม้ว่า บริษัทฯจะพึ่งพิงลูกค้าจำนวนไม่มากนัก
  หากพิจารณาความเสี่ยงจากการที่กลุ่มลูกค้าดังกล่าวจะเปลี่ยนไปใช้ผลิตภัณฑ์อื่น
  หรือจ้างบริษัทคู่แข่งให้ผลิตสินค้าแทนบริษัทฯคงมีไม่มากนัก
  เนื่องจากผลิตภัณฑ์ชิ้นส่วนพลาสติกวิศวกรรมของบริษัทฯต้องอาศัยทักษะและความชำนาญในการผลิตและควบคุมคุณภาพให้ได้ตามมาตรฐาน
  ดังนั้น
  ลูกค้าจึงต้องคัดเลือกผู้ผลิตที่ลูกค้าไว้ใจในมาตรฐานและคุณภาพของการผลิตและการให้บริการ
  จากผลงานที่ผ่านมาของบริษัทฯที่เน้นคุณภาพของการผลิตและการให้บริการที่ได้มาตรฐานและตรงกับความต้องการของลูกค้า
  รวมทั้งการให้บริการที่ครบวงจรทั้งในด้านการออกแบบเพื่อการผลิตและการผลิตแม่พิมพ์
  และความสามารถในการควบคุมต้นทุนการผลิตเพื่อให้ราคาขายของสินค้าที่ผลิตโดยบริษัทฯใกล้เคียงหรือต่ำกว่าของคู่แข่งขัน
  ทำให้บริษัทฯเป็นที่ยอมรับและไว้วางใจของลูกค้าส่วนใหญ่
  ดังจะเห็นได้จากการที่บริษัทฯได้รับคำสั่งซื้อจากลูกค้าเดิมอย่างต่อเนื่องและได้รับคำสั่งซื้อสินค้าจากลูกค้ารายใหม่ๆเพิ่มขึ้น
  โดยในช่วงปี 2556/2557 บริษัทฯมีลูกค้าใหม่เพิ่มขึ้นจำนวนทั้งสิ้น 2 ราย
  โดยที่ยอดขายรวมให้ลูกค้าใหม่ทั้ง 2 รายคิดเป็นร้อยละ 2.18
  ของยอดขายรวมของบริษัทฯในช่วงเวลาดังกล่าว ลูกค้าใหม่ 2 รายเป็นลูกค้าที่บริษัทฯ
  หามาได้เอง อย่างไรก็ตามยอดขายที่บริษัทฯ ได้จากการขายให้ลูกค้ารายใหญ่ 5
  อันดับแรกต่อยอดขายรวมใกล้เคียงกับปี 2555/ 2556 ซึ่งอยู่ที่ร้อยละ 75.60
  โดยมีการขยายตัวของชิ้นส่วนยานยนต์และชิ้นส่วนพลาสติกอื่น ๆ อย่างไรก็ตาม บริษัทฯ
  คาดว่าสัดส่วนดังกล่าวจะลดลงเรื่อย ๆ
  จากการที่บริษัทฯมีนโยบายที่จะลดความเสี่ยงจากการพึ่งพิงลูกค้าหลักจำนวนน้อยรายโดยการแสวงหาลูกค้ารายใหม่ด้วยทีมการตลาดของบริษัทฯมากขึ้น
  โดยอาศัยชื่อเสียงในด้านคุณภาพการผลิตและการให้บริการที่ได้มาตรฐานของบริษัทฯ
  จากการขยายกำลังการผลิตของบริษัทฯอย่างต่อเนื่อง
  จะทำให้บริษัทฯสามารถผลิตสินค้าให้แก่ลูกค้าเดิมรายอื่นๆที่ไม่ใช่ลูกค้ารายใหญ่และลูกค้ารายใหม่ๆได้มากขึ้น
  ซึ่งจะทำให้สัดส่วนการขายให้ลูกค้ารายใหญ่ลดลงโดยไม่ได้ลดปริมาณและมูลค่าการขายให้แก่ลูกค้าดังกล่าว

2.  ความเสี่ยงอันเนื่องมาจากภาวะการแข่งขันที่รุนแรงมากขึ้นในตลาดเครื่องใช้ไฟฟ้าและอุปกรณ์อิเล็กทรอนิกส์สำเร็จรูป

  ที่ผ่านมา
  ธุรกิจผลิตชิ้นส่วนพลาสติกวิศวกรรมสำหรับเครื่องใช้ไฟฟ้าและอุปกรณ์อิเล็กทรอนิกส์เป็นรายได้หลักของบริษัทฯ
  โดยในช่วงปี 2554/2555, 2555/2556 และช่วงปี 2556/2557
  รายได้จากการจำหน่ายชิ้นส่วนพลาสติกสำหรับเครื่องใช้ไฟฟ้าและอุปกรณ์อิเล็กทรอนิกส์คิดเป็นร้อยละ
  93.67, 89.13 และ 89.91 ของรายได้จากการขายรวมของบริษัทฯในแต่ละช่วงเวลา
  ตามลำดับ อย่างไรก็ตาม
  ตลาดเครื่องใช้ไฟฟ้าและอุปกรณ์อิเล็กทรอนิกส์สำเร็จรูปซึ่งใช้สินค้าที่บริษัทฯผลิตเป็นวัตถุดิบที่สำคัญในการผลิต
  มีการแข่งขันที่รุนแรงมากขึ้น โดยเฉพาะการแข่งขันในเรื่องของราคา
  ทั้งในแง่ของการแข่งขันระหว่างบริษัทผู้ผลิตสินค้าของญี่ปุ่นและเกาหลีใต้ที่ตั้งฐานการผลิตอยู่ในประเทศไทย
  และการแข่งขันจากบริษัทผู้ผลิตสินค้าซึ่งมีฐานการผลิตอยู่ในประเทศจีนและมีความได้เปรียบเหนือผู้ผลิตที่มีฐานการผลิตอยู่ในประเทศไทยในเรื่องของค่าแรงที่ถูกกว่า
  ดังนั้น
  บริษัทผู้ผลิตสินค้าสำเร็จรูปจึงจำเป็นที่ต้องดำเนินมาตรการควบคุมต้นทุนการผลิตในหลายๆด้าน
  โดยเฉพาะต้นทุนวัตถุดิบและชิ้นส่วนซึ่งนำมาใช้ประกอบเป็นสินค้าสำเร็จรูปซึ่งถือว่าเป็นต้นทุนหลักในการผลิตประเภทหนึ่ง
  เพื่อให้สามารถแข่งขันกับผู้ผลิตรายอื่นๆในด้านของราคาได้
  วิธีการหนึ่งที่บริษัทผู้ผลิตอุปกรณ์ไฟฟ้าและเครื่องใช้อิเล็กทรอนิกส์สำเร็จรูปมักใช้คือการขอให้ผู้ผลิตและจัดจำหน่ายชิ้นส่วนพลาสติกและชิ้นส่วนอื่นๆ
  ซึ่งเป็นส่วนประกอบของสินค้าสำเร็จรูปควบคุมราคาขายของสินค้าที่ตนผลิตไม่ให้เพิ่มขึ้นเร็วจนเกินไป
  ซึ่งมาตรการดังกล่าวส่งผลกระทบทำให้อัตรากำไรเบื้องต้นของบริษัทฯ
  ลดลงจากการแข่งขันที่สูงขึ้นดังกล่าวอันเนื่องจากต้นทุนวัตถุดิบและต้นทุนแรงงานสูงขึ้น

  เนื่องจากในช่วงที่ผ่านมา ต้นทุนเม็ดพลาสติกคิดเป็น 86.71% ของต้นทุนวัตถุดิบรวม และ 45.32
  % ของต้นทุนขายรวม ซึ่งเป็นอัตราส่วนที่เพิ่มขึ้นจากปีก่อน
  การควบคุมต้นทุนเม็ดพลาสติกถือได้ว่าเป็นมาตรการที่ดีที่จะช่วยรักษาอัตราส่วนกำไรเบื้องต้นของบริษัทฯ
  บริษัทฯจึงได้วางแนวทางที่จะรักษาอัตรากำไรเบื้องต้นโดยการปรับปรุงกระบวนการผลิตและเพิ่มฝีมือแรงงานเพื่อลดของเสียในระหว่างกระบวนการผลิต
  และเป็นการประหยัดการใช้วัตถุดิบประเภทเม็ดพลาสติก
  ซึ่งจะช่วยควบคุมต้นทุนการผลิตได้ในระดับหนึ่ง และขณะเดียวกันก็ทำให้ผลิตภัณฑ์ที่ผลิตได้มีคุณภาพ
  และความละเอียดสูง และมีความแตกต่างจากผลิตภัณฑ์ของคู่แข่งขันอื่นๆ

  นอกจากนี้ ในปี 2557/2558 นี้ บริษัทฯ ได้ตั้งเป้าหมายในการมีคำสั่งซื้อจากลูกค้ารายใหม่ ๆ
  นอกเหนือจากชิ้นส่วนเครื่องใช้ไฟฟ้าและอิเลกทรอนิกส์ เช่น ชิ้นส่วนรถยนต์เพิ่มขึ้นด้วย

3.  ความเสี่ยงที่จะสูญเสียลูกค้าในธุรกิจรับจ้างฉีดพลาสติกตามแบบที่ลูกค้าส่งมาให้

  ในปัจจุบัน ธุรกิจรับจ้างผลิตชิ้นส่วนพลาสติกวิศวกรรมของบริษัทฯสามารถแบ่งได้เป็น 3
  ประเภทใหญ่
  ซึ่งสัดส่วนของรายได้จากลักษณะการให้บริการฉีดขึ้นรูปพลาสติกแต่ละประเภทในช่วงปี
  2555/2556 และช่วงปี 2556/2557 สามารถแสดงได้ดังตารางต่อไปนี้

  ---------------------------------------------------- ----------------------- -----------------------
  ประเภทของการให้บริการฉีดขึ้นรูปพลาสติก                      สัดส่วนของรายได้ในช่วงปี     สัดส่วนของรายได้ในช่วงปี
                                                       2555/2556 (%)           2556/2557 (%)

  กลุ่มลูกค้ารับจ้างฉีดขึ้นรูปชิ้นส่วนพลาสติกตามแบบหรือแม่พิมพ์ของลูกค้า   34.29%                  34.76%

  กลุ่มลูกค้ารับจ้างฉีดขึ้นรูปชิ้นส่วนพลาสติกซึ่ง PNI                  57.68%                  57.53%
  เข้าไปมีส่วนร่วมในการออกแบบตัวผลิตภัณฑ์และแม่พิมพ์สำหรับฉีดขึ้นรูป                           

  กลุ่มลูกค้าการฉีดขึ้นรูปผลิตภัณฑ์พลาสติกที่มีสิทธิบัตร                 8.03%                   7.71%
  ---------------------------------------------------- ----------------------- -----------------------

  บริษัทฯ
  มีโอกาสที่จะสูญเสียลูกค้าในลักษณะของการให้บริการฉีดขึ้นรูปพลาสติกตามแบบหรือแม่พิมพ์ที่ลูกค้าส่งมาให้ที่ค่อนข้างสูงกว่าลักษณะการให้บริการอีก
  2 ประเภทที่เหลือ เนื่องจากในการให้บริการประเภทนี้ ส่วนใหญ่ลูกค้าจะเป็นเจ้าของแม่พิมพ์เอง
  และอาจจะว่าจ้างให้บริษัทคู่แข่งขันอื่นๆดำเนินการผลิตแทนบริษัทฯได้
  หากลูกค้าเหล่านั้นพบว่าบริษัทอื่นๆสามารถให้บริการที่ดีกว่า ด้วยต้นทุนที่เท่ากันหรือต่ำกว่า
  หากกรณีดังกล่าวเกิดขึ้น
  การเจริญเติบโตในด้านรายได้และกำไรของบริษัทฯอาจได้รับผลกระทบอย่างมีนัยสำคัญ
  เนื่องจากรายได้จากการให้บริการฉีดขึ้นรูปพลาสติกตามแบบหรือแม่พิมพ์ที่ลูกค้าส่งมาให้คิดเป็นรายได้ประมาณครึ่งหนึ่งของรายได้จากการขายรวมของบริษัทฯ
  ในช่วงที่ผ่านมา

  ผู้บริหารของบริษัทฯตระหนักถึงความเสี่ยงดังกล่าวเป็นอย่างดี
  บริษัทฯจึงมีนโยบายในปรับปรุงคุณภาพของสินค้าประเภทต่างๆอย่างต่อเนื่อง
  เพื่อให้มั่นใจได้ว่าสินค้าที่บริษัทฯผลิตและขายสามารถตอบสนองความต้องการใช้งานของลูกค้าแต่ละรายได้เป็นอย่างดี
  เน้นการควบคุมต้นทุนในการผลิตเพื่อให้สามารถแข่งขันในด้านราคากับคู่แข่งขันรายอื่นๆได้
  มีการติดต่อกับลูกค้าอย่างต่อเนื่องเพื่อให้ทราบถึงความต้องการของลูกค้าที่อาจเปลี่ยนไป
  และเน้นการจัดส่งสินค้าให้แก่ลูกค้าอย่างตรงเวลา นอกจากนี้
  เพื่อเป็นการเพิ่มมูลค่าในการให้บริการ
  บริษัทฯยังได้ให้บริการออกแบบกระบวนการผลิตชิ้นส่วนกึ่งสำเร็จรูป (Semi-Finished Parts)
  ซึ่งเป็นสินค้าที่ได้มาจากการประกอบชิ้นส่วนพลาสติกหลายประเภท และหลายขนาดเข้าด้วยกัน
  ซึ่งจะช่วยให้ระยะเวลาในการผลิตสินค้าและต้นทุนการผลิตของลูกค้าลดลง
  กระบวนการผลิตดังกล่าวจะมีความยุ่งยากและซับซ้อนกว่ากระบวนการผลิตโดยทั่วไป ซึ่งในปัจจุบัน
  มีบริษัทคู่แข่งเพียงไม่กี่บริษัทที่สามารถให้บริการผลิตประเภทดังกล่าวได้ ทั้งนี้
  ผู้บริหารของบริษัทฯเชื่อว่านโยบายทางด้านการผลิตและการตลาดประเภทต่างๆที่นำมาใช้โดยมีวัตถุประสงค์เพื่อสร้างความพึงพอใจสูงสุดให้แก่ลูกค้า
  จะทำให้ลูกค้าใช้บริการของบริษัทฯไปอย่างต่อเนื่อง

4.  ความเสี่ยงจากผลกำไรที่อาจลดลงเนื่องจากสิทธิประโยชน์ที่ได้รับจากคณะกรรมการส่งเสริมการลงทุนหมดอายุ

  บริษัทฯได้รับสิทธิประโยชน์ทางด้านการยกเว้นอากรขาเข้าสำหรับเครื่องจักรและอุปกรณ์ที่ใช้ในการผลิต
  โดยมีกำหนดเวลา 3 ปี และสามารถต่ออายุได้อีก 2 ครั้ง ครั้งละ 6 เดือน
  และได้รับยกเว้นภาษีเงินได้นิติบุคคลตามบัตรส่งเสริมการลงทุน 4 บัตรหลักกำหนดเวลา 7-8 ปี
  จากคณะกรรมการส่งเสริมการลงทุน (BOI)
  ซึ่งสิทธิในเรื่องของการยกเว้นภาษีเงินได้นิติบุคคลดังกล่าวจะสิ้นสุดลงในเดือนพฤษภาคม 2550,
  ตุลาคม 2554, สิงหาคม 2558 และ มิถุนายน 2565 ตามลำดับ
  ทำให้บริษัทฯมีภาระการจ่ายภาษีเพิ่มขึ้น ซึ่งอาจส่งผลกระทบต่อกำไรของบริษัทฯ

  สิทธิประโยชน์ที่ได้รับจาก BOI จะสิ้นสุดลงในเดือนพฤษภาคม 2550 และตุลาคม 2554 โดยในปี
  2556/2557 ที่ผ่านมาบริษัทฯ มีภาระภาษีจากการสิ้นสุดสิทธิดังกล่าวเป็นเงิน 5.06 ล้านบาท
  เพิ่มขึ้นจากปี 25554/2556 ซึ่งอยู่ที่ 1.61 ล้านบาท
  บริษัทเชื่อว่าภาระภาษีดังกล่าวจะค่อนข้างคงที่จากนี้ไป
  เนื่องจากการเริ่มใช้กำลังการผลิตที่โรงงานแห่งใหม่ที่เขตอุตสาหกรรมกบินทร์บุรีเพิ่มขึ้น
  นอกจากนี้ บริษัทฯยังคงมุ่งเน้นการขยายธุรกิจอย่างต่อเนื่องโดยการขยายฐานลูกค้าใหม่
  สายผลิตภัณฑ์ และกำลังการผลิต
  ประกอบกับการปรับปรุงประสิทธิภาพในการผลิตและการบริหารอย่างต่อเนื่อง
  รวมทั้งการรักษาความสัมพันธ์ที่ดี และความเชื่อมั่นในคุณภาพสินค้าที่ลูกค้ามีต่อบริษัทฯ
  อันจะมีผลให้บริษัทฯยังคงสามารถรักษาความสามารถในการทำกำไรในระดับที่ดี
  และความสามารถในการแข่งขันในระยะยาวไว้ได้

  นอกจากนี้
  มาตรการลดภาษีเงินได้นิติบุคคลของรัฐบาลจะทำให้ภาระภาษีที่เกิดจากส่วนที่ได้รับการส่งเสริมการลงทุนสิ้นสุดลงแล้วลดลงอีกด้วย

  สำหรับโรงงานแห่งใหม่ที่ตั้งอยู่ที่เขตอุตสาหกรรมกบินทร์บุรี ซึ่งได้รับยกเว้นภาษีเงินได้นิติบุคคล
  เป็นระยะเวลา 8 ปีนั้นตั้งแต่มีรายได้ครั้งแรก สำหรับกำลังการผลิต 1,000 ตันต่อปี
  ได้เริ่มทำการผลิตในเดือนกรกฎาคม 2557 ที่ผ่านมา

  5 ความเสี่ยงทางด้านราคาวัตถุดิบ

  เม็ดพลาสติกเป็นวัตถุดิบหลักในการผลิตชิ้นส่วนพลาสติก
  เนื่องจากเม็ดพลาสติกเป็นผลพลอยได้จากการกลั่นน้ำมันดิบ
  ราคาเม็ดพลาสติกจึงผันแปรตามราคาน้ำมันดิบในตลาดโลก ในการสั่งซื้อเม็ดพลาสติก
  บริษัทฯจะสั่งซื้อเม็ดพลาสติกเกือบทั้งหมดจากแหล่งผลิตภายในประเทศ โดยซื้อเป็นสกุลเงินบาท
  อย่างไรก็ตาม
  ราคาเม็ดพลาสติกในตลาดโลกซึ่งซื้อขายด้วยสกุลเงินเหรียญดอลลาร์สหรัฐกับราคาเม็ดพลาสติกซึ่งซื้อขายกันด้วยสกุลเงินบาทมักจะเคลื่อนไหวไปในทิศทางเดียวกันด้วยระดับความผันผวนที่แตกต่างกันออกไปตามสภาพตลาดและปัจจัยอื่นๆอีกหลายประการ
  เช่น ระดับของอุปสงค์และอุปทาน ในช่วงที่ผ่านมา ต้นทุนเม็ดพลาสติกคิดเป็น 84.63 %
  ของต้นทุนวัตถุดิบรวม และ 43.18% ของต้นทุนขายรวม
  โดยประเภทของเม็ดพลาสติกที่สำคัญที่บริษัทฯใช้ในการผลิตสินค้าประกอบด้วยโพลีอาเซตัล
  โพลีคาร์บอเนต และ ABS ซึ่งในช่วงปี 2556/2557 ที่ผ่านมา ราคาเม็ดพลาสติกหลัก ๆ ทั้ง 3
  ประเภทมีราคาค่อนข้างคงที่โดยมีแนวโน้มปรับตัวขึ้นเล็กน้อย อย่างไรก็ตาม บริษัทฯ
  ได้มีการเปรียบเทียบราคาจากหลายแหล่ง เพื่อให้สามารถรักษาอัตราส่วนกำไรขั้นต้นไว้ได้

  บริษัทฯได้วางแนวทางเพื่อรองรับความเสี่ยงจากการเพิ่มขึ้นของราคาเม็ดพลาสติกโดยการสานความสัมพันธ์ที่ดีและติดต่อทางการค้ากับผู้ผลิตเม็ดพลาสติกหลายๆราย
  เปรียบเทียบราคาเม็ดพลาสติกจากผู้ขายมากกว่า 1
  รายก่อนการสั่งซื้อเพื่อให้ได้เงื่อนไขทางการค้าที่ดีที่สุด
  ติดตามแนวโน้มราคาเม็ดพลาสติกจากผู้ขายภายในประเทศและต่างประเทศอย่างสม่ำเสมอ
  และมีการวางแผนการสั่งซื้อวัตถุดิบที่เหมาะสมโดยการติดตามแนวโน้มราคาเม็ดพลาสติกทั้งในตลาดโลกและภายในประเทศไทย
  โดยในช่วงที่ผ่านมา บริษัทฯมีนโยบายที่จะเก็บสต็อกวัตถุดิบประเภทเม็ดพลาสติก
  และชิ้นงานระหว่างกระบวนการผลิตไว้เป็นสินค้าคงคลังในปริมาณที่เพียงพอที่จะใช้ผลิตสินค้าได้ประมาณ
  1 เดือน อย่างไรก็ตาม
  ผู้บริหารของบริษัทฯมีนโยบายที่จะให้การบริหารวัตถุดิบและสินค้าสำเร็จรูปของบริษัทฯเป็นแบบยืดหยุ่น
  ซึ่งมิได้กำหนดปริมาณการสำรองไว้อย่างตายตัว
  แต่จะให้ฝ่ายจัดซื้อของบริษัทฯติดตามข้อมูลการเคลื่อนไหวสภาวะตลาดอย่างใกล้ชิดจากแหล่งต่างๆ
  ไม่ว่าจะเป็นข้อมูลการซื้อขายในตลาด งานวิจัยต่างๆ การพูดคุยกับผู้จัดหาวัตถุดิบ ฯลฯ
  และร่วมกับหน่วยงานผลิตและการตลาด
  เพื่อวางแผนและกำหนดนโยบายการจัดซื้อวัตถุดิบให้เหมาะสมกับภาวะตลาดในแต่ละขณะ
  ทั้งนี้ผู้บริหารของบริษัทฯเชื่อว่านโยบายการเก็บสต็อกวัตถุดิบและสินค้าคงเหลือแบบยืดหยุ่นจะช่วยลดต้นทุนในการจัดเก็บสินค้าไปได้มาก
  ซึ่งจะเป็นปัจจัยหนึ่งที่ช่วยเพิ่มอัตราการทำกำไรของบริษัทฯ

5.  ความเสี่ยงทางด้านการพึ่งพิงบริษัทที่เกี่ยวข้อง

ในปัจจุบัน บริษัทฯสามารถดำเนินธุรกิจโดยทั่วไป (Daily Operation)
อย่างปรกติโดยไม่จำเป็นต้องพึ่งพิงบริษัท พาร์ทเนอร์ อินดัสทรีส์ จำกัด (“PNI”)
ซึ่งเป็นผู้ถือหุ้นของบริษัทฯรายหนึ่ง (หมายเหตุ: PNI เป็นสมาชิกของกลุ่ม PNI
ซึ่งเป็นกลุ่มผู้ถือหุ้นที่ใหญ่ที่สุดของบริษัทฯในปัจจุบัน โดยกลุ่ม PNI ประกอบไปด้วย PNI เอง
สมาชิกตระกูลนิโนมิยะซึ่งเป็นกลุ่มผู้ก่อตั้ง PNI และบริษัทฯ รวมถึงผู้บริหารและพนักงานบางท่านของ
PNI ซึ่งในปัจจุบันทำงานและพำนักอาศัยอยู่ในประเทศญี่ปุ่น ณ วันที่ 31 ตุลาคม 2556 กลุ่ม PNI
ถือหุ้นของบริษัทฯรวมกันทั้งสิ้น 20,253,640 หุ้น คิดเป็นร้อยละ 13.37
ของทุนจดทะเบียนที่ชำระแล้วของบริษัทฯ อย่างไรก็ตาม บริษัทฯยังได้รับการสนับสนุนจาก PNI ใน
2 ด้าน คือ ด้านเทคโนโลยีและการตลาด ซึ่งเป็นไปตามสัญญาการให้สิทธิ์
ความช่วยเหลือทางเทคนิคและที่ปรึกษาทางการตลาดซึ่งบริษัทฯได้ทำกับ PNI
และมีระยะเวลาบังคับใช้ 5 ปี ตั้งแต่วันที่ 1 สิงหาคม 2546- 31 กรกฏาคม 2551
เพื่อให้ได้รับการสนับสนุนการถ่ายทอดเทคโนโลยีการผลิตที่ก้าวหน้า
และความช่วยเหลือทางการตลาดจาก PNI
สัญญาดังกล่าวได้กำหนดให้บริษัทฯต้องจ่ายค่าความช่วยเหลือทางเทคนิคและถ่ายทอดเทคโนโลยีในปีแรกเป็นจำนวน
7 ล้านบาท และตั้งแต่ปีที่สองเป็นต้นไปในจำนวนเงินปีละ 6 ล้านบาท ให้แก่ PNI นอกจากนี้
บริษัทฯจะต้องจ่ายค่าลิขสิทธิ์สินค้าในอัตราร้อยละ 2 ของมูลค่าสินค้าลิขสิทธิ์ที่บริษัทฯจัดจำหน่าย
และค่าธรรมเนียมที่ปรึกษาทางการตลาดในอัตราร้อยละ 3
ของมูลค่าขายสินค้าตามที่ระบุไว้ในสัญญาให้แก่ PNI

สัญญาความช่วยเหลือข้างต้นได้รับการต่อออกไป โดยได้รับการอนุมัติจากที่ประชุมวิสามัญผู้ถือหุ้น
1/2551 เมื่อวันที่ 16 กันยายน 2551 โดยมีผลตั้งแต่วันที่ 1 สิงหาคม 2551 สัญญาดังกล่าวมีอายุ
3 ปี 6 เดือน สิ้นสุด 31 มกราคม 2555 โดยมีเนื้อหาการให้ความช่วยเหลือเช่นเดิม
แต่คิดอัตราค่าธรรมเนียมเป็นอัตราเดียว คือ ร้อยละ 2.875 ของยอดขายสินค้ารวม
(ยกเว้นขายให้แก่ PNI) และต่อมาได้รับอนุมัติจากที่ประชุมกรรมการบริษัทฯ
ให้ต่อสัญญาดังกล่าวออกไปอีก 1 ปี สิ้นสุด 31 มกราคม 2558
โดยมีค่าธรรมเนียมและเงื่อนไขเช่นเดียวกันกับสัญญาที่ได้รับการต่อออกไปเดิมทุกประการ

ในช่วงปี 2555/2556 และช่วงปี 2556/2557 บริษัทฯได้จ่ายค่าธรรมเนียมสิทธิ
ค่าความช่วยเหลือทางเทคนิคและเทคโนโลยี และค่าธรรมเนียมที่ปรึกษาทางการตลาดให้กับ PNI
เป็นจำนวนเงินรวมกันทั้งสิ้น 13.506 และ 16.449 ล้านบาท ตามลำดับ

ความช่วยเหลือทางด้านเทคโนโลยี

  บริษัทฯได้รับการยอมรับเป็นอย่างดีจากลูกค้าว่ากระบวนการผลิตของบริษัทฯมีประสิทธิภาพสูง
  สามารถผลิตสินค้าที่มีคุณภาพได้อย่างมีประสิทธิภาพ และมีราคาที่สามารถแข่งขันได้ในตลาด
  อย่างไรก็ตาม บริษัทฯยังคงต้องพึ่งพิงความช่วยเหลือในด้านการออกแบบผลิตภัณฑ์
  และเทคโนโลยีในการผลิตใหม่ๆ จาก PNI
  ซึ่งมีหน่วยงานวิจัยเพื่อพัฒนาเทคโนโลยีในการผลิตเป็นของตนเอง
  เพื่อพัฒนาเทคโนโลยีในการผลิต การออกแบบผลิตภัณฑ์
  และปรับปรุงความมีประสิทธิภาพในการผลิตสินค้าอย่างต่อเนื่อง
  บริษัทฯได้มีการวางแนวทางเพื่อรองรับความเสี่ยงอันเนื่องมาจากการพึ่งพิงความช่วยเหลือทางด้านเทคโนโลยีในการผลิตและการออกแบบผลิตภัณฑ์จาก
  PNI ดังต่อไปนี้

-   ฝึกฝนช่างเทคนิค
    ผู้ควบคุมกระบวนการผลิตและผู้ชำนาญการของบริษัทฯอย่างต่อเนื่องเพื่อรองรับการพัฒนาและการเปลี่ยนแปลงเทคโนโลยีในการผลิตและตัวผลิตภัณฑ์

-   ส่งเสริมให้ช่างเทคนิค และผู้ชำนาญการของบริษัทฯให้ได้มีโอกาสเรียนรู้
    รวมถึงให้ข้อเสนอแนะเกี่ยวกับการพัฒนาหรือปรับปรุงกระบวนการและเทคโนโลยีในการผลิต
    รวมถึงตัวผลิตภัณฑ์

    ความช่วยเหลือทางด้านการตลาด

  ตามสัญญาการให้ความช่วยเหลือทางการตลาดซึ่งบริษัทฯทำกับ PNI โดย PNI
  จะให้ข่าวสารและข้อมูลทางการตลาดที่สำคัญเกี่ยวกับอุตสาหกรรมผลิตชิ้นส่วนพลาสติกวิศวกรรม
  รวมถึงแนะนำลูกค้าและจัดหาคำสั่งซื้อให้แก่บริษัทฯ โดยในช่วงปี 2555/2556 และในช่วงปี
  2556/2557 ที่ผ่านมา ยอดขายของบริษัทฯที่ได้จากลูกค้าที่ PNI แนะนำมาคิดเป็นร้อยละ 84.65
  และ 84.01 ของยอดขายรวมในแต่ละช่วงเวลา ตามลำดับ ที่ผ่านมา หลังจากที่ทาง PNI
  แนะนำลูกค้าให้แก่บริษัทฯแล้ว ลูกค้าก็จะสั่งซื้อสินค้าโดยตรงกับบริษัทฯ โดยไม่ต้องผ่านทาง PNI
  และบริษัทฯก็จะดำเนินขั้นตอนที่ตามมา เช่น การออกใบเรียกเก็บเงิน จัดส่งสินค้า
  ดำเนินพิธีการศุลกากร และเรียกเก็บเงิน ด้วยตนเองทั้งหมด โดยทาง PNI
  เองจะไม่เข้ามาเกี่ยวข้องในขั้นตอนใดๆทั้งสิ้น อย่างไรก็ตาม
  บริษัทฯยังคงมีความเสี่ยงจากการพึ่งพิงความช่วยเหลือทางด้านการตลาดจาก PNI
  ซึ่งทางบริษัทฯก็ได้มีการวางแนวทางเพื่อรองรับความเสี่ยงดังต่อไปนี้

-   ผู้บริหารของบริษัทฯมีนโยบายที่จะขยายฐานลูกค้าโดยการแสวงหาลูกค้ารายใหม่ๆด้วยตนเองมากขึ้น
    โดยไม่ต้องพึ่งพาการแนะนำลูกค้าจาก PNI ทั้งหมด

-   พัฒนาและฝึกฝนทีมการตลาดของบริษัทฯขึ้นมาเอง
    โดยในปัจจุบันทีมการตลาดของบริษัทฯประกอบไปด้วยเจ้าหน้าทางการตลาดที่เป็นชาวญี่ปุ่น 3
    ท่าน และเจ้าหน้าที่ชาวไทยอีก 8 ท่าน
    โดยที่ผ่านมาเจ้าหน้าที่ที่เป็นชาวไทยก็ได้รับความไว้วางใจให้ติดต่อและประสานงานกับลูกค้า
    รวมถึงการดำเนินพิธีการศุลกากร

7.  ความเสี่ยงอันเนื่องมาจากอัตราแลกเปลี่ยน

  ในช่วงปี 2555/2556 และช่วงปี 2556/2557
  บริษัทฯมีรายได้จากการขายในตลาดต่างประเทศซึ่งอยู่ในรูปของเงินเหรียญสหรัฐและเงินเยนญี่ปุ่นคิดเป็นร้อยละ
  21.76 และ 20.22 ของรายได้จากการขายรวมในแต่ละช่วงเวลาตามลำดับ อย่างไรก็ตาม
  อัตราส่วนของรายได้ที่เป็นเงินตราต่างประเทศมีแนวโน้มที่จะลดลง
  อันเนื่องมาจากการที่ลูกค้าของบริษัทฯ
  มีการย้ายหรือเพิ่มสายการประกอบผลิตภัณฑ์ในประเทศไทยมากยิ่งขึ้น และบริษัทฯ
  ดำเนินกิจกรรมทางการตลาดสำหรับการส่งมอบสินค้าให้ลูกค้าในประเทศในรูปของสินค้ากึ่งสำเร็จรูป
  (Semi-Finished Goods) เพิ่มมากขึ้น และมีแนวโน้นของลูกค้ารายใหม่
  ที่เป็นลูกค้าในประเทศเพิ่มขึ้น

  ที่ผ่านมาบริษัทฯ ได้ใช้อนุพันธ์ทางการเงินในรูปของสัญญาซื้อขายเงินตราต่างประเทศล่วงหน้า
  (Forward Contract) เพื่อป้องกันความเสี่ยงดังกล่าว โดยบริษัทฯ
  มีวงเงินซื้อขายเงินตราต่างประเทศล่วงหน้ากับสถาบันการเงินเป็นวงเงิน 9.075
  ล้านเหรียญสหรัฐหรือเทียบเท่า นอกจากนี้บริษัทฯ
  ได้ติดตามแนวโน้มความเคลื่อนไหวของอัตราแลกเปลี่ยนอยู่เสมอ
  รวมถึงการปรับอัตราคำนวนเพื่อใช้ในการเสนอราคาสำหรับผลิตภัณฑ์ใหม่ให้เป็นอัตราปัจจุบันเพื่อรักษาอัตรากำไรขั้นต้นของบริษัทฯ

8.  ความเสี่ยงจากอัตราดอกเบี้ย

  ณ วันที่ 31 ตุลาคม 2557 บริษัทฯ มีหนี้สินทางการเงินกับสถาบันการเงินในประเทศ
  โดยเป็นเงินกู้ยืมระยะสั้น 245 ล้านบาท และเงินกู้ยืมระยะยาว 128.05 ล้านบาท
  โดยมีอัตราดอกเบี้ยเฉลี่ยอยู่ที่อัตราต่ำกว่าดอกเบี้ยเงินกู้ยืมขั้นต่ำ (MLR-) โดยในปีที่ผ่านมา
  อัตราดอกเบี้ยเงินกู้ยืมได้มีแนวโน้มคงที่ นอกจากนี้ ในการใช้เงินกู้ยืมระยะสั้นและระยะยาว
  บริษัทฯ จะพิจารณาเปรียบเทียบโดยเลือกใช้แหล่งที่ทำให้บริษัทฯ มีต้นทุนทางการเงินต่ำ โดย ณ
  31 ตุลาคม 2557 อัตราดอกเบี้ยของเงินกู้ยืมระยะสั้นและระยะยาวของบริษัทฯ อยู่ที่ร้อยละ
  3.75 – 5.75

9.  ความเสี่ยงจากการนำเข้าชิ้นส่วนพลาสติกสำหรับเครื่องใช้ไฟฟ้าและอุปกรณ์อิเล็กทรอนิกส์

  การเปิดเขตการค้าเสรี (Free Trade Area)
  ในเขตอาเซียนที่จะเกิดขึ้นอาจจะส่งผลกระทบต่ออุตสาหกรรมผลิตชิ้นส่วนพลาสติกสำหรับเครื่องใช้ไฟฟ้าและอุปกรณ์อิเล็กทรอนิกส์ของไทย
  เนื่องจากผู้ผลิตชิ้นส่วนพลาสติกจากต่างประเทศจะส่งชิ้นส่วนพลาสติกเข้ามาจำหน่ายแข่งกับผู้ผลิตในประเทศได้
  ซึ่งจะทำให้บริษัทผู้ผลิตชิ้นส่วนพลาสติกในประเทศเสียฐานลูกค้าเดิมของตนได้ อย่างไรก็ตาม
  กลุ่มผู้ผลิตชิ้นส่วนพลาสติกสำหรับเครื่องใช้ไฟฟ้าและอุปกรณ์อิเล็กทรอนิกส์ในประเทศซึ่งในปัจจุบันสามารถจำแนกได้เป็น
  3 กลุ่มใหญ่ ได้แก่ กลุ่มผู้ผลิตชิ้นส่วนพลาสติกขนาดเล็ก กลุ่มผู้ผลิตชิ้นส่วนพลาสติกขนาดใหญ่
  และกลุ่มผู้ผลิตชิ้นส่วนพลาสติกวิศวกรรม (Engineering Plastic)
  จะได้รับผลกระทบจากการเปิดเสรีทางการค้าในเขตอาเซียน (AFTA) ไม่เท่ากัน
  โดยกลุ่มผู้ผลิตชิ้นส่วนในแต่ละกลุ่มจะได้รับผลกระทบดังต่อไปนี้

-   กลุ่มผู้ผลิตชิ้นส่วนพลาสติกขนาดเล็ก ซึ่งมีอยู่จำนวนมาก
    และเป็นผู้ผลิตชิ้นส่วนพลาสติกให้แก่ผู้ผลิตเครื่องใช้ไฟฟ้าและอุปกรณ์อิเล็กทรอนิกส์ขนาดเล็กในประเทศ
    โดยผู้ผลิตในกลุ่มนี้จะเน้นการแข่งขันในเรื่องของราคาเป็นหลัก ดังนั้น
    กลุ่มผู้ผลิตในกลุ่มนี้อาจเสียฐานลูกค้าของตนให้กับผู้ผลิตชิ้นส่วนพลาสติกจากประเทศอินโดนีเซียและเวียดนามซึ่งมีความได้เปรียบในเรื่องของค่าแรงที่ถูกกว่าในประเทศไทย

-   กลุ่มผู้ผลิตชิ้นส่วนพลาสติกขนาดใหญ่
    ซึ่งผลิตชิ้นส่วนพลาสติกให้แก่ผู้ผลิตเครื่องใช้ไฟฟ้าและอุปกรณ์อิเล็กทรอนิกส์ชั้นนำที่มีตราสินค้าเป็นของตนเองหรือรับจ้างผลิตสินค้าตามคำสั่งของลูกค้า
    (OEM) ซึ่งเป็นโรงงานขนาดใหญ่ที่เน้นในเรื่องของคุณภาพและการจัดส่งสินค้าที่ตรงเวลา
    เนื่องจากต้องการความแน่นอนในการผลิต
    โอกาสที่กลุ่มผู้ผลิตชิ้นส่วนพลาสติกกลุ่มนี้จะเสียฐานลูกค้าของตนให้กับผู้ผลิตสินค้าจากอินโดนีเซีย
    เวียดนาม ฟิลิปปินส์ และจีนซึ่งมีความได้เปรียบในเรื่องของค่าแรงที่ถูกกว่า
    จะมีน้อยกว่าผู้ผลิตในกลุ่มแรก
    เนื่องจากลูกค้าของผู้ผลิตในกลุ่มนี้ซึ่งส่วนใหญ่จะเป็นบริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์ของญี่ปุ่นและเกาหลีใต้มักจะสั่งซื้อวัตถุดิบในการผลิตประเภทชิ้นส่วนพลาสติกจากผู้ผลิตที่ตนทำธุรกิจด้วยมานาน
    และมีความเชื่อมั่นในคุณภาพของสินค้า

-   กลุ่มผู้ผลิตชิ้นส่วนพลาสติกวิศวกรรม (Engineering Plastic)
    ซึ่งเป็นชิ้นส่วนพลาสติกที่มีความคงทน และมีความละเอียดสูง
    โดยชิ้นส่วนพลาสติกวิศวกรรมจะถูกนำมาใช้เป็นชิ้นส่วนภายใน (Internal Parts)
    ตัวขับเคลื่อนกระดาษ (Paper Driver) และโครง (Body) ของเครื่องใช้สำนักงาน เช่น
    โทรสาร เครื่องพิมพ์ เครื่องถ่ายเอกสาร และวิทยุภายในรถยนต์
    กลุ่มผู้ผลิตในกลุ่มนี้ได้รับผลกระทบจากการเปิดเสรีทางการค้าในเขตอาเซียนไม่มากนัก
    เนื่องจากผู้ผลิตอุปกรณ์ไฟฟ้าและเครื่องใช้อิเล็กทรอนิกส์ชั้นนำของญี่ปุ่นโดยส่วนใหญ่มีนโยบายการสั่งซื้อชิ้นส่วนส่วนใหญ่จากผู้ผลิตในท้องถิ่น
    (Local Sourcing)
    ยกเว้นชิ้นส่วนบางประเภทที่ไม่สามารถผลิตในท้องถิ่นหรือมีปริมาณการใช้เล็กน้อย
    และราคาของชิ้นส่วนพลาสติกนำเข้าเมื่อบวกค่าขนส่ง
    แล้วจะทำให้ราคาไม่แตกต่างจากชิ้นส่วนที่ผลิตในประเทศอย่างมีนัยสำคัญ
    รวมทั้งบริษัทผู้ผลิตเครื่องใช้ไฟฟ้าและอุปกรณ์อิเล็กทรอนิกส์ชั้นนำของญี่ปุ่นต่างก็ให้ความสำคัญกับการบริการและการจัดส่งสินค้าที่ตรงเวลามากกว่าในเรื่องของราคา
    นอกจากนี้
    บริษัทฯซึ่งถือว่าเป็นหนึ่งในผู้ผลิตชิ้นส่วนพลาสติกวิศวกรรมชั้นนำในประเทศก็เน้นการพัฒนาคุณภาพของสินค้าและการให้บริการอย่างต่อเนื่อง
    ซึ่งช่วยสร้างความเชื่อมั่นให้แก่ลูกค้าถึงคุณภาพของสินค้าที่ผลิตจากบริษัทฯ
    รวมทั้งการให้บริการจัดส่งสินค้าให้แก่ลูกค้าตรงตามกำหนดเวลา
    ซึ่งจะทำให้กระบวนการผลิตของลูกค้าดำเนินไปอย่างต่อเนื่อง ซึ่งจากปัจจัยเหล่านี้
    ทำให้โอกาสที่บริษัทฯจะสูญเสียฐานลูกค้าในปัจจุบันให้กับบริษัทผู้ผลิตชิ้นส่วนพลาสติกวิศวกรรมจากมาเลเซียและสิงคโปร์ซึ่งถือว่าเป็นคู่แข่งที่สำคัญ
    มีค่อนข้างน้อย

10. ความเสี่ยงจากอัคคีภัยและภัยธรรมชาติต่าง ๆ

  ในช่วงปี 2553/2554 ที่ผ่านมา ประเทศไทยและประเทศต่าง ๆ
  ประสบปัญหาจากภัยธรรมชาติและภัยพิบัติต่าง ๆ
  ซึ่งส่งผลกระทบกับยอดขายและผลประกอบการของบริษัทฯ ทางอ้อม อย่างไรก็ตาม บริษัทฯ
  และบริษัทย่อย ได้มีการประกันอัคคีภัยและภัยพิบัติต่าง ๆ เป็นวงเงิน 380 ล้านบาท
  ซึ่งเป็นการบรรเทาผลกระทบจากความเสี่ยงที่อาจเกิดขึ้น นอกจากนี้ บริษัทฯ
  และบริษัทย่อยมีทำเลที่ตั้งอยู่ในพื้นที่ที่ไม่เคยเกิดภัยพิบัติใด ๆ มาก่อน และอยู่ในพื้นที่สูง
  ทำให้ความเสี่ยงจากการเกิดน้ำท่วมมีโอกาสเกิดขึ้นได้น้อยมาก นอกจากนี้
  ในการเลือกสถานที่ที่ตั้งสำหรับสำนักงานและโรงงานสาขาแห่งใหม่ของบริษัทฯ
  ก็จะได้นำปัจจัยความเสี่ยงดังกล่าวมาพิจารณาประกอบการเลือกสถานที่อีกด้วย

ทรัพย์สินที่ใช้ในการประกอบธุรกิจ

  สินทรัพย์ถาวรหลักของบริษัทฯและบริษัทย่อย ณ วันที่ 31 ตุลาคม 2557

  ทรัพย์สินหลักของบริษัทฯและบริษัทย่อยที่ใช้ในการประกอบธุรกิจ ได้แก่ ที่ดิน อาคาร
  และอุปกรณ์ดำเนินงาน ดังรายละเอียดดังนี้

+----------+--------------+-------------+-------------+----------------+
| ประเภท/  | วัตถุประสง     | ล           | มูลค่าตามบัญชี  | ภาระผูกพัน       |
|          | ค์ในการถือครอง | ักษณะกรรมสิทธิ์ |             |                |
| ลักษ      |              |             | (ล้านบาท)    |                |
| ณะสินทรัพย์ |              |             |             |                |
+----------+--------------+-------------+-------------+----------------+
| ที่ดิน      | เพื่อใช        | บริษัทฯเป็นเจ  | 16.09       | ใช้เป็นหลักทรัพย์ค  |
| น        | ้ในการประกอบธ | ้าของกรรมสิทธิ์ |             | ้ำประกันวงเงินกู้ยืม |
| ิคมอุตสาหก | ุรกิจโดยเป็นที่ตั้ง |             |             | OD/PN วงเงิน 20 |
| รรมปิ่นทอง | สำนักงานและโร |             |             | ล้านบาท         |
| จ. ชลบุรี  | งงานของบริษัทฯ |             |             |                |
+----------+--------------+-------------+-------------+----------------+
| อาคา     | เพื่อใช้ในก     | บริษัทฯเป็นเจ  | 76.36       | บางส่ว          |
| รและส่วนป | ารประกอบธุรกิจ | ้าของกรรมสิทธิ์ |             | นใช้เป็นหลักทรัพย์ค |
| รับปรุงที่ดิน |              |             |             | ้ำประกันวงเงินกู้ยืม |
| น        |              |             |             | วงเงินคงเหลือ    |
| ิคมอุตสาหก |              |             |             | 31.21 ล้านบาท   |
| รรมปิ่นทอง |              |             |             |                |
| จ. ชลบุรี  |              |             |             |                |
+----------+--------------+-------------+-------------+----------------+
| ที่ดิน      | เพื่อใช้ใน      | บ           | 4.92        | ใช้เป็นหลักทรัพย์ค  |
| น        | การประกอบธุรก | ริษัทย่อยเป็นเจ |             | ้ำประกันวงเงินกู้ยืม |
| ิคมอุตสาหก | ิจโดยเป็นที่ตั้งสำ | ้าของกรรมสิทธิ์ |             | OD วงเงิน 10    |
| รรมปิ่นทอง | นักงานและโรงง |             |             | ล้านบาท         |
| จ. ชลบุรี  | านของบริษัทย่อย |             |             |                |
+----------+--------------+-------------+-------------+----------------+
| อาคา     | เพื่อใช้ใ       | บ           | 6.13        |                |
| รและส่วนป | นการประกอบธุร | ริษัทย่อยเป็นเจ |             |                |
| รับปรุงที่ดิน | กิจของบริษัทย่อย | ้าของกรรมสิทธิ์ |             |                |
| น        |              |             |             |                |
| ิคมอุตสาหก |              |             |             |                |
| รรมปิ่นทอง |              |             |             |                |
| จ. ชลบุรี  |              |             |             |                |
+----------+--------------+-------------+-------------+----------------+
| เครื่องจักร | เพื่อใช้ในก     | บริษัทฯและบ   | 238.00      | บางส่ว          |
| และอุปกรณ์ | ารประกอบธุรกิจ | ริษัทย่อยเป็นเจ |             | นใช้เป็นหลักทรัพย์ค |
|          |              | ้าของกรรมสิทธิ์ |             | ้ำประกันวงเงินกู้ยืม |
|          |              |             |             | ยอดคงเหลือ      |
|          |              |             |             | 24.78ล้านบาท    |
+----------+--------------+-------------+-------------+----------------+
| เค       | เพื่อใช้ในก     | บริษัทฯและบ   | 2.84        | ไม่มี            |
| รื่องตกแต่ง | ารประกอบธุรกิจ | ริษัทย่อยเป็นเจ |             |                |
| ติดตั้งและ  |              | ้าของกรรมสิทธิ์ |             |                |
| อุปกรณ์ใช้ใ |              |             |             |                |
| นสำนักงาน |              |             |             |                |
+----------+--------------+-------------+-------------+----------------+
| ที่ดิน      | เ            | บริษัทฯเป็นเจ  | 326.27      | ใช้เป็นหลักทรัพย์ค  |
| เขต      | พื่อใช้เป็นสำนักง | ้าของกรรมสิทธิ์ |             | ้ำประกันวงเงินกู้ยืม |
| อุตสาหกรร | านและโรงงานแ |             |             | วงเงิน 250      |
| มปราจีนบุรี | ห่งใหม่ของบริษัท |             |             | ล้านบาท         |
| และโรงงา | แ            |             |             | ซ              |
| นและหอพัก | ละหอพักพนักงาน |             |             | ึ่งได้มีการใช้วงเงิน |
|          |              |             |             | ณ วันที่ 31 ตุลาคม |
|          |              |             |             | 2557 96.84     |
|          |              |             |             | ล้านบาท         |
+----------+--------------+-------------+-------------+----------------+

  สินทรัพย์ประเภทอื่นๆที่ใช้ในการประกอบธุรกิจ ณ วันที่ 31 ตุลาคม 2557

สัญญาซื้อที่ดิน, ก่อสร้าง

  บริษัทฯ ได้มีการทำสัญญาซื้อที่ดิน กับเขตอุตสาหกรรมกบินทร์บุรีและก่อสร้างอาคารสำนักงาน,
  โรงงาน, หอพักพนักงาน รวมเป็นมูลค่าทั้งสิ้น 208.3 ล้านบาท โดย ณ วันที่ 31 ตุลาคม 2557
  ได้ชำระแก่คู่สัญญาแล้ว

สัญญาการใช้สิทธิ

บริษัทฯได้ทำสัญญาการใช้สิทธิ์ ความช่วยเหลือทางเทคนิคและที่ปรึกษาทางการตลาดกับ PNI
เมื่อวันที่ 1 สิงหาคม 2546 โดยภายใต้สัญญาดังกล่าวมีข้อตกลงร่วมกัน ดังต่อไปนี้

1.  PNI จะให้ลิขสิทธิ์แก่บริษัทฯแต่เพียงผู้เดียว พร้อมทั้งให้สิทธิในการใช้ลิขสิทธิ์ต่อในการที่จะผลิต
    ใช้และขายสินค้าตามที่ระบุในสัญญาได้ทั่วโลก

2.  PNI
    จะให้ความช่วยเหลือแก่บริษัทฯตามความจำเป็นและเหมาะสมในการให้คำแนะนำและถ่ายทอดประสบการณ์และความรู้ให้แก่บริษัทฯเกี่ยวกับการผลิตสินค้า
    การดำเนินธุรกิจและการให้บริการแก่ลูกค้าโดยไม่มีความแตกต่างตามเงื่อนไขที่ระบุในสัญญา

3.  PNI
    จะให้ความช่วยเหลือแก่บริษัทฯในการดำเนินการเกี่ยวกับกิจกรรมทางการตลาดตามเงื่อนไขที่ระบุในสัญญา

  ตามสัญญาดังกล่าว
  บริษัทฯจะต้องจ่ายค่าความช่วยเหลือทางเทคนิคและถ่ายทอดเทคโนโลยีในปีแรกเป็นจำนวน 7
  ล้านบาท และตั้งแต่ปีที่สองเป็นต้นไปในจำนวนเงินปีละ 6 ล้านบาท นอกจากนี้
  บริษัทฯจะต้องจ่ายค่าลิขสิทธิ์และค่าธรรมเนียมที่ปรึกษาทางการตลาดในอัตราร้อยละ 2
  และร้อยละ 3 ตามลำดับ ของมูลค่าที่ขายสินค้าตามที่ระบุไว้ในสัญญา โดยสัญญาดังกล่าวมีอายุ 5
  ปี และมีผลบังคับใช้ตั้งแต่วันที่ 1 สิงหาคม 2546-31 กรกฏาคม 2551
  และสามารถต่ออายุสัญญาได้อีกคราวละ 5 ปี
  เว้นแต่จะมีการแจ้งยกเลิกสัญญาล่วงหน้าเป็นลายลักษณ์อักษรให้แก่อีกฝ่ายหนึ่งได้ทราบเป็นเวลาไม่น้อยกว่า
  30 วัน ก่อนสิ้นสุดอายุสัญญา

  สัญญาความช่วยเหลือข้างต้นได้รับการต่อออกไป โดยได้รับการอนุมัติจากที่ประชุมผู้ถือหุ้น 1/2551
  เมื่อวันที่ 16 กันยายน 2551 โดยมีผลตั้งแต่วันที่ 1 สิงหาคม 2551 สัญญาดังกล่าวมีอายุ 3 ปี 6
  เดือน สิ้นสุด 31 มกราคม 2555 โดยมีเนื้อหาการให้ความช่วยเหลือเช่นเดิม
  แต่คิดอัตราค่าธรรมเนียมเป็นอัตราเดียว คือ ร้อยละ 2.875 ของยอดขายสินค้ารวม
  (ยกเว้นขายให้แก่ PNI) และต่อมา ได้รับอนุมัติจากที่ประชุมกรรมการบริษัทฯ
  ให้ต่อสัญญาดังกล่าวออกไปอีก 1 ปี สิ้นสุด 31 มกราคม 2558
  โดยมีค่าธรรมเนียมและเงื่อนไขเช่นเดียวกับสัญญาที่ได้รับการต่ออายุมาก่อนหน้านี้

  นอกจากนี้ เมื่อวันที่ 22 ธันวาคม 2546 TAPM
  ยังได้ทำสัญญาการให้ความช่วยเหลือทางด้านวิศวกรรมกับบริษัท อาซากะ คานากาตะ จำกัด
  (“ASAKA”)
  ซึ่งเป็นผู้เชี่ยวชาญในด้านการให้คำปรึกษาทางด้านเทคนิคเกี่ยวกับการออกแบบและผลิตแม่พิมพ์ฉีดขึ้นรูปพลาสติก
  และเป็นผู้ถือส่วนน้อยในประเทศญี่ปุ่นของ TAPM สัญญาดังกล่าวกำหนดให้ ASAKA
  ต้องให้ความช่วยเหลือทางด้านเทคนิคและเทคโนโลยีในการผลิตแม่พิมพ์แก่ TAPM
  เพื่อให้แม่พิมพ์ที่ผลิตได้มีมาตรฐานที่ดี และแข่งขันได้ในระดับนานาชาติ TAPM
  ต้องจ่ายค่าตอบแทนสำหรับความช่วยเหลือดังกล่าวเป็นเงิน 1 ล้านเยนต่อเดือนตั้งแต่ 1 มกราคม
  2549-31 ธันวาคม 2549 และคณะกรรมการมบริษัทฯ
  และคณะกรรมการตรวจสอบได้พิจารณาเห็นว่าไม่มีความจำเป็นต้องต่อสัญญาดังกล่าวออกไป
  ทำให้สัญญาดังกล่าวสิ้นสุดไปเมื่อ 31 ธันวาคม 2549

  นอกจากนี้ เมื่อวันที่ 30 มีนาคม 2549 TAPM
  ยังได้ทำสัญญาการให้ความช่วยเหลือทางด้านวิศวกรรมอีกฉบับหนึ่ง กับบริษัทที่เกี่ยวข้องกัน (PNI)
  โดยคู่สัญญาตกลงที่จะให้ความรู้ทางด้านเทคนิคและถ่ายทอดประสบการณ์ในการออกแบบและผลิตแม่พิมพ์ในระดับสากลให้กับ
  TAPM โดย TAPM ตกลงที่จะจ่ายค่าบริการเป็นรายเดือน ๆ ละ 220,000 บาท โดยสัญญามีอายุ
  1 ปี เริ่มตั้งแต่วันที่ 1 เมษายน 2549 ถึง 31 มีนาคม 2550 อย่างไรก็ตาม เมื่อวันที่ 26
  มิถุนายน 2549 คู่สัญญาทั้งสองฝ่ายได้ตกลงที่จะปรับปรุงแก้ไขเงื่อนไขบางประการ
  และเปลี่ยนค่าบริการเป็น เดือนละ 110,000 บาท เริ่มตั้งแต่ 1 กรกฎาคม 2549 เป็นต้นไป
  และสัญญาดังกล่าวได้รับการต่อออกไปอีก 1 ปี สิ้นสุด 31 มีนาคม 2551 โดยมีค่าบริการเดือนละ
  110,000 บาท ต่อมาได้มีการต่อสัญญาดังกล่าวออกไปอีก 1 ปีสิ้นสุด 31 มีนาคม 2552
  โดยมีค่าบริการเดือนละ 130,000 บาท และได้มีการต่อสัญญาดังกล่าวออกไปสิ้นสุด 31 มีนาคม
  2558 โดยมีค่าบริการเดือนละ 180,000 บาท

  นโยบายการลงทุนในบริษัทย่อย

บริษัทฯมีนโยบายลงทุนในธุรกิจผลิตชิ้นส่วนพลาสติกวิศวกรรมและธุรกิจอื่นๆที่มีความเกี่ยวข้อง เช่น
ธุรกิจผลิตแม่พิมพ์ฉีดขึ้นรูปพลาสติก
โดยคำนึงถึงอัตราผลตอบแทนที่คาดว่าจะได้รับจากการลงทุนในธุรกิจนั้นๆ ณ วันที่ 31 ตุลาคม 2550
บริษัทฯลงทุนในบริษัทย่อย 1 บริษัท คือ บริษัท ทาพาโก้ โมลด์ จำกัด (“TAPM”)
ซึ่งตั้งอยู่ในนิคมอุตสาหกรรมปิ่นทอง ตำบลหนองขาม อำเภอศรีราชา จังหวัดชลบุรี
โดยบริษัทดังกล่าวดำเนินธุรกิจออกแบบ ผลิต
ซ่อมและปรับปรุงแม่พิมพ์สำหรับฉีดขึ้นรูปพลาสติกให้แก่บริษัทฯ, PNI, ลูกค้าของบริษัทฯ
และลูกค้าภายนอกอื่นๆ นับตั้งแต่ 1 พฤศจิกายน 2549 บริษัทฯ
ได้เปลี่ยนนโยบายบัญชีสำหรับเงินลงทุนในบริษัทย่อยจากวิธีส่วนได้เสียเป็นวิธีราคาทุน
และได้ปรับปรุงย้อนหลังในงบการเงินของบริษัทฯ สำหรับปี 2549 ที่นำไปแสดงเปรียบเทียบด้วย

รายละเอียดเกี่ยวกับ TAPM ได้แสดงไว้ดังตารางข้างล่างนี้

+---------+-----------+---------+------+---------------+------------+
| ชื่อ      | ป         | ทุนจด    | ร้อยล | เงินลงทุนตาม    | เงินลงทุนตาม |
| บริษัทย่อย | ระเภทธุรกิจ | ทะเบียนท | ะการ |               |            |
|         |           | ี่ชำระแล้ว |      | ราคาทุน ณ วันที่  | ราคาทุน ณ   |
|         |           |         | ถือหุ้น | 31ตุลาคม 2557  | วันที่ 31     |
|         |           | (       |      |               | ตุลาคม 2556 |
|         |           | ล้านบาท) |      | (ล้านบาท)      |            |
|         |           |         |      |               | (ล้านบาท)   |
+---------+-----------+---------+------+---------------+------------+
| บริษัท    | ผลิต       | 45      | 9    | 43.83         | 43.83      |
| ทาพาโก้  | แม่พิมพ์และใ |         | 7.04 |               |            |
| โมลด์    | ห้บริการที่เก |         |      |               |            |
| จำกัด    | ี่ยวกับแม่พิมพ์ |         |      |               |            |
| (       |           |         |      |               |            |
| “TAPM”) |           |         |      |               |            |
+---------+-----------+---------+------+---------------+------------+

  ในการกำกับดูแล TAPM บริษัทฯได้ส่งกรรมการของบริษัทฯซึ่งมีความรู้ ความเข้าใจ
  และประสบการณ์ในธุรกิจผลิตแม่พิมพ์เข้าไปเป็นผู้แทนของบริษัทฯในการบริหารงานของ TAPM
  โดยหาก TAPM มีการดำเนินการใดๆที่มีผลกระทบต่อบริษัทฯ อย่างมีนัยสำคัญ ผู้แทนของบริษัทฯ
  จะต้องนำเสนอเรื่องนั้นๆเพื่อขออนุมัติต่อที่ประชุมคณะกรรมการบริษัท

  ทั้งนี้ หากมีความจำเป็นที่บริษัทในกลุ่ม PNI
  จะต้องขยายธุรกิจที่เกี่ยวกับการผลิตชิ้นส่วนพลาสติกวิศวกรรมหรือการผลิตแม่พิมพ์
  ไม่ว่าจะในประเทศไทยเองหรือในต่างประเทศ
  คณะกรรมการของบริษัทฯจะเป็นผู้พิจารณาความเป็นไปได้และความเหมาะสมของการขยายธุรกิจ
  และทางกลุ่มจะให้บริษัท ทาพาโก้ จำกัด (มหาชน) (“บริษัทฯ”) เป็นผู้ลงทุนขยายธุรกิจเอง
  บริษัทฯจะได้ส่งกรรมการของบริษัทฯซึ่งมีความรู้
  ความเข้าใจและประสบการณ์ในธุรกิจที่จะเข้าไปลงทุนเข้าไปเป็นผู้แทนของบริษัทฯในกิจการนั้นๆ

  ข้อพิพาททางกฎหมาย

  ณ วันที่ 31 ตุลาคม 2557 บริษัทฯ
  ไม่มีข้อพิพาททางกฎหมายที่มีผลกระทบอย่างเป็นนัยสำคัญต่อการดำเนินธุรกิจของบริษัท

ข้อมูลทั่วไปและข้อมูลสำคัญอื่น ๆ

บริษัทที่ออกหลักทรัพย์

+--------------------+---+---------------------------------------------+
| ชื่อบริษัท             | : | บริษัท ทาพาโก้ จำกัด (มหาชน) (“บริษัทฯ”)          |
+--------------------+---+---------------------------------------------+
| ลักษณะการประกอบธุรกิจ | : | ประกอบธุรกิจผลิตและจัดจำหน่ายชิ้นส่วนพลาสติกวิศวกรรม  |
|                    |   | (Engineering Plastic Parts)                 |
|                    |   | สำหรับใช้ผลิตเครื่องใช้ไฟฟ้า อุปกรณ์อิเล็กทรอนิกส์       |
|                    |   | เครื่องเสียงรถยนต์ และสำหรับผลิตภัณฑ์อื่นๆ            |
+--------------------+---+---------------------------------------------+
| ที่ตั้งสำนักงานใหญ๋      | : | เลขที่ 789/40 หมู่1 ตำบลหนองขาม อำเภอศรีราชา     |
|                    |   | จังหวัดชลบุรี 20230                             |
+--------------------+---+---------------------------------------------+
| เลขทะเบียนบริษัท      | : | 0107545000268 (เลขเดิม 40854500699)          |
+--------------------+---+---------------------------------------------+
| Homepage           | : | http://www.tapaco.com                       |
+--------------------+---+---------------------------------------------+
| โทรศัพท์             | : | 038- 296339-41, 038-296391-2                |
+--------------------+---+---------------------------------------------+
| โทรสาร             | : | 038-296342                                  |
+--------------------+---+---------------------------------------------+
| ทุนจดทะเบียน /       | : | 227,267,158 บาท / 151,536,439 บาท           |
| ทุนจดทะเบียนชำระแล้ว  |   |                                             |
+--------------------+---+---------------------------------------------+
| จำนวนหุ้นสามัญที่ออก    | : | 151,536,439 หุ้น มูลค่าที่ตราไว้ หุ้นละ 1.00 บาท     |
+--------------------+---+---------------------------------------------+
| บริษัทย่อย            | : | บริษัท ทาพาโก้ โมลด์ จำกัด                       |
|                    |   |                                             |
|                    |   | เลขที่ 789/10 หมู่ 1 ตำบลหนองขาม, อำเภอศรีราชา,  |
|                    |   | จังหวัดชลบุรี 20230                             |
|                    |   |                                             |
|                    |   | โทรศัพท์ : 038-296-390                        |
|                    |   |                                             |
|                    |   | โทรสาร : 038-296-389                        |
|                    |   |                                             |
|                    |   | ความสัมพันธ์ : บริษัทถือหุ้นในบริษัท ทาพาโก้ โมลด์      |
|                    |   | อัตราส่วนร้อยละ 97.04 ของทุนจดทะเบียนชำระแล้ว 45  |
|                    |   | ล้านบาท                                      |
+--------------------+---+---------------------------------------------+

บุคคลอ้างอิง

1. นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 62 อาคารตลาดหลักทรัพย์แห่งประเทศไทย

  ชั้น 4, 7 ถนนรัชดาภิเษก

  แขวงคลองเตย เขตคลองเตย

  กรุงเทพฯ 10110

  โทรศัพท์ 02-229-2800, 02-229-2888

  โทรสาร 02-359-1259

2. ผู้สอบบัญชี: นายพิศิษฐ์ ชีวะเรืองโรจน์

  ผู้สอบบัญชีรับอนุญาต เลขที่ 2803

  บริษัท เอ็ม อาร์ แอนด์ แอสโซซิเอท จำกัด

  ห้อง 705-706 อาคารเจ้าพระยา (โรงแรมเชียงกรีลา)

  89 ซอยวัดสวนพลู, ถนนเจริญกรุง

  เขตบางรัก, กรุงเทพฯ 10500

  โทรศัพท์ 02-630-7500

  โทรสาร 02-630-7506

3. ที่ปรึกษากฎหมาย: บุญสมและมาโนช ทนายความ จำกัด

  104 อาคารปานะวงศ์ ชั้น 9

  ถนนสุรวงศ์ แขวงสี่พระยา

  เขตบางรัก กรุงเทพฯ 10500

  โทรศัพท์ 02-6370188-93

  โทรสาร 02-2369268

4. ที่ปรึกษาทางการเงิน: บริษัท หลักทรัพย์ กิมเอ็ง (ประเทศไทย) จำกัด (มหาชน)

  อาคารสำนักงาน ดิ ออฟฟิศเศส แอท เซ็นทรัล เวิลด์ ชั้น 20-21

  เลขที่ 999/9 ถนนพระรามที่ 1

  แขวงปทุมวัน เขตปทุมวัน

  กรุงเทพฯ 10330

  โทรศัพท์ 02-265-6300

  โทรสาร 02-658-6862, 658-6855

[1] กลุ่ม PNI ประกอบไปด้วย PNI สมาชิกตระกูลนิโนมิยะซึ่งเป็นกลุ่มผู้ก่อตั้งบริษัทฯและ PNI
รวมถึงผู้บริหารและพนักงานบางท่านของ PNI ซึ่งในปัจจุบันทำงานและพำนักอาศัยอยู่ในประเทศญี่ปุ่น
รายชื่อของผู้ถือหุ้นจากกลุ่ม PNI ทั้งหมดสามารถดูได้ในส่วนที่ 2.8 โครงสร้างการถือหุ้น